പരിപ്പ് മുതല് പായസം വരെ ഈ ഓണസദ്യ ഉഷാറാക്കണ്ടേ? | Onam sadhya| onam 2019\nപരിപ്പ് മുതല് പായസം വരെ ഈ ഓണസദ്യ ഉഷാറാക്കണ്ടേ?\nSep 9, 2019, 06:09 PM IST\n# പ്രമോദ്കുമാര് വി.സി.\nഓണമെന്നാല് സദ്യയാണ് അല്ലെങ്കില് സദ്യകൂടിയാണ് ഓണം. ഉത്രാടം, തിരുവോണം, ചതയം എന്നീദിവസങ്ങളിലാണ് സാധാരണ സദ്യയുണ്ടാക്കാറ്. പണ്ടുകാലത്ത് സമ്പന്നഭവനങ്ങളിലും ജന്മിത്തറവാടുകളിലും ഓണത്തോടനുബന്ധിച്ച് മൂന്നു ദിവസവും സദ്യ ഒരുക്കാറുണ്ട്. ഇരുപത്തിയാറിലധികം വിഭവങ്ങള് ചേരുന്നതാണ് പരമ്പരാഗതമായ ഓണസദ്യ. വിഭവങ്ങളുടെ എണ്ണം പഴയകാലത്ത് ഇതിലും അധികമായിരുന്നു എന്ന് പറയപ്പെടുന്നു. തൂശനിലയില് ഉപ്പേരികളും ഉപ്പിലിട്ടതും പപ്പടവും പായസവും കറികളും തോരനും മെഴുക്കുപുരട്ടിയും അവിയലും ഓലനും കൂട്ടുകറിയും തൊടുകറികളും പഴവും നെയ്യും ഉപ്പും ചേരുമ്പോള് ഓണസദ്യ പൂര്‍ണമാകും. സദ്യ വിളമ്പുന്നതിനുമുണ്ട് ചിട്ടവട്ടങ്ങള്. ഇല ഇട്ട് ഇരിക്കുന്ന ആളിന്റെ വലതുവശംചേര്‍ന്നു വേണം ഇലയുടെ മുറിഭാഗം വരേണ്ടത്. തൂമ്പ് ഭാഗം ഇടതുഭാഗത്തും. ഇലയുടെ ഇടതുഭാഗത്തായി മുകളില് നിന്നും വേണം വിളമ്പിത്തുടങ്ങേണ്ടത്.\nകേരളത്തിലങ്ങോളമിങ്ങോളം ഓണസദ്യയുടെ പാചകത്തിലും വിളമ്പലിലും വ്യത്യാസങ്ങള് കണ്ടുവരുന്നു. തൃശ്ശൂര് ഭാഗത്തേക്ക് കുറുക്കുകാളന് പ്രധാനപ്പെട്ട വിഭവമാണെങ്കില് തിരുവനന്തപുരംഭാഗത്തേക്ക് ചെറുപയര് പരിപ്പുകറിയാണ് പ്രധാനം. മലബാര് പ്രദേശത്ത് ചില വിഭാഗങ്ങള്‍ക്കിടയില് ഉത്രാടത്തിനോ ചതയത്തിനോ മത്സ്യവും മാംസവും പാചകംചെയ്യുന്ന രീതിയുമുണ്ട്. തിരുവോണത്തിനും ചിലര് നോണ്‍വെജ് പാചകം ചെയ്യും.\nഓണസദ്യയുടെ ഒരുക്കം മുമ്പുകാലത്ത് കൃഷിപ്പണിയുടെ കാലത്തേ തുടങ്ങുമായിരുന്നു അന്ന് സദ്യയുണ്ടാക്കാന് നമ്മള്‍ത്തന്നെ കൃഷിചെയ്തുണ്ടാക്കുന്ന അരിയും പച്ചക്കറികളുമാണ് ഉപയോഗിക്കാറ്. കറിക്കു നുറുക്കുന്നതിലും ചേരുവകള് നിശ്ചയിക്കുന്നതിലും അരയ്ക്കുന്നതിലും കൂട്ടുകള് ചേര്‍ക്കുന്നതിലും ഒക്കെത്തന്നെ പ്രത്യേകതകളുണ്ട്. ഉപ്പേരികളും ഉപ്പിലിട്ടതും ഉപ്പും ചോറും പപ്പടവും കൂടാതെ മറ്റുള്ള പ്രധാന സദ്യവട്ടങ്ങള് ഇവയാണ്\n15. മാമ്പഴ പുളിശ്ശേരി\n19. പരിപ്പ് പ്രഥമന്\n20. ഗോതമ്പു പ്രഥമന്\nഓരോന്നും തയ്യാറാക്കുന്നതിലും ഉപയോഗിക്കുന്നതിലും പ്രാദേശിക ഭേദങ്ങള് ഒട്ടേറെയുണ്ടെങ്കിലും പൊതുവേ വെച്ചുവിളമ്പുന്ന സദ്യയിലെ ഇനങ്ങളെ പരിചയപ്പെടാം ഒരു കുടുംബത്തിനുവേണ്ട പാചക വിധികളിലേക്ക് നോക്കാം.\n1. തക്കാളി 200 ഗ്രാം\n2. വെണ്ടക്ക 200 ഗ്രാം\n3. മുരിങ്ങക്കായ100 ഗ്രാം\n4. കാരറ്റ്100 ഗ്രാം\n6. ഉള്ളി ഒരെണ്ണം\n7. പരിപ്പ് 200 ഗ്രാം\n8. നാളികേരം ചിരകിയത് ഒരെണ്ണം\n9. കായം 10 ഗ്രാം\n10. കായപ്പൊടി5 ഗ്രാം\n11. മുളക്പൊടി രണ്ടു ടീസ്പൂണ്\n12. മഞ്ഞള്‍പൊടി കാല് ടീസ്പൂണ്\n13. മല്ലിപ്പൊടി രണ്ടു ടീസ്പൂണ്\n14. കുരുമുളക് ഒരു ടീസ്പൂണ്\n15. ഉലുവ ഒരുനുള്ള്\n16. ഉഴുന്നുപരിപ്പ് ഒരുനുള്ള്\n17. വെളിച്ചെണ്ണ ആവശ്യത്തിന്\n18. മല്ലിയില ആവശ്യത്തിന്\n19. പച്ചമുളക്, കറിവേപ്പില ആവശ്യത്തിന്\n20. വാളന്‍പുളി 100 ഗ്രാം\n21. ചെറിയുള്ളി5അല്ലി\n22. വെളുത്തുള്ളി5അല്ലി\nനാളികേരം നന്നായി ചിരകിയെടുത്തത് കുരുമുളക്,ഉലുവ, ഉഴുന്നുപരിപ്പ്, പകുതി കായം, രണ്ടല്ലി കറിവേപ്പില, ചെറിയുള്ളി, വെളുത്തുള്ളി എന്നിവ ചേര്‍ത്ത് വെളിച്ചെണ്ണ ഒഴിച്ച് ചുവക്കനെ വറുത്തെടുക്കുക. തീയ് സാവധാനം കൊടുത്തുവേണം വറുത്തെടുക്കാന് കരിഞ്ഞുപോകരുത്. പുളി അല്പം ചൂടുവെള്ളത്തില് കുതിര്‍ത്ത് പിഴിഞ്ഞു മാറ്റിവെക്കുക. പരിപ്പും കായത്തിന്റെ പകുതിയും വേവിച്ചു മാറ്റിവെക്കുക. പാത്രം അടുപ്പത്ത്വെച്ച് കുറച്ചു വെളിച്ചെണ്ണ ഒഴിച്ചു ചൂടാക്കുക. അതിലേക്ക് പുളിപിഴിഞ്ഞത്, കിഴങ്ങ്, ഉള്ളി എന്നിവ കഷണങ്ങളാക്കിയതും മുളക്പൊടി, മല്ലിപ്പൊടി, മഞ്ഞള്‍പൊടി എന്നിവയും നാലു കപ്പ് വെള്ളം ചേര്‍ത്ത് തിളപ്പിക്കുക. കാരറ്റ്, മുരിങ്ങക്കായ എന്നിവ നീളത്തിലരിഞ്ഞതും കൂടെ ചേര്‍ക്കാം. നന്നായി തിളച്ച് മുരിങ്ങക്കായ മുക്കാല് ഭാഗംവെന്താല് അതിലേക്ക് തക്കാളിയും ആവശ്യത്തിന് ഉപ്പും ചേര്‍ക്കണം. പിന്നീട് നന്നായി തിളച്ചതിനുശേഷം വെണ്ടക്ക മുറിച്ചത് ചേര്‍ക്കുക. അതിനോടൊപ്പം തന്നെ വേവിച്ച് മാറ്റിവെച്ച പരിപ്പും ചേര്‍ത്തിളക്കുക. ചുവക്കനെ വറുത്തെടുത്ത നാളികേരം നെയ്യുപോലെ അരച്ചത് ചേര്‍ത്തു തിളപ്പിച്ചശേഷം അല്പം മല്ലിയിലയും കറിവേപ്പിലയും ചേര്‍ത്തിളക്കി. സ്വദുനോക്കി കായത്തിന്റെ കുറവുണ്ടെങ്കില് കായപ്പൊടി ചേര്‍ക്കാം. വെള്ളത്തിന്റെ കുറവുണ്ടെങ്കില് നാളികേരം കലക്കിയൊഴിക്കുമ്പോള്\nവെള്ളം ചേര്‍ക്കാം. കടുക്, വറ്റല്‍മുളക് എന്നിവചേര്‍ത്ത് വറുത്തിടാം. നല്ല നാടന് സാമ്പാര് റെഡി.\nപണ്ട് ഭീമസേനന് പാചകശേഷം ബാക്കിവന്ന പച്ചക്കറി കഷണങ്ങള് എല്ലാം ചേര്‍ത്തൊരു കറിയുണ്ടാക്കി അതാണ് അവിയല് എന്ന് പുകള്‍പെറ്റത്. അവിയലില്ലാതെ ഒരു സദ്യയെന്നത് ആലോചിക്കാന് വയ്യാത്തകാര്യമാണ്. പുളി, മാങ്ങ, തൈര് എന്നിവ മൂന്നും ഉപയോഗിച്ചു വെവ്വേറെ അവിയലുണ്ടാക്കും തൈര് ഒഴിച്ചുണ്ടാക്കുന്ന അവിയലെങ്ങനെയെന്നു നോക്കാം.\nകായ - 500ഗ്രാം\nചേന - 500ഗ്രാം\nമുരിങ്ങക്കായ - 250 ഗ്രാം\nകാരറ്റ് - 250 ഗ്രാം\nപയര് - 250 ഗ്രാം\nവെള്ളരി അല്ലെങ്കില് ഇളവന് - 200 ഗ്രാം\nകൈപ്പ - 100 ഗ്രാം\nപടവലം - 200 ഗ്രാം\nതൈര് - ഒരു കപ്പ്\nനാളികേരം - രണ്ടെണ്ണം വലുത്\nപച്ചമുളക് - 10 എണ്ണം\nമഞ്ഞള് പൊടികാല് - ടീസ്പൂണ്\nകറിവേപ്പില - ആവശ്യത്തിന്\nവെളിച്ചെണ്ണ - ആവശ്യത്തിന്\nഅവിയലിന് കഷണം മുറിക്കുമ്പോള് ശ്രദ്ധിക്കണം അല്പം നീളത്തില് അധികം തടിയില്ലാതെയായിരിക്കണം എല്ലാ പച്ചക്കറിയും മുറിക്കേണ്ടത്. എന്നാല് നന്നേ നേര്‍മയായിപ്പോകരുത്. കഷണങ്ങള് എല്ലാം തന്നെ ആദ്യം മുറിച്ചു വെക്കണം. നാളികേരം നൈസായി ചിരകി പച്ചമുളകും ചേര്‍ത്ത് ഒതുക്കിവെക്കണം. അരഞ്ഞു പോകരുത്. ഒരു ചെറിയ ഉരുളി അടുപ്പത്തുവെച്ചു ചൂടാക്കി അതില് കുറച്ച് വെളിച്ചെണ്ണയൊഴിക്കുക. പിന്നീട് അല്പം വെള്ളമൊഴിച്ചതിനുശേഷം ചേന, കായ,മുരിങ്ങ, പയര്, കാരറ്റ്, കൈപ്പ, വെള്ളരി പടവലം എന്നിവ മേല്‍ക്കുമേല് യഥാക്രമം നിരത്തിയതിനുശേഷം മുകളില് മഞ്ഞപ്പൊടി ചേര്‍ത്ത് വേവിക്കുക. നടുഭാഗം കുഴിച്ച് തിളച്ചുവരുന്ന വെള്ളം കൈയില്‍കൊണ്ട് ചുറ്റുമുള്ള കഷണങ്ങളില് തൂവിയതിനുശേഷം അടച്ചുവെച്ച് ആവിയില് വേവിക്കുക. കുറച്ചുനേരം വെന്തുകഴിഞ്ഞാല് അടിയിലെ ചേനയുടെയും നടുവിലെ മുരിങ്ങക്കായയുടെയും വേവ് നോക്കുക. ഏകദേശം വെന്തുകഴിഞ്ഞാല് ആവശ്യത്തിന് ഉപ്പു ചേര്‍ത്ത് ഒരു തവണ മാത്രം ഇളക്കുക. അധികം ഇളക്കിയാല് കഷണം ഉടഞ്ഞുപോകും. പിന്നീട് നാം ഒതുക്കിവെച്ച നാളികേരം തൈര് എന്നിവചേര്‍ത്ത് ഇളക്കിയശേഷം. കറിവേപ്പില ചേര്‍ക്കുക. ആവശ്യത്തിന് വെളിച്ചെണ്ണയും ചേര്‍ത്തിളക്കിയിറക്കിയാല് ആവി പറക്കുന്ന നല്ല അവിയല് റെഡിയായി.\nകറികളില് കേമനാണ് കൂട്ടുകറി കായയും ചേനയുമാണ് കൂട്ടുകറിയുടെ സാധാരണ ചേരുവകള് മത്തന്‍കൂട്ട്, തക്കാളിക്കൂട്ട്, ചിരക്കൂട്ട് എന്നിങ്ങനെ വ്യത്യസ്ത കൂട്ടുകറികള് ഉണ്ടാക്കാമെങ്കിലും കായക്കൂട്ടുതന്നെയാണ് ഓണ സദ്യയില് സാധാരണ കണ്ടുവരുന്നത്.\nകായ - 500 ഗ്രാം\nചേന- 500 ഗ്രാം\nകടലപ്പരിപ്പ് - 200 ഗ്രാം\nകാരറ്റ് - 200 ഗ്രാം\nകുരുമുളക്പൊടി രണ്ടു ടീസ്പൂണ്\nശര്‍ക്കര 200 ഗ്രാം\nപച്ചമുളക്6എണ്ണം(നെടുകെ ചീന്തിയത്)\nകറിവേപ്പില, ഉപ്പ്, വെളിച്ചെണ്ണ ആവശ്യത്തിന്\nകടലപ്പരിപ്പ് മുക്കാല് ഭാഗം വേവിച്ച് മാറ്റിവെക്കുക. കായയും ചേനയും കാരറ്റും ചെറിയ ചതുരക്കഷണങ്ങളായി മുറിച്ച് ഉപ്പും കുറച്ച് മഞ്ഞള്‍പൊടിയും നെടുകെമുറിച്ച പച്ചമുളകുമിട്ട് കുറച്ച് വെളിച്ചെണ്ണയും ചേര്‍ത്ത് വേവിച്ചെടുക്കുക വെള്ളം അധികം വെച്ചാല് വെന്തുടഞ്ഞു പോകും. പാകത്തിന് വെള്ളം മതി. നാളികേരം ഒരെണ്ണം വലുതെടുത്ത് നെയ്യുപോലെ ചരച്ചെടുക്കുക. വെന്ത കഷണങ്ങളിലേക്ക് അരച്ചെടുത്ത നാളികേരം ശരക്കര പൊടിച്ചത് എന്നിവ ചേര്‍ക്കുക ഒന്നു തിളയ്ക്കുമ്പോള് വേവിച്ചുവെച്ച കടലപ്പരിപ്പ് ചേര്‍ത്തിളക്കി വാങ്ങുക. ബാക്കിയുള്ള രണ്ടു നാളികേരം ചുവക്കനെ വറുത്തെടുത്തശേഷം നേരത്തെ വാങ്ങിവെച്ച കൂട്ട് വറുത്ത നാളികേരത്തില്‍ത്തട്ടി നന്നായി ഇളക്കി യോജിപ്പിക്കുക. കുരുമുളക്പൊടിയും കറിവേപ്പിലയും ചേര്‍ത്തതിന്ശേഷം നേരത്തെ മാറ്റിവെച്ച നാളികേരക്കൊത്ത് വെളിച്ചെണ്ണയില് ചുവക്കെ വറുത്തെടുത്ത് ചേര്‍ത്ത് ഇളക്കിയോജിപ്പിക്കാം. വറ്റല്‍മുളക്, കടുക് എന്നിവകൊണ്ട് വറുത്തിടാം.\nസദ്യയില് ഓരോ വിഭവങ്ങളുടെയും രുചി അറിയാന് രസം മാറ്റുമ്പോള് കഴിക്കുന്ന വിഭവമാണ് ഓലന് അതുകൊണ്ടുതന്നെ ഓലനില് പലയിടത്തും ഉപ്പ് ചേര്‍ക്കാറില്ല.കുമ്പളങ്ങ, മത്തന് എന്നിവയാണ് ഓലനിലെ പ്രധാന കഷണങ്ങള്.\nകുമ്പളങ്ങ - 500ഗ്രാം\nവന്‍പയര് - 150 ഗ്രാം\nനാളികേരപ്പാല് - രണ്ടകപ്പ്\nപച്ചമുളക് -5എണ്ണം നെടുകെ കീറിയത്\nകറിവേപ്പില, ഉപ്പ്, വെളിച്ചെണ്ണ - ആവശ്യത്തിന്\nവന്‍പയര് ആദ്യം വേവിച്ചു വെക്കുക. കുമ്പളങ്ങ നൈസായി ചെറിയ കഷണങ്ങള് ആക്കിയെടുക്കുക. ഒരു പാത്രം ചൂടാക്കി ചതിലേക്ക് അല്പം വെളിച്ചെണ്ണയൊഴിച്ചതിനുശേഷം കുമ്പളങ്ങകഷണങ്ങള് പച്ചമുളകും ചേര്‍ത്ത് വഴറ്റുക. കുമ്പളങ്ങകഷണങ്ങള് വെന്തു കിഞ്ഞാല് ഇതിലേക്ക് നേരത്തെ വേവിച്ചു വെച്ച വന്‍പയര്‍ചേര്‍ത്തിളക്കിയതിനുശേഷം നാളിരേപ്പാല് ഒഴിച്ച് ചെറുതായി തിളപ്പിക്കുക. വെളിച്ചെണ്ണയും കറിവേപ്പിലയും ഇട്ടിറക്കിയാല് ഓലന് ആയി. നമ്മുടെ രുചിക്കനുസരിച്ച് ഉപ്പു ചേര്‍ക്കാം.\nകൈതച്ചക്ക - 500ഗ്രാം\nതൈര് - ഒരുകപ്പ്\nപഞ്ചസാരപ്പൊടി - ഒരു ടീസ്പൂണ്\nകടുക് - രണ്ട് ടീസ്പൂണ്\nനാളികേരം - ഒരെണ്ണം വലുത്\nകെതച്ചക്ക പൊടിയാക്കി അരിഞ്ഞ് പച്ചമുളക് നെടുകെ കീറിയത്, അല്പം ഉപ്പ് ചേര്‍ത്ത് വെള്ളം വെക്കാതെ വെളിച്ചെണ്ണയൊഴിച്ച് വഴറ്റുക. നാളികേരം ഒരെണ്ണം വലുതെടുത്ത് നെയ്യുപോലെ അരച്ചെടുക്കുക. വെന്ത കഷണത്തിലേക്ക് അരച്ചെടുത്ത നാളികേരം ചേര്‍ക്കുക. പച്ചക്കടുക് പൊടിച്ചത് ചേര്‍ത്തിളക്കിയ ശേഷം തൈര് ചേര്‍ത്ത് ചെറുതായി തിളപ്പിക്കുക. പഞ്ചസാരപ്പൊടി, കറിവേപ്പില എന്നിചേര്‍ത്ത് വാങ്ങിവെക്കാം. വറ്റല്‍മുളക്, കടുക് എന്നിവകൊണ്ട് വറുത്തിടാം.\nമത്തങ്ങ - 500 ഗ്രാം\nവന്‍പയര് - 100 ഗ്രാം\nമഞ്ഞള്‍പ്പൊടി - അര ടീസ്പൂണ്\nമുളകുപൊടി - ഒരു ടീസ്പൂണ്\nതേങ്ങ ഒരെണ്ണം - ചിരകിയത്\nജീരകം - അര ടീസ്പൂണ്\nആദ്യം വന്‍പയര് വേവാന് വയ്ക്കുക. കുക്കറില് വേവിക്കുന്നതാണ് എളുപ്പം. മുക്കാല് വേവാകുമ്പോള് മത്തങ്ങയും മുളക്പൊടി,മഞ്ഞള്‍പ്പൊടി,ഉപ്പ് ,ഇവയും ചേര്‍ക്കുക. മത്തന് വെന്തുകഴിഞ്ഞാല് അളവില് പറഞ്ഞിരിക്കുന്ന തേങ്ങയില്‍നിന്നും അര ഭാഗം എടുത്തു അതോടൊപ്പം ജീരകം ചേര്‍ത്ത് നന്നായരച്ച് ചേര്‍ക്കുക. നന്നായൊന്നു തിളച്ചാല് വാങ്ങി വയ്ക്കുക. ഇനി വെളിച്ചെണ്ണയില് വറ്റല്‍മുളക്, കടുക്, കറിവേപ്പില ഇവ കടുക് വറുത്ത ശേഷം ബാക്കിവച്ചിരിക്കുന്ന തേങ്ങയും ഇതോടൊപ്പം ചേര്‍ത്ത് വറുക്കുക.ഇളം ചുവപ്പ് നിറമായാല് വാങ്ങി വന്‍പയര് മത്തങ്ങാ കൂട്ടില് ചേര്‍ത്ത് ഇളക്കുക. എരിശ്ശേരി തയ്യാര്.\nപഴുത്ത മാങ്ങാ പുളിശ്ശേരി\nനാടന് പഴുത്ത മാങ്ങ - അഞ്ചെണ്ണം\nതൈര് - അരലിറ്റര്\nമഞ്ഞള്‍പൊടി - അര ടീസ്പൂണ്\nജീരകം - ഒരു നുള്ള്\nപാത്രത്തില് വെള്ളം ഒഴിച്ച് മാങ്ങ ചെറുതായി വേവിക്കുക. നാളികേരം ചിരകിയത് ജീരകം ചേര്‍ത്ത് നന്നായി അരയ്ക്കുക. ഇതില് വേവിച്ച മാങ്ങ ഇട്ട് ഉടച്ചെടുക്കുക. തൈര് ഉടച്ച് ചേര്‍ത്ത് ചെറുതായി ചൂടാക്കി മഞ്ഞള്‍പൊടി, മുളകുപൊടി, ഉപ്പ് ചേര്‍ത്ത് ഇളക്കി വാങ്ങുക. ചട്ടിയില് നെയ്യ് ഒഴിച്ച് ചൂടാക്കി കടുക്, മുളക്, കറിവേപ്പില ഇട്ട് താളിച്ച് കറിയിലൊഴിച്ച് മധുരത്തിന് പഞ്ചസാര ചേര്‍ത്ത് ഉപയോഗിക്കുക.\nചെറുപയര് പരിപ്പ് - 200 ഗ്രാം.\nശര്‍ക്കര - 500 ഗ്രാം\nതേങ്ങ -5എണ്ണം\nഉണങ്ങിയ തേങ്ങ - ഒരു മുറി\nഏലക്കാപ്പൊടി -5ഗ്രാം\nചുക്കുപൊടി -5ഗ്രാം\nഅണ്ടിപ്പരിപ്പ് - 50 ഗ്രാം\nകിസ്മിസ് - 25 ഗ്രാം\nപശു നെയ്യ് - 100 മില്ലിഗ്രാം\nപരിപ്പ് കഴുകി വറുത്ത ശേഷം നന്നായി വേവിക്കുക. കുക്കറില് വേവിക്കാവുന്നതാണ് ഇതിലേക്ക് ശര്‍ക്കര ഉരുക്കിയരിച്ചത് ചേര്‍ത്തു വെള്ളം നന്നായി വറ്റുമ്പോള് പകുതി നെയ്യൊഴിച്ച് വരട്ടുക. തേങ്ങാ ചിരകി ഒന്നാംപാല് മാറ്റി വയ്ക്കുക.6 കപ്പ് വെള്ളത്തില് രണ്ടാം പാല് പിഴിഞ്ഞ് വരട്ടിയെടുത്ത പരിപ്പിലേക്ക് ചേര്‍ത്തു നന്നായിളക്കി യോജിപ്പിക്കുക.വെള്ളം വറ്റി വരുമ്പോള് ഒന്നാം പാല് ചേര്‍ത്തു ഏലക്കാപ്പൊടി ചുക്കുപൊടി എന്നിവ ചേര്‍ത്തു നന്നായി ചൂടാക്കി വാങ്ങുക.ചെരുതായരിഞ്ഞ കൊട്ടത്തേങ്ങ, അണ്ടിപ്പരിപ്പ്, കിസ്മിസ് ഇവ ബാക്കിയുള്ള നെയ്യില് വറുത്തു ചേര്‍ക്കുക.\n1.ഉണക്കലരി - ഒരു കിലോ\n2.പഞ്ചസാര - ഒന്നര കിലോ\n3.പാല് - ആറു ലിറ്റര്\n4.വെളിച്ചെണ്ണ - രണ്ടു ചെറിയസ്പൂണ്\n5.വാട്ടിയ വാഴയില വലുത് - അഞ്ച്\n6.ഏലയ്ക്കാപ്പൊടി - ഒരു ചെറിയ സ്പൂണ്\n7.നെയ്യില് വറുത്ത അണ്ടിപ്പരിപ്പും കിസ്മിസും - 50 ഗ്രാം വീതം.\n1.അരി കഴുകി വാരിയ ശേഷം നേര്‍മയായി പൊടിക്കുക.\n2.അരിപ്പൊടിയിലേക്ക് വെളിച്ചെണ്ണയും 200 ഗ്രാം പഞ്ചസാരയും ചേര്‍ത്ത് കുഴയ്ക്കണം\n3. പിന്നീട് പച്ചവെളളമൊഴിച്ചു കലക്കുക.ദോശമാവിനേക്കാള് അല്‍പ്പം കൂടി അയഞ്ഞിരിക്കണം.\n4.വാഴയില തണ്ടില് നിന്നു കീറിയെടുത്ത് ചെറിയ കഷണങ്ങളാക്കണം . അതില് തയ്യാറാക്കിയ മാവ് കോരിയൊഴിച്ചു നിരത്തിയശേഷം വാഴയില ചുരുട്ടിതിളച്ചുകൊണ്ടിരിക്കുന്ന വെളളത്തിലിട്ട് ഒരു മണിക്കൂര് വേവിക്കുക.\n5.വെന്ത അട വാങ്ങി ,തിളച്ച വെളളം ഊറ്റികളഞ്ഞിട്ട് രണ്ടു മൂന്നു പ്രാവശ്യം പച്ചവെളളമൊഴിച്ച് ഊറ്റണം .പതിനഞ്ചു മിനിട്ടു കഴിഞ്ഞ് പച്ചവെളളത്തിലിട്ട തണുത്ത അട ഇലയില് നിന്നു പൊളിച്ചെടുത്ത് അല്‍പ്പസമയം കൂടി പച്ചവെളളത്തില്‍ത്തന്നെയിടുക.അട ചെറിയ കഷണങ്ങളാക്കുക.\n6.പാല് അടുപ്പത്തുവച്ച് ചൂടായ ശേഷം ബാക്കി പഞ്ചസാരയും ചേര്‍ത്തിളക്കി തിള വരുമ്പോള് ചെറു തീയില് നല്ലവണ്ണം കുറുക്കണം.\n7.ഏകദേശം രണ്ടു മണിക്കൂര് കഴിയുമ്പോള് പാലിന് ചോക്ലേറ്റ് നിറം ലഭിക്കും.\n8.ഇതിലേക്കു തയ്യാറാക്കിവെച്ചിരിക്കുന്നഅട ചേര്‍ത്തിളക്കി കുറുകുമ്പോള് വാങ്ങിവെക്കുക.\n9.ഏലയ്ക്കാപ്പൊടിയും അണ്ടിപ്പരിപ്പും കിസ്മിസും ചേര്‍ക്കുക.\nകദളിപ്പഴം 20 എണ്ണം അരിനുറുക്ക് 250 ഗ്രാം പാല് മൂന്ന് ലിറ്റര് പഞ്ചസാര ഒരു കിലോ കശുവണ്ടി 100 ഗ്രാം കുങ്കുമപ്പൂവ് ഒരു നുള്ള് നെയ്യ് 200 ഗ്രാം പാല് തിളപ്പിക്കുക. ചെറിയ ചുവപ്പുനിറമാകുമ്പോള് കുങ്കുമപ്പൂവും ഏലക്കായും പൊടിച്ചുചേര്‍ക്കുക. കുറച്ച് കഴിഞ്ഞ് അരി കഴുകിയിടുക. നിര്‍ത്താതെ ഇളക്കണം. കദളിപ്പഴം അരിഞ്ഞ് ഉടച്ച് ചേര്‍ത്ത് ഇളക്കുക. അരി നന്നായി വെന്താല് പഞ്ചസാരയിട്ട് ഇളക്കി കുറുകുമ്പോള് വാങ്ങുക. നെയ്യില് വറുത്ത കശുവണ്ടിയും കുറച്ച് നെയ്യും പായസത്തിന് മുകളില് തൂവി ഉപയോഗിക്കുക.\nContent Highlights: onam 2019\nകുമ്പളങ്ങ നിസ്സാരമല്ല; സവിശേഷ സ്ഥാനമുണ്ട് ആയുര്‍വേദത്തില്\nപ്രാതലിന് ഒരുക്കാം 'അപ്പോ'യും വെളുത്തുള്ളി ചമ്മന്തിയും\nതട്ടുകളായ കേക്ക് വധൂവരന്മാർക്ക് അരികിലെത്തും മുമ്പ് തകിടംമറിഞ്ഞ് താഴേക്ക്; വൈറലായി വീഡിയോ\nപൊരിച്ച ചിക്കന് കഷ്ണങ്ങള് കറുമുറെ കടിച്ച് തിന്നുന്ന കുരുന്ന്; വൈറൽ വീഡിയോ


കാസര്‍കോട് സ്വദേശി മക്കയില് കുഴഞ്ഞുവീണ് മരിച്ചു – Kasaragod Channel | kasaragod News | Mangalore News | Kannur\nയുഎഇയില് നിന്നുള്ള ധനസഹായം വേണ്ടെന്ന് കേന്ദ്രം; തീരുമാനം വിദേശ കാര്യമന്ത്രാലയം അറിയിച്ചു\nകാസര്‍കോട് സ്വദേശി മക്കയില് കുഴഞ്ഞുവീണ് മരിച്ചു\nBy KCN on Wednesday 22, 2018\nകാസര്‍കോട് : കാസര്‍കോട് സ്വദേശി മക്കയില് കുഴഞ്ഞുവീണ് മരിച്ചു. എരിയാല് ബ്ലാര്‍കോട്ടെ ബി.എം മുസ്തഫയാണ് മരിച്ചത്. വെള്ളിയാഴ്ച ഉച്ചയോടെയാണ് സംഭവം. ഭാര്യ മൈമൂന ഉംറ നിര്‍വഹിക്കാനായി സൗദിയിലുള്ള മുസ്തഫയുടെ അടുത്തെത്തിയതായിരുന്നു. തുടര്‍ന്ന് ഇരുവരും മക്കയിലെത്തി. മക്കയില് ജുമുഅ നിസ്‌കാരം കഴിഞ്ഞ് മുറിയിലേക്ക് മടങ്ങുന്നതിനിടെയാണ് മുസ്തഫ കുഴഞ്ഞുവീണത്.\nപരേതനായ ചെമ്മനാട് മുഹമ്മദ് -ആയിഷ ബീവി ദമ്പതികളുടെ മകനാണ്. മക്കള്: നസ്മിയ ഷഫീഖ്, മുഷ്താഖ് (ദുബൈ), മുന്‍ഷാദ് (ദുബൈ), മുക്താര് (വിദ്യാര്‍ത്ഥി), മുര്‍ഷിദ് (വിദ്യാര്‍ത്ഥി). മരുമക്കള്: ഷഫീഖ് തളങ്കര, ഷൈമ മുസ്താഖ്. സഹോദരങ്ങള്: അബ്ദുര് റഹ്മാന് സൗദി, ലത്വീഫ് സൗദി, ഹസൈനാര് സൗദി, ഹാരിസ് ദുബൈ, സുഹറ, പരേതയായ അനീസ.\nകേരളത്തിനായുള്ള യുഎഇ ധനസഹായം വാങ്ങണ്ടെന്ന് കേന്ദ്രം. സമാനതകളില്ലാത്ത.


oman air | സലാലയിൽ നിന്ന് കോഴിക്കോട്ടേക്ക് പ്രതിദിന സർവ്വിസുമായി ഒമാൻ എയർ; മാർച്ച് 27 ന് രാത്രി ആദ്യ സർവ്വീസ് - MarunadanMalayali.com\nസലാലയിൽ നിന്ന് കോഴിക്കോട്ടേക്ക് പ്രതിദിന സർവ്വിസുമായി ഒമാൻ എയർ; മാർച്ച് 27 ന് രാത്രി ആദ്യ സർവ്വീസ്\nMarch 08, 2017 | 03:51 PM IST | Permalink\nസലാലയിൽ നിന്ന് കോഴിക്കോട്ടേക്ക് പ്രതിദിന സർവ്വിസുമായി ഒമാൻ എയർ. ദിവസവും രാത്രി ഒമാൻ സമയം 12.40 ന് സലാലയിൽ നിന്ന് പുറപ്പെടുന്ന വിമാനം രാവിലെ 5.50 ന് കോഴിക്കോട് എത്തിച്ചേരും\nമാർച്ച് 27 മുതൽ ആണ് ആദ്യ സർവ്വീസ്. ദിവസവും രാത്രി ഒമാൻ സമയം 12.40 ന് സലാലയിൽ നിന്ന് പുറപ്പെടുന്ന വിമാനം രാവിലെ 5.50 ന് കോഴിക്കോട് എത്തിച്ചേരും. രാവിലെ 6.40 ന് കോഴിക്കോട് നിന്ന് പുറപ്പെട്ട് 8.40ന് സലാലയിൽ എത്തുകയും ചെയ്യും. കോഴിക്കോട്ടേക്ക് സലാലയിൽ നിന്ന് വൈകാതെ സർവീസ് ആരംഭിക്കുമെന്ന് ഒമാൻ എയർ നേരത്തെ അറിയിച്ചിരുന്നതാണ്.\nമകളുടെ ഘാതകൻ മരുമകൻ അല്ലേയല്ലെന്ന് ആണയിട്ട് റോബർട്ട്; ഊരു പേരുമില്ലാത്ത പ്രണയകഥയിൽ വില്ലനാക്കാനുള്ള ശ്രമവും പൊളിഞ്ഞു; മലയാളി നേഴ്‌സ് ചിക്കുവിനെ കൊന്നവരെ വെറുതെവിട്ട് ഭർത്താവിനെ പീഡിപ്പിച്ച് ഒമാൻ പൊലീസ്; ലിൻസൺ തടവിലായിട്ട് തൊണ്ണൂറുദിവസം\nസ്‌കൂൾ അവധിക്കാലമായ ജൂൺ ജുലൈ മാസങ്ങളിലുൾപ്പടെ ഇപ്പോൾ ബുക്കിങ് ലഭ്യമാണ്. റിട്ടേൺ ടിക്കറ്റിന് 128 റിയാലും വൺവേക്ക് 80 റിയാലുമാണ് നിരക്ക്. 27ന് രാത്രിയാണ് ആദ്യ സർവീസ്. മുപ്പത് കിലോ ലഗേജും7കിലോ ഹാൻഡ് ബാഗുമാണ് ഒരു ടിക്കറ്റിന് അനുവദിക്കുക. ിലവിൽ എയർ ഇന്ത്യ എക്സ്പ്രസ് മാത്രമാണ് സലാലയിൽ നിന്ന് നേരിട്ട്\nകേരളത്തിലേക്ക് സർവീസ് നടത്തുന്നത്.


(സമകാലികമലയാളം വാരിക, 2002-03-22-ൽ പ്രസിദ്ധീകരിച്ചതു്)\nവടക്കൊരു സമ്മേളനത്തിനു പോയിട്ടു് ഞങ്ങൾ തിരുവനന്തപുരത്തേക്കു പോരികയായിരുന്നു. കാർ നീണ്ടകരപ്പാലം കഴിഞ്ഞയുടനെ കേടായി. ഡ്രൈവർ വർക്ക്ഷോപ്പ് അന്വേഷിച്ചു പോയപ്പോൾ ഞാൻ സിഗററ്റ് കത്തിച്ചുകൊണ്ടു് പാലത്തിൽ കയറി നിന്നു. വലിക്കാവുന്നിടത്തോളം വലിച്ചു. സിഗററ്റ് കുറ്റിയായി മാറിയപ്പോൾ ഞാൻ ചൂണ്ടുവിരൽ കൊണ്ടു് അതു തെന്നിച്ചു് കായലിലേക്കു് എറിഞ്ഞു. കടലിൽ നിന്നോ കായലിൽ നിന്നോ വീശുന്ന കാറ്റേറ്റു് കൂടുതൽ തിളക്കമാർന്ന അഗ്നിരേഖ ഉളവാക്കിക്കൊണ്ടു് അതു ജലത്തിൽ വീണു. ജലാതചക്രത്തിന്റെ അഗ്നിരേഖ വൃത്താകൃതിയാണു്. സിഗററ്റ് കുറ്റിയുടേതു് വൃത്താംശം—arc—മാത്രമത്രേ ഛേദനവക്ര രേഖയോടു കൂടി അതിന്റെ പതനം എനിക്കു മറക്കാൻ കഴിയുന്നില്ല. കൂടെക്കൂടെ അതു് എന്റെ അന്തരംഗത്തെ തിളക്കും. പ്രിയപ്പെട്ട വായനക്കാർക്കും ഇതേ രീതിയിൽ അനുഭവങ്ങൾ കാണുമായിരിക്കും. ചില സാഹിത്യഗ്രന്ഥങ്ങളിലെ സംഭവങ്ങൾ ഇമ്മട്ടിലാണു്. അതു മനസ്സിൽ ആവർത്തിച്ചു വന്നുകൊണ്ടിരിക്കും. വിക്തോർ യൂഗോ യുടെ “ലേ മീസറബ്ൽ” (Les Miserables, ഫ്രാൻസിൽ പ്രസാധനം, 1862-ൽ) എന്ന നോവലിൽ രാത്രിവേളയിൽ, കോസത്തു് എന്ന ബാലികയ്ക്കു് എടുത്തുകൊണ്ടു് നടക്കാൻ വയ്യാത്ത ജലം നിറഞ്ഞ ബക്കറ്റ് അവൾ എടുത്തു വേച്ചുവച്ചു് നട്രക്കുമ്പോൾ പിറകേ വന്ന ഒരാളിന്റെ അദൃശ്യഹസ്തം—ഷാങ്ങ് വൽ ഷാങ്ങിന്റെ കൈയ്—അതു വാങ്ങുന്നതിന്റെ ചിത്രം എനിക്കു മറക്കാൻ കഴിയുന്നില്ല. വിസ്മരിക്കാനാവുന്നില്ല എന്നു മാത്രമല്ല, അതു് ഓർമ്മിക്കുമ്പോൾ കണ്ണുകൾ നിറയുകയും ചെയ്യുന്നു. ഐറിസ് മർഡോക്ക് എന്ന നോവലെഴുത്തുകാരിയുടെ ഒരു നോവലിലെ ഒരു സംഭവവും എന്റെ സ്മരണദർപ്പണത്തിലെ മായാത്ത പ്രതിഫലനമാണു് (നോവൽ ബെൽ എന്നാണു് എന്റെ ഓർമ്മ). നായിക സ്വന്തം നാട്ടിലേക്കു തീവണ്ടിയിൽ തിരിച്ചു പോരികയാണു്. തീവണ്ടിയാപ്പീസിൽ അവളുടെ ഭർത്താവു കാത്തു നില്ക്കുന്നുണ്ടു്. സ്റ്റെയ്ഷൻ അടുക്കാറായപ്പോൾ അവൾ വണ്ടിക്കകത്തു് പാറിപ്പറക്കുന്ന ഒരു ചിത്രശലഭത്തെ കണ്ടു. അവൾക്കു് എതിരേ ഇരുന്ന ഒരാളിന്റെ ബൂട്ട്സിട്ട കാലുകൾക്കിടയിലായി അതു്. അയാൾ വിചാരിക്കാതെ കാലൊന്നു ചലിപ്പിച്ചാൽ മതി ചിത്രശലഭം തകർന്നു പോകും. അവൾ അതുകണ്ടു് സംഭ്രമത്തോടെ ചിത്രശലഭത്തെ രണ്ടു കൈകൊണ്ടും ഉയർത്തി എടുത്തു. എടുത്തതും തീവണ്ടി സ്റ്റെയ്ഷനിൽ വന്നു നിന്നതും ഒരുമിച്ചു കഴിഞ്ഞു. പാനപാത്രം പോലാക്കിയ കൈകളിൽ ശലഭത്തെ വച്ചുകൊണ്ടു് അവൾ പ്ലാറ്റ്ഫോമിലേക്കു ഇറങ്ങി ഭർത്താവിന്റെ അടുത്തേക്കു ചെന്നു. ചിത്രശലഭം അവളുടെ കൈകളിൽ നിന്നു് പറന്നുയർന്നു് തീവണ്ടിപ്പുകയിലേക്കു മറഞ്ഞു. ഭർത്താവു് ഭാര്യയെക്കണ്ട ഹർഷത്തോടെ ചോദിച്ചു: നിന്റെ ലഗിജ് എവിടെ” അപ്പോഴാണു് അവൾക്കു് അതിനെക്കുറിച്ചു് ഓർമ്മയുണ്ടായതു്. ചിത്രശലഭത്തെ സംരക്ഷിച്ചു് കൈകൾക്കുള്ളിലാക്കിക്കൊണ്ടു് ഇറങ്ങുന്ന വേളയിൽ അവൾ പെട്ടിയെടുക്കാൻ മറന്നു പോയി. തീവണ്ടി ചൂളം വിളിച്ചുകൊണ്ടു് വേഗത്തിൽ പോകുകയും ചെയ്തു.\nഇമ്മട്ടിലാണു് യൂഗോസ്ലാവിയയിലെ നോവലിസ്റ്റും കഥാകാരനുമായ ദാനീലോ കീഷി ന്റെ (Danilo Kis, 1935–1989) Hourglass എന്ന നോവലും Encyclopedia of the Dead എന്ന കഥാസമാഹാരവും എന്നിൽ നിത്യഗമന സ്ഥാനം കണ്ടെത്തുക (haunt).\nകീഷിന്റെ കഥയുടെ സ്വഭാവം കാണിക്കാൻ ഒരെണ്ണത്തിന്റെ സംഗ്രഹം നല്കട്ടെ. പത്തു വർഷം മുൻപു് ഞാനതു ഈ കോളത്തിൽത്തന്നെ എഴുതിയതാണു്. ഈ ലേഖനത്തിന്റെ അവിരുദ്ധത നഷ്ടപ്പെടാതിരിക്കാൻ വേണ്ടി അതാവർത്തിക്കുകയാണു്. “To Die for One’s Country is Glorious” എന്നാണു് കഥയുടെ പേരു്. ചക്രവർത്തിക്കെതിരായി ബഹുജനം ഇളകി ജാഥ നടത്തിയപ്പോൾ ഒരു പ്രഭുകുമാരൻ കൂടി അതിൽ പങ്കെടുത്തു ആയുധമേന്തിക്കൊണ്ടു്. അയാൾ കാരാഗൃഹത്തിലായി. ചക്രവർത്തിയുടെ ഉദ്യോഗസ്ഥൻ തടവറയിൽ കടന്നു ചെന്നു് വിധി വായിച്ചു. ആ യുവാവിനെ തൂക്കിക്കൊല്ലുമെന്നാണു് ചക്രവർത്തിയുടെ വിധി. പ്രഭുകുമാരന്റെ അമ്മ കാരാഗൃഹത്തിലെത്തി അയാളുടെ മുൻപിൽ നിന്നു. “ഞാൻ ചക്രവർത്തിയുടെ കാല്ക്കൽ വീണു് നിനക്കിന്നു മാപ്പു വാങ്ങിത്തരും.” അയാളെ വധസ്ഥലത്തേക്കു കൊണ്ടുപോകുമ്പോൾ താൻ വെള്ളവസ്ത്രം ധരിച്ചു ബാൽക്കണിയിൽ നിന്നാൽ ചക്രവർത്തി അയാൾക്കു മാപ്പു നല്കിയെന്നു വിചാരിക്കണമെന്നു് അമ്മ പറഞ്ഞു. “അപേക്ഷ ഫലിച്ചില്ലെങ്കിൽ അമ്മ കറുത്ത വസ്ത്രം ധരിച്ചു നില്ക്കുമല്ലേ.” എന്ന മകൻ ചോദിച്ചു. കുറെക്കഴിഞ്ഞു് അയാളെ വധസ്ഥലത്തേക്കു കൊണ്ടുപോയി. ബാൽക്കണിയിൽ അമ്മ ലില്ലിപുഷ്പത്തിന്റെ ധവളാഭ കലർന്ന വസ്ത്രങ്ങൾ ധരിച്ചു നില്ക്കുന്നതു പ്രഭുകുമാരൻ കണ്ടു. വെറും തസ്കരനെപ്പോലെ തന്നെ തൂക്കിക്കൊല്ലാൻ ഒക്കുകയില്ല എന്നു് അഭിമാനപൂർവം വിചാരിച്ചു് അയാൾ നിവർന്നു നടന്നു. തൂക്കുമരത്തിന്റെ താഴെ പ്രഭുകുമാരൻ നിന്നു. തന്റെ കാലുകളിൽ നിന്നു് സ്റ്റൂൾ മാറ്റിയപ്പോഴും മഹാത്ഭുതം സംഭവിക്കുമെന്നു വിചാരിച്ചു അയാൾ. കയറിന്റെ അറ്റത്തു അയാൾ പിടഞ്ഞു. കണ്ണുകൾ തുറിച്ചു് വെളിയിലേക്കു ഉന്തി. രണ്ടു് അനുമാനങ്ങൾക്കേ ഇവിടെ സാദ്ധ്യതയുള്ളൂ. പ്രഭുകുമാരൻ ധീരമായി മരണം വരിച്ചിരിക്കാം. അഭിമാനിയായ അമ്മ ബുദ്ധിപൂർവ്വം ഒരു നാടകാഭിനയം നടത്തിയിരിക്കാം. ചരിത്രമെഴുതുന്നവർ അതെഴുതുന്നു. ജനങ്ങൾ കെട്ടുകഥകൾ ഉണ്ടാക്കുന്നു. എഴുത്തുകാർ ഫാന്റസിയിൽ, വ്യാപരിക്കുന്നു. മരണം മാത്രമേ സുനിശ്ചിതമായുള്ളൂ. ഇക്കഥ ഉൾക്കൊള്ളുന്ന “The Encyclopedia of Dead” റെവ്യൂ ചെയ്യുന്ന വേളയിൽ Angela Carter എന്ന വിശ്വവിഖ്യാതയായ എഴുത്തുകാരി പറഞ്ഞു: “He (Kis) is wise, grave, clever and complex. His isabook on the side of angels” വായിക്കൂ, കാർട്ടർ പറഞ്ഞതിൽ അത്യുക്തിയില്ലെന്നു ഗ്രഹിക്കാം.\nഞാൻ ഇത്രയും എഴുതിയതു് ഇതുവരെ എനിക്കു കിട്ടാതിരുന്ന കീഷിന്റെ, “A Tomb for Boris Davidovich” എന്ന പുസ്തകം ഇപ്പോൾ വായിച്ചു തീർന്നതിനാലാണു്. ഞാൻ പുസ്തകത്തിലേക്കു കടക്കുന്നില്ല. നോബൽ ലോറിയിറ്റായ യോസിഫ് ബ്രൊഡ്സ്കി യാണു് ഈ ഗ്രന്ഥത്തിനു് അത്യുജ്ജ്വലമായ അവതാരിക എഴുതിയതു്. അദ്ദേഹത്തിന്റെ മതങ്ങൾക്കപ്പുറത്തായി അല്പജ്ഞാതനായ എനിക്കെന്തു് ആവിഷ്കരിക്കാൻ കഴിയും? മഹത്വമാർന്നതു് എന്നു് പരോക്ഷപ്രസ്താവത്തോടെ ബ്രൊഡ്സ്കി പറയുന്നു. റഷ്യയിലെ 1930-നോടു് അടുപ്പിച്ച Great Terror-ൽ മരിച്ച എണ്ണമറ്റ ആളുകളുടെ ഭവിതഭവ്യതയാണു് ഈ ഗ്രന്ഥത്തിലുള്ളതു്. ഈ കാലയളവിന്റെ റഷ്യൻ ചരിത്രം നമ്മുടെ പരിഷ്കാരത്തിന്റെ നൂതന ‘മിതോളജി’ ആക്കിയിരിക്കുന്നു ദാനീലോ കീഷ്. ഇതിലെ സംഭവ വിവരണങ്ങളെ തനിക്കവിതയായി അംഗീകരിക്കാം. ഗ്രന്ഥം അതിന്റെ സാകാല്യാവസ്ഥയിൽ ഒരു നാടകീയ കാവ്യമാണു്. ഏറ്റവും ഉത്കൃഷ്ടമായ കാവ്യം ഏതു ഫലമാണോ ഉണ്ടാക്കുന്നതു് ആ ഫലം തന്നെ കീഷിന്റെ ഈ ഗ്രന്ഥവും ഉളവാക്കുന്നു. മനുഷ്യനെ സംബന്ധിക്കുന്ന യാഥാർത്ഥ്യം കലയായി മാറുന്നു ഇപ്പുസ്തകത്തിൽ. (A Tomb for Boris Davidovich, Danilo Kis, Dalkey Archive Press, pp. 145, $ 11.95, translated by Duska Mikie-Mitchel.)\nദാനീലോ കീഷീനെക്കുറിച്ചു് എനിക്കു പുസ്തകത്തിൽ നിന്നു കിട്ടിയ അറിവുകൾ വായനക്കാർക്കു വേണ്ടി സമർപ്പിക്കട്ടെ:\nയൂഗോസ്ലാവീയയുടെ വടക്കുകിഴക്കു ഭാഗത്തു ഹംഗറി രാജ്യത്തിന്റെ അതിർത്തിയോടു് അടുപ്പിച്ചുള്ള സൂബതീസ (Subotica) എന്ന സ്ഥലത്താണു് കീഷ് 1935-ൽ ജനിച്ചതു്. ജൂതനായിരുന്നു അദ്ദേഹത്തിന്റെ അച്ഛൻ. അദ്ദേഹത്തെയും മറ്റു കുടുംബാംഗങ്ങളെയും നാസ്തികൾ കൊന്നു കളഞ്ഞു. യുദ്ധത്തിനു ശേഷം കീഷിന്റെ അമ്മ യൂഗോസ്ലാവിയയുടെ തെക്കുകിഴക്കു ഭാഗത്തുള്ള റ്റ്സെറ്റ്ൻയാ (Cetinje) പട്ടണത്തിൽ മകനോടുകൂടി താമസമായി. സാർവ്വജനീനത്വത്തിൽ (Cosmopolitanism) വിശ്വസിച്ച കീഷിനു് തദ്ദേശഭരണാധികാരികളോടു് ഇടയാൻ പ്രയാസമൊന്നുമുണ്ടായില്ല. അതുകൊണ്ടു് അദ്ദേഹത്തിനു് അവിടം വിട്ടു പോകേണ്ടതായി വന്നു. സാന്മാർഗ്ഗികവും കലാപരവുമായ കാര്യങ്ങളിലും സാർവ്വജനീനത്വം പുലർത്തിയ മഹാനായ സാഹിത്യകാരനായിരുന്നു കീഷ്. എഴുത്തുകാരന്റെ ഉത്തരവാദിത്വം ഭാഷയോടും കലയോടുമാണെന്നു വിശ്വസിച്ച അദ്ദേഹം ദേശത്തോടും അതിന്റെ അധികാരികളോടും ചേർന്നു നിന്നില്ല.\nഫ്രഞ്ചെഴുത്തുകാരൻ റബ്ലേ യായിരുന്നു (Rableais, 1494–1553) കീഷിനു് അഭിമതൻ. പക്ഷേ, ഈ കാലയളവിൽ ഫ്രാന്റസിക്കു് കലയിൽ സ്ഥാനമില്ലെന്നു് അദ്ദേഹം വിശ്വസിച്ചു. ദിനംപ്രതിയുള്ള ജീവിതമേ കലാകാരൻ ആവിഷ്കരിക്കുന്നുള്ളൂ എന്നായിരുന്നു കീഷ് കരുതിയതു്. “The Encyclopedia of the Death” എന്ന ചെറുകഥ എഴുതിയിട്ടുണ്ടു് അദ്ദേഹം അതെഴുതി. ഈശ്വരനോടു മത്സരിച്ചതു കൊണ്ടാണു തനിക്കു കാൻസർ വന്നതെന്നു് കീഷ് വിശ്വസിച്ചു. ആ കഥയെഴുതുന്ന വേളയിലാണു് അർബുദത്തിന്റെ ലക്ഷണങ്ങൾ കണ്ടുതുടങ്ങിയതെന്നു് അദ്ദേഹത്തിന്റെ ഡോക്ടർമാർ പറഞ്ഞതാവാം ഈ വിശ്വാസത്തിനു ഹേതു. മുകളിൽപ്പറഞ്ഞ കഥയിൽ നിത്യതയിൽ എല്ലാ ഈശ്വരസൃഷ്ടികൾക്കും തുല്യത കല്പിച്ച അദ്ദേഹം ദൈനംദിന ജീവിതത്തിൽ പ്രാധാന്യം കണ്ട കീഷ് ശുദ്ധമായ പരികല്പനത്തിൽ (Invention) തൽപരത്വം കാണിച്ചപ്പോൾ ജനിച്ചതാണു് അക്കഥ. മരണത്തോടുള്ള സമരമായി കലയെ കണ്ട കീഷിനു തുല്യനായി വേറൊരു സാഹിത്യകാരൻ യൂറോപ്പിലില്ല.\nചോദ്യം: സൂര്യാസ്തമനം മനോഹരമല്ലേ?\nഉത്തരം: ഞാൻ ശംഖുമുഖം കടപ്പുറത്തു ചെന്നു നിന്നു് പല സൂര്യാസ്തമയങ്ങളും കണ്ടിട്ടുണ്ടു്. വലിയ വൃത്തമാർന്ന ചുവന്ന നിറത്തോടെ സൂര്യൻ അസ്തമിക്കുന്നതു കണ്ടു് ഞാൻ എപ്പോഴും പേടിച്ചിട്ടുണ്ടു്. കഴിഞ്ഞ നാല്പതു കൊല്ലമായി ഞാൻ കടപ്പുറത്തു പോകാറില്ല. സൂര്യാസ്തമയം കണ്ടാലുണ്ടാകുന്ന പേടി ഒഴിവാക്കാനാണതു്. അസ്തമനം എന്ന വാക്കു് സംസ്കൃത നിഘണ്ടുക്കളിൽ കാണാം. എങ്കിലും അസ്തമയം എന്നു പ്രയോഗിക്കുകയാണു് നല്ലതു്. ‘പ്രഭാ പ്രരോഹാസ്തമയം രജാംസി’ എന്നു കാളിദാസൻ (രഘുവംശം, ആറാം സർഗ്ഗം, ശ്ലോകം 33).\nചോദ്യം: പ്രസാദാത്മകതയോ വിഷാദാത്മകത്വമോ ശ്രേഷ്ഠം?\nഉത്തരം: ധിഷണയുടെ വിലാസം കാണിക്കുന്നവൻ വിഷാദാത്മകത്വത്തെയാണു് അംഗീകരിക്കുക.\nചോദ്യം: നിങ്ങൾ ഇത്ര സുഖമായി ജീവിക്കുന്നതെങ്ങനെ?\nഉത്തരം: ആരെന്തു കള്ളം പറഞ്ഞാലും ഞാനതു വിശ്വസിക്കും. കേട്ടതു സത്യമല്ലല്ലോ എന്നു തോന്നിയാൽ ക്ഷോഭമുണ്ടാകും. അതിനാൽ കള്ളം കേട്ടു വിശ്വസിക്കൂ. ജീവിതം സുഖപ്രദമായിരിക്കും.\nചോദ്യം: നിങ്ങളെ എഴുത്തുകാരനെന്ന നിലയിൽ ഞാൻ സ്നേഹിക്കുന്നു, ബഹുമാനിക്കുന്നു. ഒന്നു സംസാരിച്ചാൽ കൊള്ളാം വരട്ടോ?\nഉത്തരം: വേണ്ട, നിങ്ങളുടെ ബഹുമാനവും സ്നേഹവും പോകും. ഒരെഴുത്തുകാരന്റേയും അടുത്തു പോകരുതു്. അവരെഴുതുന്നതു് വായിച്ചുരസിച്ചാൽ മതി.\nചോദ്യം: aphrodisiac നല്ലതു് ഏതാണു്?\nഉത്തരം: കാമാഗ്നിദീപനൗഷധം എന്നല്ലേ താങ്കൾ ഉദ്ദേശിച്ചതു്? ചങ്ങമ്പുഴ നല്ല aphrodisiac ആയിരുന്നു. യുവതികൾക്കു് അത്യാന്താധുനിക കവികൾ സ്ത്രീകളുടെ കാമാഗ്നിയെ കെടുത്തിക്കളയും. സൂക്ഷിക്കണം.\nചോദ്യം: താൻ ചാകാറായില്ലേ? (ഉത്തരേന്ത്യയിൽ ജോലിയുള്ള ഒരു കഥാകാരന്റെ ചോദ്യം.)\nഉത്തരം: ആയി. നമ്മൾക്കു ഒരുമിച്ചു് അതു നടത്താം.\nചോദ്യം: ബുദ്ധിശാലിയോ സുന്ദരിയോ?\nഉത്തരം: ബുദ്ധിശാലിയ്ക്കു് പുരുഷനിലുള്ള സ്വാധീനത കുറവാണു്. സുന്ദരി ബുദ്ധിരഹിതയാണെങ്കിലും പുരുഷനെ ചൊല്പടിക്കു നിറുത്തും.\nബുദ്ധിശാലിയ്ക്കു് പുരുഷനിലുള്ള സ്വാധീനത കുറവാണു്. സുന്ദരി ബുദ്ധിരഹിതയാണെങ്കിലും പുരുഷനെ ചൊല്പടിക്കു നിറുത്തും.\nഎന്നെക്കാണാൻ പ്രസിദ്ധയായ ചലച്ചിത്രതാരം കാവ്യാ മാധവൻ വന്നിരുന്നു. പാവാടയും ബ്ലൗസ്സും ധരിച്ചു് കൊച്ചുകുട്ടിയായിട്ടാണു് കാവ്യാ മാധവന്റെ വരവു്. എന്റെ പേരക്കുട്ടിയെക്കാൾ പ്രായം കുറവാണു് ആ ബാലികയ്ക്ക്. അനുഗ്രഹം തേടിയാണു് ആഗമനം. ഞാനാരു് അനുഗ്രഹിക്കാൻ? എങ്കിലും എന്റെ കാലുകളിൽ തൊട്ടു് സ്വന്തം കണ്ണിൽ വയ്ക്കാൻ ആ കുട്ടിക്കു് അനുമതി നല്കി. അങ്ങനെ നിഷ്കളങ്കയായ ബാലിക അത്രയ്ക്കൊന്നും പാവനത്വമില്ലാത്ത എന്റെ കാലുകളെ സ്പർശിച്ചു് കൈകൾ നേത്രങ്ങളിലേക്കു കൊണ്ടു ചെന്നു. അനർഹമായി ഞാൻ ആദരിക്കപ്പെടുന്നു എന്നൊരു തോന്നൽ എനിക്കുണ്ടായി. കാവ്യാ മാധവൻ വരുന്നതിനു് ആറു മാസം മുന്പു് പ്രശസ്തയായ വേറൊരു ചലച്ചിത്രതാരവും എന്റെ വീട്ടിൽ വന്നു. യുവതി, അതിസുന്ദരി, അവരുടെ പേരെഴുതുന്നതു ശരിയല്ല. അതുകൊണ്ടു് വായനക്കാരോടു മാപ്പു ചോദിച്ചുകൊണ്ടു് ഞാൻ അതു മറച്ചുവയ്ക്കുന്നു. കാല്പനികമായ ഹർഷോന്മാദം ഏതു ദ്രഷ്ടാവിനുമുളവാക്കും. അവരുടെ ദർശനം സൗന്ദര്യം ഒഴുകിയിരുന്നതുപോലെ അവരുടെ വസ്ത്രവിശേഷങ്ങളും ഫാനിന്റെ കാറ്റിൽ ഒഴുകി. പതിനഞ്ചു മിനിറ്റ് സംസാരിച്ചതിനു ശേഷം ആ ചലച്ചിത്രതാരം കാറിൽക്കയറി കൈ വീശിക്കൊണ്ടു യാത്രയായി. കാറിന്റെ ഗ്ലാസ് ഷട്ടർ താഴ്ത്തിയ ജാലകത്തിലൂടെ അവരുടെ കഞ്ചുകത്തിന്റെ ഒരു ഭാഗം പറന്നുകൊണ്ടിരുന്നു. വിശേഷിച്ചു് ഒരിംപ്രഷനും എനിക്കുണ്ടായില്ല. എന്റെ വീടാകുന്ന നരകത്തിൽ വിടർന്നു നിന്ന റോസാപ്പൂവായിരുന്നു അവർ. എങ്കിലും അവരുടെ പരിമളവും സൗന്ദര്യതരംഗവും എന്റെ സമീപത്തുപോലും എത്തിയില്ല. ആ സുന്ദരി പോയിട്ടു് പതിനഞ്ചു മിനിറ്റ് കഴിഞ്ഞിരിക്കില്ല. വേറൊരു സ്ത്രീ കാണാൻ വന്നിരിക്കുന്നു എന്നറിവു കിട്ടി. ഞാൻ ചെന്നു. മധ്യവയസ്ക. മുഷിഞ്ഞ വേഷം. ചെറുപ്പകാലത്തുപോലും സൗന്ദര്യം ഉണ്ടായിരുന്നതായി തോന്നില്ല. ‘എന്തു വേണം?’ എന്നു ഞാൻ ചോദിച്ചു. മറുപടി “മകളുടെ വിവാഹം നടത്താൻ പണമില്ല. എന്തെങ്കിലും സഹായം ചെയ്യണം.” കള്ളമായിരിക്കാം. ചിലപ്പോൾ സത്യമായിരിക്കാം. ഇങ്ങനെയുള്ള അഭ്യർത്ഥനകൾ ഉണ്ടാകുമ്പോൾ ഞാൻ കൂടിവന്നാൽ അഞ്ചു രൂപയേ കൊടുക്കൂ. പക്ഷേ, അന്നു് ഞാൻ അവരുടെ വാക്കുകൾ കേട്ടു് ഞാൻ ഇരുപത്തിയഞ്ചു രൂപ കൊടുത്തു. സംഖ്യ അന്നു് ഉയർന്നതിനു് കാരണമുണ്ടു്. വിഷാദവും ജീവിതത്തിന്റെ യാതനയും നിറഞ്ഞ അവരുടെ മുഖത്തിൽ നിന്നു് ഉണ്ടായ വാക്കുകൾക്കു സത്യത്തിന്റെ നാദമുണ്ടായിരുന്നു എന്നതുതന്നെ ഹേതു. അവ എന്റെ അന്തരംഗത്തിലേക്കു തുളച്ചുകയറി.\nഎന്നെക്കാണാൻ വന്ന യുവതിയായ ചലച്ചിത്രതാരത്തെപ്പോലെയാണു് മുണ്ടൂർ സേതുമാധവന്റെ ‘ഹേമന്തം’ എന്ന ചെറുകഥ (മാതൃഭൂമി ആഴ്ചപ്പതിപ്പു്). ആകർഷകത്വമെല്ലാമുണ്ടു്. കഥാകാരന്റെ മലയാളം നന്നു്. ആഖ്യാനത്തിനു സവിശേഷതയുണ്ടു്. പക്ഷേ, വിഷയത്തിനു് നൂതനത്വമില്ല. അന്തർവീക്ഷണമില്ല. മകന്റെ ജന്മദിനമാഘോഷിക്കാൻ വാശിക്കാരിയായ അമ്മ പ്രഖ്യാതമായ അമ്പലമുള്ളിടത്തു് എത്തിയിരിക്കുന്നു. പക്ഷേ, മകൻ വരുന്നില്ല. അവന്റെ അഭാവത്തിന്റെ തീക്ഷണത കൂട്ടാനായി മറ്റൊരു കുടുംബത്തെ കഥാകാരൻ വർണ്ണിക്കുന്നു. അവർ വന്നതു് പേരക്കുട്ടിക്കു ചോറുകൊടുക്കാനാണു്. മകനെ കാണാൻ കഴിയാതെ അമ്മ അവന്റെ ജോലിസ്ഥത്തു പോകുമ്പോൾ കഥ അവസാനിക്കുന്നു. രചന, സംഭവത്തിന്റെ ട്രാജിക് അംശം എടുത്തു കാണിച്ചാലേ ഇത്തരം കഥകൾ വിജയിക്കൂ. സേതുമാധവൻ ബാഹ്യശോഭയിൽ സത്തശ്രദ്ധനായി തികച്ചും ബഹിർഭാഗസ്ഥമായ, ചിരപരിചിതമായ കഥയെഴുതിയിരിക്കുന്നു. എതു സംഭവത്തിന്റെയും ദുഃഖാത്മകത്വം അദ്ഭുതം അനുവാചകനു് ഉളവാക്കിക്കൊണ്ടു് പുനർജ്ജനിക്കണം. സേതുമാധവൻ അതിൽ അവിദഗ്ദ്ധമാണു്.\nമലയാള ചെറുകഥയിൽ പദങ്ങൾ പക്ഷങ്ങൾ വീശിപ്പോകുന്നതു കാണണമെങ്കിൽ ഉറൂബിന്റെ രാച്ചിയമ്മ എന്ന കഥ വായിക്കണം.\nപണ്ടു പർവ്വതങ്ങൾക്കു ചിറകുകൾ ഉണ്ടായിരുന്നുപോലും. അവ ദേവേന്ദ്രൻ അറുത്തു കളഞ്ഞതിനു ശേഷമാണു് പർവ്വതങ്ങൾ ഒരിടത്തു സ്ഥിരതയാർന്നു കിടക്കുന്നതു്. ദേവേന്ദ്രനെ ബഹുമാനിക്കാതിരിക്കാൻ വയ്യ. സഹ്യപർവ്വതം നമ്മുടെ ശൂന്യാകാശം വഴി പറക്കുന്നതൊന്നു സങ്കല്പിച്ചു നോക്കു. എന്തു ഭയങ്കരമായിരിക്കും. സഹ്യൻ പോകട്ടെ. മൈനർ പർവ്വതം. മെയ്ജർ പർവ്വതമായ ഹിമാലയം പറക്കാൻ തുടങ്ങിയാൽ ഭാരതമാകെ ഇരുട്ടിൽ വന്നില്ലേ? ഔചിത്യപൂർവ്വമാണു് മനുഷ്യസ്നേഹമുള്ള ദേവേന്ദ്രൻ കത്തികൊണ്ടു് പർവ്വതങ്ങളുടെ ചിറകുകൾ അരിഞ്ഞു കളഞ്ഞതു്.\nപർവ്വതങ്ങളുടെ പറക്കൽ ഭയാനകം. അതുപോലെ വാക്കുകളും പറക്കും. അക്കാഴ്ച രമണീയം. കുഞ്ചൻ നമ്പ്യാരുടെ, പുനം നമ്പൂതിരിയുടെ വാക്കുകൾ. പക്ഷവീജനം നടത്തുന്നവയാണു് ചെക്കോവിന്റെ ‘ഡാർലിങ്ങ്’ എന്ന കഥയിൽ. ‘കിസ്’ എന്ന കഥയിൽ വാക്കുകൾ പറക്കുകയാണു്. മലയാള ചെറുകഥയിൽ പദങ്ങൾ പക്ഷങ്ങൾ വീശിപ്പോകുന്നതു കാണണമെങ്കിൽ ഉറൂബി ന്റെ ‘രാച്ചിയമ്മ’ എന്ന കഥ വായിക്കണം. സ്കൂൾകുട്ടികൾ എഴുതുന്നതു പോലെ രാജേന്ദ്രൻ കാറ്റാടി ദേശാഭിമാനി വാരികയിൽ ‘നേട്ടങ്ങളുടെ ഏടുകൾ’ എന്ന ഒരു കഥയെഴുതിയിരിക്കുന്നു. സ്കൂൾമാഷായി ജീവിതം നയിച്ച ഒരുത്തൻ Blade കമ്പനി നടത്തുന്നതിനെ വർണ്ണിക്കുന്ന ഈ കഥയിൽ വാക്കുകൾ പറയുന്നില്ലെന്നു മാത്രമല്ല പറയേണ്ടതു്. രാജേന്ദ്രന്റെ വീട്ടിൽ ഇടികല്ലും കുഴവിയും കാണും. ഓരോ വാക്കെടുത്തു് ഇടികല്ലിന്റെ കുഴിയിൽ ഇട്ടിട്ടു കുഴവികൊണ്ടു് വളരെനേരം ഇടിക്കുന്നു അദ്ദേഹം. അങ്ങനെ ചതഞ്ഞു ചതഞ്ഞു രൂപം മാറിയ വാക്കുകളെടുത്തു ഒരു കഥ നിർമ്മിക്കുകയാണു് രാജേന്ദ്രൻ.\nഈ ലോകത്തെ ഏറ്റവും ദുസ്സഹമായ കാഴ്ച ശക്തനായ പുരുഷൻ ദുർബ്ബലയായ സ്ത്രീയുമായി ഗുസ്തി പിടിക്കുന്നതാണു്. താൻ അക്കാഴ്ച പലതവണ കണ്ടിട്ടുമുണ്ടു്. എന്റെ മുത്തച്ഛൻ ഗുസ്തിക്കാരനായിരുന്നു. അദ്ദേഹം രണ്ടാമതു വിവാഹം കഴിച്ചതു് പാച്ചിയമ്മ എന്ന സ്ത്രീയെയാണു്. അവരുമായി മുത്തച്ഛൻ ഗോദായിലിറങ്ങി ഗുസ്തി പിടിക്കുന്നതു് ഞാൻ എത്ര തവണയാണു് കണ്ടത്! ഭാഷായോഷയുമായി രാജേന്ദ്രൻ ഗുസ്തി പിടിക്കുന്നു എന്നു വേണമെങ്കിലും പറയാം. ഇതൊക്കെ വായനക്കാർക്കു എങ്ങനെ സഹിക്കാനൊക്കും?\nIf the son misbehaves, slap the face of his father—മകൻ മര്യാദയില്ലാതെ പെരുമാറുന്നെങ്കിൽ അവന്റെ അച്ഛന്റെ കരണക്കുറ്റിയിൽ അടിക്കുക—എന്നൊരു പഴഞ്ചൊല്ലുണ്ടു്, ഇംഗ്ലീഷിൽ. ഇപ്പോൾ ഓരോ വീട്ടിലും സന്താനങ്ങൾ അപമര്യാദയായി പെരുമാറുന്നു. കുറ്റം കുട്ടികളുടേതല്ല. അച്ഛനമ്മമാരുടേതാണു്. പണിമുടക്കു കാരണം ഓരോ ഭവനത്തിലും ഉണ്ടായിരുന്ന ലയം ഭഞ്ജിക്കപ്പെട്ടിരിക്കുന്നു. ഭാര്യയും ഭർത്താവും തമ്മിൽ എപ്പോഴും ശണ്ഠ കൂടുന്നു. വീട്ടിലെ ദിനം പ്രതിയുള്ള ചെലവുകൾക്കു പണമില്ല. അതു ഭർത്താവിന്റെ കുറ്റമല്ലെന്നു ഭാര്യയ്ക്കറിയാം. പക്ഷേ, ചായയിടാൻ പോലും തേയിലയില്ല, പഞ്ചാരയില്ല എന്നു വരുമ്പോൾ സ്വാഭാവികമായും ഭാര്യയ്ക്കു ദേഷ്യമുണ്ടാകും. അവൾ പാവപ്പെട്ട ഭർത്താവിൽ പഴിചാരുന്നു. അവർ തമ്മിൽ ശണ്ഠ കൂടുന്നു. സമ്പന്നമായ ചില കുടുംബങ്ങളൊഴിച്ചാൽ ശേഷമുള്ളവയിലെല്ലാം സമാധാനഭംഗമാണു്. കേരളത്തിലെ ശാന്തതയാർന്ന കുടുംബങ്ങൾ ഇപ്പോൾ അസ്വസ്ഥങ്ങളാണു്. അവ തകർന്നു കഴിഞ്ഞു.\nമുഖ്യമന്ത്രിയായിരുന്ന അച്യുതമേനോന്റെ കാലത്തു് സർക്കാർ ജീവനക്കാരുടെ പണിമുടക്കുണ്ടായി. അനുരഞ്ജനസംഭാഷണം കൊണ്ടു് ഒരു പ്രയോജനവുമുണ്ടായില്ല. അതിനാൽ മുഖ്യമന്ത്രി ഒരു മാർഗ്ഗം കണ്ടുപിടിച്ചു. പ്രഭാഷണവേദിയിൽ കയറിയാൽ കുറഞ്ഞതു ഒന്നരമണിക്കൂർ നേരം അവിടെ നിന്നിറങ്ങാതെ വിരസമായി പ്രസംഗിക്കുന്ന ഒരു സംസ്കൃത പണ്ഡിതൻ ഈ നഗരത്തിലുണ്ടായിരുന്നു. അച്യുതമേനോൻ പണിമുടക്കിയവരോടു പറഞ്ഞു സ്റ്റ്രൈക്ക് അവസാനിപ്പിച്ചില്ലെങ്കിൽ ആ പണ്ഡിതനെക്കൊണ്ടു് പ്രസംഗിപ്പിച്ചു് അവരെ കേൾപ്പിക്കുമെന്നു്. പണിമുടക്കുകാർ അതു കേൾക്കാത്ത താമസം പ്രാണനും കൊണ്ടോടി ഓഫീസുകളിൽ കയറിയിരുന്നു ജോലി ചെയ്തു തുടങ്ങി. ഇപ്പോൾ ഈ പണിമുടക്കു് അവസാനിപ്പിക്കാൻ എനിക്കൊരു നിർദ്ദേശമുണ്ടു്. മുഖ്യമന്ത്രി ജീവനക്കാരെ വിളിച്ചുകൂട്ടി പറയണം. അയ്യപ്പപ്പണിക്കർ, സച്ചിദാനന്ദൻ, ആറ്റൂർ രവിവർമ്മ ഇവരെഴുതിയ കാവ്യങ്ങൾ ഞാൻ നിങ്ങളെ വായിച്ചു കേൾപ്പിക്കും. അതു വേണ്ടെന്നുണ്ടെങ്കിൽ ഉടനെ സ്റ്റ്രൈക്ക് അവസാനിപ്പിച്ചു് ഓഫീസുകളിൽ കയറി ജോലിചെയ്തു കൊള്ളണം. ഇതു കേട്ടതുപാതി, കേൾക്കാത്തതു പാതി ജീവനക്കാർ ഓടി ഓഫീസുകളിൽ കയറി ജോലി ചെയ്തു തുടങ്ങും. മുഖ്യമന്ത്രി ഇതൊന്നു ‘ട്രൈ’ ചെയ്യണമെന്നാണു് എന്റെ അഭ്യർത്ഥന. ഒന്നോ രണ്ടോ പേർ കസേരയിലിരുന്നു് അസ്വസ്ഥത കാണിക്കുകയാണെങ്കിൽ അതു നേരിടാനും മാർഗ്ഗമുണ്ടു്. സർക്കാർ ആഷാ മേനോന്റെ ഗദ്യഖണ്ഡം ഫോട്ടോസ്റ്റാറ്റെടുത്തു സെക്ഷൻ ഓഫീസറെ നേരത്തെ ഏല്പിച്ചിരിക്കണം. ആകുലത കാണിക്കുന്ന ജീവനക്കാരന്റെ അടുത്തേക്കു സെക്ഷൻ ഓഫീസർ ഈ ഗദ്യഖണ്ഡം കൊണ്ടുപോകണം. രണ്ടു വാക്യം അതിൽ നിന്നു് വായിച്ചു കേൾപ്പിച്ചാൽ മതി ‘എവരിതിങ്ങ് വിൽ ബികം ആൾ റൈറ്റ്,’ ആഷാ മേനോന്റെ ഗദ്യവും കവികളുടെ പദ്യവും ചെറിയ ഡോസിലേ കൊടുക്കാവൂ. കൂടുതലായാൽ ജീവനക്കാർ ബോധംകെട്ടു വീഴും. പിന്നീടു് പൊലീസിനു് അവരെ ആശുപത്രിയിൽ കൊണ്ടുപോകേണ്ടതായി വരും. എന്തിനു് പൊല്ലാപ്പു് ഉണ്ടാക്കുന്നു? (ശനിയാഴ്ച സമരം തീർന്നു. ഇതെഴുതിയതു് മുൻപാണു്. എങ്കിലും മാറ്റി എഴുതേണ്ടതില്ല. ഭാവികാലത്തേക്കും ഈ നിർദ്ദേശങ്ങൾക്കു സാംഗത്യമുണ്ടു്.)\nഞാൻ സെക്രട്ടറിയേറ്റിൽ ജോലി ചെയ്തിരുന്ന കാലത്തു് എന്റെ സഹപ്രവർത്തകനായി ഒരു ‘ഇഡിയറ്റ് ഉണ്ടായിരുന്നു. പക്ഷേ, അയാളുടെ വിചാരം താൻ ഐൻസ്റ്റെയിനെക്കാൾ ബുദ്ധിയുള്ളവനാണു് എന്നായിരുന്നു. ഇഡിയസിക്ക് മകുടം ചാർത്തുന്ന വൈരൂപ്യം ബുദ്ധിശൂന്യതയും വിവാഹപ്രായമായി വീട്ടിൽ നില്ക്കുന്ന പെണ്ണിന്റെ തന്തയ്ക്ക്. ഇപ്പോഴത്തെ ഭാഷയിൽ പറഞ്ഞാൽ “പ്രശ്ന”മല്ല. ഒരുപാടു തന്തമാർ എന്റെ ആ സഹപ്രവർത്തകനെ അന്വേഷിച്ചെത്തി. ശുപാർശകൾ നടത്തി. പക്ഷേ, യുവാവു് വീണില്ല. ആ മുപ്പതു രൂപ ശമ്പളക്കാരനു് പിടിവാശി. ഒരു ഐ. എ. എസ്. ഉദ്യോഗസ്ഥന്റെ മകളെ മാത്രമേ വിവാഹം ചെയ്യുകയുള്ളൂ എന്നു്. അങ്ങനെയിരിക്കെ ചവറയിലെ ഒരു ധനികൻ എന്റെ അടുത്തു ശുപാർശയുമായി എത്തി; യുവാവിനെക്കൊണ്ടു് അദ്ദേഹത്തിന്റെ മകളെ വിവാഹം ചെയ്യിക്കണമെന്നു്. തന്തയോടു സംസാരിക്കാനായി എന്നെക്കൂടെ ധനികൻ വിളിച്ചു. എന്റെ പിതാവും പറഞ്ഞു. “കൂടെപ്പോ”. ഞാൻ ധനികന്റെ പുതിയ കാറിൽ കയറി സഹപ്രവർത്തകന്റെ വീട്ടിലെത്തി. അയാളുടെ അച്ഛനെക്കണ്ടു സംസാരിച്ചു. അദ്ദേഹത്തിനു പരമസമ്മതം. കാറ് കൊടുക്കും. ലക്ഷണക്കണക്കിനു രൂപയ്ക്കുള്ള സ്വത്തും. പെൺകുട്ടി അതിസുന്ദരിയാണെന്നു് ധനികന്റെ കൂടെവന്ന എന്റെ ഒരു പരിചയക്കാരൻ പറഞ്ഞു. സംഭാഷണത്തിനുശേഷം എന്റെ സഹപ്രവർത്തകനെ തന്ത വിളിച്ചു് കാര്യം പറഞ്ഞു. ഉടനെ അയാൾ മറുപടി ഇംഗ്ലീഷിൽ നല്കി. “മൈൻഡ് യൂ ഫാദർ, ഐ വിൽ മാരി ദ് ഡോട്ടർ ഒഫ് ആൻ ഐ. എ. എസ്. ഓഫീസർ ഒൻലി” എന്നുപറഞ്ഞു് നെഞ്ചു് കുലുക്കിക്കൊണ്ടു് അയാൾ അകത്തേക്കു പോയി. ഞാൻ അയാളുടെ വക്ഷസ്സുകണ്ടു വിചാരിച്ചു. വീട്ടിൽ നില്ക്കുമ്പോൾ ‘ബ്രാ’ ഇട്ടുകൊണ്ടു് നില്ക്കാത്തതെന്തു് ഇയാൾ? ധനികനു് വിഷാദം. ‘എന്തു ചെയ്യാൻ’ എന്നു് അദ്ദേഹം എന്നോടു ചോദിച്ചു. “ഈ ബന്ധം ഇല്ലാതിരിക്കുകയാണു് നല്ലതെന്നു് ഞാൻ മറുപടി പറഞ്ഞു. ധനികൻ പോയതിനുശേഷം ഞാൻ എന്റെ കൂടെയുണ്ടായിരുന്ന ഒരാളോടു ഒരു നിർദ്ദേശം വച്ചു. “ ആ ധനികനെ ഐ. എ. എസ്. പരീക്ഷയ്ക്കു് അയയ്ക്കണം. ജയിക്കാതിരിക്കില്ല. അദ്ദേഹം ജയിച്ചുവന്നാൽ നമുക്കു വിവാഹം നടത്താം.”\nഒരു ദിവസം ഞാൻ നോവലിസ്റ്റു് കെ. സുരേന്ദ്രനോടൊരുമിച്ചു് വഴുതയ്ക്കാട്ടു നിന്നു വെള്ളയമ്പലത്തിലേക്കു നടക്കുകയായിരുന്നു. അപ്പോൾ ഞങ്ങൾക്കു് എതിരായി ഒരാന വന്നു. ഞാൻ പേടിച്ചു് റോഡരുകിൽ ഒതുങ്ങി. ആന പോയപ്പോൾ ഞാൻ സുരേന്ദ്രനോടു ചോദിച്ചു. “അതിനു് ആനയാണെന്ന വസ്തുത അറിയാമോ?” സുരേന്ദ്രൻ പൊടുന്നനെ ഉത്തരം പറഞ്ഞു: “അറിയാം” വഴിവക്കിലെ ഒരു ചെടിയെ ചൂണ്ടിക്കാണിച്ചുകൊണ്ടു് അദ്ദേഹം വീണ്ടും അറിയിച്ചു. “ഈ ചെടിക്കുപോലും അറിയാം അതു് ചെടിയാണെന്നു്. നമ്മൾ മനുഷ്യരാണെന്നു്” എനിക്കതു് അത്ര വിശ്വാസമായില്ല. പക്ഷേ, ചിലപ്പോൾ ചെടികളുടെയും മരങ്ങളുടെയും രീതി കണ്ടാൽ അവയ്ക്കു ബോധമണ്ഡലമുണ്ടെന്നു തോന്നും. പനിനീർച്ചെടിയുടെ അഗ്രഭാഗത്തു് നില്ക്കുന്ന പൂ പറിക്കാൻ ആ ചില്ല ഒന്നു പിടിച്ചു വളച്ചു നോക്കു. ചില്ല പിറകോട്ടു പോകും. അതു പുഷ്പമിറുക്കുന്ന കൃത്യത്തിൽനിന്നു് മനുഷ്യനെ പിന്തിരിപ്പിക്കാനാണു്.\nകേരളത്തിലെ ശാന്തതയാർന്ന കുടുംബങ്ങൾ ഇപ്പോൾ അസ്വസ്ഥങ്ങളാണു്. അവ തകർന്നുകഴിഞ്ഞു.\nഎന്റെ വീട്ടിന്റെ മുറ്റത്തു് ഒരു തെങ്ങ് വീട്ടിലേക്കു ചാഞ്ഞു നിന്നു. കമ്പികൊണ്ടു കെട്ടിയിട്ടും കാറ്റടിക്കുമ്പോൾ അതു ഭയജനകമാകും വിധത്തിൽ വളയും. അതിനാൽ അതു മുറിച്ചുകളയാൻ ഞാൻ തീരുമാനിച്ചു. മൂന്നുപേരാണു് വൃക്ഷഹന്താക്കളായി എത്തിയതു്. ഒരാൾ തെങ്ങിൽ കയറി അഗ്രഭാഗം വെട്ടി ശരിപ്പെടുത്തി. ക്രമേണ കഷണം കഷണമായി അതു മുറിച്ചു. ഒടുവിൽ ഒരു കുറ്റിത്തടി. കോടാലികൊണ്ടു് ആഞ്ഞാഞ്ഞു വെട്ടുതന്നെ. വടംകൊണ്ടു് തലയ്ക്കൽ കെട്ടുകെssട്ടി വലിക്കാൻ തുടങ്ങി. മരം അതിനു വഴങ്ങാതെ മുന്നോട്ടേയ്ക്കു് ആഞ്ഞുനിന്നു. എങ്കിലും മരത്തിന്റെ വധകർത്താക്കൾ വിട്ടില്ല. ഫ്രഞ്ച് വിപ്ലവത്തിൽ ലൂയിചക്രവർത്തിയെ തലവെട്ടിക്കളഞ്ഞവന്റെ പരാക്രമത്തോടെ, റുമേനിയയിൽ ചൗഷസ്കൂവിനെ വധിച്ച ആളുകളുടെ പരാക്രമത്തോടെ കേരവൃക്ഷത്തെ അവർ അറ്റാക്ക് ചെയ്തു. ഒടുവിൽ ഒരു ഭയങ്കര ശബ്ദത്തോടെ തെങ്ങിൻതടി താഴെ വീണു. വീഴ്ത്തിയവർ ആഹ്ലാദിച്ചു. ഈ വധോദ്യതരുടെ വാശിയും വീറും കാണിച്ചാണു് പി. ദാമോദരൻ പിള്ള എന്ന നിരൂപകൻ കുമാരനാശാൻ എന്ന വന്മരത്തെ വീഴ്ത്താൻ ശ്രമിച്ചതു്. പക്ഷേ, ഫലപ്പെട്ടില്ല. ഒരു പോറൽ പോലും ആ മഹാവൃക്ഷത്തിലുണ്ടാക്കാൻ ദാമോദരൻപിള്ളയ്ക്കു കഴിഞ്ഞില്ല.\nFirst publication details: Samakalikamalayalam Weekly; Kochi, Kerala; 2002-03-22.


ബുധന്, 21 നവം‌ബര് 2018 (18:08 IST)\nവിവാഹം കഴിക്കുന്ന സ്‌ത്രീ കന്യകയായിരിക്കണമെന്നാണ് ഏതൊരു പുരുഷനും ആഗ്രഹിക്കുന്നത്. പൊതുവെ ഇത് നടക്കാത്ത കാര്യമാണ്. കാരണം കന്യാചർമ്മം എപ്പോൾ വേണമെങ്കിലും പൊട്ടിപ്പോകാൻ സാധ്യതയുണ്ട്. അതിന് ലൈംഗികബന്ധം തന്നെ നടക്കണമെന്നില്ല. സൈക്കിൾ ചവിട്ടുമ്പോഴോ ബസിൽ ഓടിക്കയറുമ്പോഴോ ഒക്കെ സംഭവിച്ചേക്കാം.\nഎന്നിരുന്നാലും ഒരു സ്‌ത്രീ കന്യകയാണോയെന്ന് തിരിച്ചറിയാന് വേറേയും ചില വഴികളുണ്ട്. അത്തരം5കാര്യങ്ങൾ എന്തെല്ലാമാണെന്ന് നോക്കാം. ചിരിക്കുന്ന സമയത്ത് കണ്‍പോളകള്‍ക്കു താഴെ ചുളിവു വരുന്നുണ്ടെങ്കില് അവള് കന്യകയായിരിക്കില്ല. പ്രായം കൂടുതലുള്ള സ്ത്രീകളാണെങ്കില് ഇത് ശരിയായിരിക്കാന് സാധ്യതയില്ലെന്നും പഠനങ്ങള് വ്യക്തമാക്കുന്നുണ്ട്.\nനല്ലപോലെ ഉറച്ച് മാറിടങ്ങളായിരിക്കും കന്യകയായ സ്‌ത്രീയ്ക്കുണ്ടായിരിക്കുക. അതോടൊപ്പം, വലുപ്പം നന്നേ ചെറുതുമായിരിക്കും. എന്നാല് മുമ്പ് ലൈംഗിക ബന്ധത്തില് ഏര്‍പ്പെട്ട സ്ത്രീയാണെങ്കില് അവരുടെ മാറിടങ്ങള്‍ക്ക് ഉറപ്പ് കുറവായിരിക്കുകയും ചെയ്യും.\nഅതുപോലെ സ്‌ത്രീയുടെ നിപ്പിളുകള് നേരെയുള്ളതും മുകളിലേക്ക് ഉയര്‍ന്നുമാണ് നില്‍ക്കുന്നതെങ്കില് അവള് പ്രസവിച്ചിട്ടില്ലെന്ന് ഉറപ്പിക്കാന് കഴിയും. നിപ്പിളുകള് താഴ്ന്നാണ് നില്‍ക്കുന്നതെങ്കില് അവര് പ്രസവിച്ച സ്ത്രീയായിരിക്കുകയും ചെയ്യും.\nസ്ത്രീയുടെ മൂക്കിന്റെ അറ്റത്ത് തൊടുമ്പോള് അവിടം ചുവപ്പ് നിറമാകുന്നുണ്ടെങ്കില് അവള് കന്യകയാണെന്ന കാര്യത്തില് സംശയമില്ല.\nഅതുപോലെ സ്ത്രീയുടെ ചെവിയില് സ്‌പര്‍ശിക്കുമ്പോള് ചെവി ചുവപ്പോ അല്ലെങ്കില് വിളറിയതോ ആകുന്നുണ്ടെങ്കില് അവള് കന്യകയായിരിക്കില്ല.\nപാലിൽ പിസ്ത ചേർത്ത് കുടിക്കാം, മാറ്റങ്ങൾ നമുക്ക് തന്നെ വിശ്വസിക്കാൻ കഴിയില്ല !\nബൾജിങ് ഡിസ്ക്ക്: അദ്യഘട്ടത്തിൽ തന്നെ ചികിത്സിച്ചില്ലെങ്കിൽ പണികിട്ടും\nഅടുത്ത ലേഖനം പ്രമേഹ രോഗികൾക്ക് ആശ്വസിക്കാം, തക്കാളി മിത്രം തന്നെ!


വീട്ടമ്മമാര്‍ക്ക് പെന്‍ഷന്; ക്ഷേമപെന്‍ഷന് 2500 രൂപയാക്കും; യുവാക്കള്‍ക്ക് 40 ലക്ഷം തൊഴില് അവസരങ്ങള്; എല്‍ഡിഎഫ് പ്രകടനപത്രിക - കണ്ണൂരാൻ വാർത്ത\nHome Unlabelled വീട്ടമ്മമാര്‍ക്ക് പെന്‍ഷന്; ക്ഷേമപെന്‍ഷന് 2500 രൂപയാക്കും; യുവാക്കള്‍ക്ക് 40 ലക്ഷം തൊഴില് അവസരങ്ങള്; എല്‍ഡിഎഫ് പ്രകടനപത്രിക\nക്ഷേമപെന്‍ഷന് ഘട്ടംഘട്ടമായി 2500രൂപയാക്കും,5വര്‍ഷം കൊണ്ട് പതിനായിരം കോടിയുടെ നിക്ഷേപം കൊണ്ടുവരും തുടങ്ങിയവയും പ്രകടനപത്രികയില് പറയുന്നു.5 വര്‍ഷക്കാലം കേരളത്തിലെ ഇടതുമുന്നണി നടപ്പിലാക്കിയ പ്രവര്‍ത്തനങ്ങളും ജനക്ഷേമപ്രവര്‍ത്തനങ്ങളുമാണ് ഇടതുമുന്നണിയുടെ കരുത്ത്. സംസ്ഥാനത്ത് മതനിരപേക്ഷത ഉയര്‍ത്തിപ്പിടിച്ചുകൊണ്ടാണ് ഇടതുമുന്നണി പ്രവര്‍ത്തിക്കുന്നത്. കേരളത്തില് കഴിഞ്ഞ5വര്‍ഷം കൊണ്ട് നല്ല അംഗീകാരം കിട്ടിയ സര്‍ക്കാരിന് തുടര്‍ഭരണം ലഭിക്കുമെന്നും യാതൊരു തരത്തിലുള്ള അപവാദപ്രചരണങ്ങളോ വര്‍ഗീയ കൂട്ടുകെട്ടോ കേരളം അംഗീകരിക്കില്ലെന്നും വിജയരാഘവന് പറഞ്ഞു. ഇടതുപക്ഷ തുടര്‍ഭരണം പ്രതീക്ഷിക്കുന്ന കേരളത്തിലെ ജനങ്ങള്‍ക്ക് അവരുടെ പ്രതീക്ഷോളം വളരാന് കഴിയുന്ന പ്രകടനപത്രികയാണ് തയ്യാറാക്കിയതെന്നും വിജയരാഘവന് കൂട്ടിച്ചേര്‍ത്തു.\n∙ ക്ഷേമപെന്‍ഷന് ഘട്ടംഘട്ടമായി 2500 രൂപയായി വര്‍ധിപ്പിക്കും. വീട്ടമ്മമാര്‍ക്കു പെന്‍ഷന് നല്‍കും.\n∙ 60,000 കോടിയുടെ പശ്ചാത്തല വികസന പരിപാടികള് നടപ്പിലാക്കും. പ്രവാസി പുനരധിവാസത്തിനു മുന്‍ഗണന നല്‍കും.\n∙ തീരദേശവികസനത്തിനു 5000 കോടിരൂപയുടെ പാക്കേജ് നടപ്പിലാക്കും. കടലിന്റെ അവകാശം മത്സ്യത്തൊഴിലാളികള്‍ക്ക് നല്‍കും. കടലാക്രമണം ചെറുക്കുന്നതിനടക്കം ശാസ്ത്രീയ മാര്‍ഗങ്ങള് കൊണ്ടുവരും\n∙ വയോജികരുടെ പ്രശ്നങ്ങള്‍ക്കു പ്രധാന പരിഗണന നല്‍കും. അടുത്ത5വര്‍ഷം ഒന്നരലക്ഷം വീടുകള് നിര്‍മിക്കും. ആദിവാസി-പട്ടികജാതി കുടുംബങ്ങള്‍ക്കെല്ലാം വീട്.\n∙ അഞ്ചുവര്‍ഷം കൊണ്ട് പതിനായിരം കോടിയുടെ നിക്ഷേപങ്ങള് കൊണ്ടുവരും. സൂക്ഷ്മ സംരംഭങ്ങളുടെ എണ്ണം ഗണ്യമായി വര്‍ധിപ്പിക്കും.\n∙ സോഷ്യല് പൊലീസിങ് സംവിധാനം ശക്തിപ്പെടുത്തും.\n∙ വൈദ്യുതി ക്ഷാമം പരിഹരിക്കാന് ട്രാന്‍സ്ഗ്രിഡ് പദ്ധതി\n∙ കാര്‍ഷിക മേഖലയില് 50% വരുമാന വര്‍ധന ഉറപ്പുവരുത്തും\n∙ ഓരോ വര്‍ഷവും പ്രോഗ്രസ് കാര്‍ഡ് പുറത്തിറക്കും


പരുക്കേറ്റ വിദ്യാര്‍ഥികളുമായി മാധ്യമങ്ങളെ കാണുമെന്ന് എബിവിപി-JNU Terror Attack ABVP SFI Students Hospitalized\nജെഎന്‍യു അക്രമങ്ങള്‍ക്ക് പിന്നിലുള്ള സത്യം പുറത്തുകൊണ്ടുവരുമെന്നും എബിവിപി അവകാശപ്പെടുന്നു\nJanuary 6, 2020 11:48:22 am\nന്യൂഡല്‍ഹി: ജെഎന്‍യുവില് യഥാര്‍ഥത്തില് എന്താണ് സംഭവിച്ചതെന്ന് മാധ്യമങ്ങളെ അറിയിക്കുമെന്ന് എബിവിപി. ഇന്ന് ഉച്ചയ്ക്ക് ഒരു മണിക്ക് എബിവിപി വിദ്യാര്‍ഥികള് മാധ്യമങ്ങളെ കാണും. അക്രമത്തില് പരുക്കേറ്റ വിദ്യാര്‍ഥികളുമായാണ് മാധ്യമങ്ങളെ കാണുക എന്ന് എബിവിപി അറിയിച്ചു. ജെഎന്‍യു അക്രമങ്ങള്‍ക്ക് പിന്നിലുള്ള സത്യം പുറത്തുകൊണ്ടുവരുമെന്നും എബിവിപി അവകാശപ്പെടുന്നു.\nRead Also: സ്വർണവില 30,000 കടന്നു; പെട്രോള്-ഡീസല് വില, രൂപയുടെ വിനിമയ നിരക്ക്\nസർവകലാശാലയിലെ അക്രമങ്ങൾക്ക് കാരണം എബിവിപിയാണെന്ന് കോളേജ് യൂണിയൻ നേരത്തെ ആരോപിച്ചിരുന്നു. ജെഎൻയു ക്യാംപസിനുള്ളിൽ വിദ്യാർഥികളെയും അധ്യാപകരെയും വടിയും ഇഷ്ടികയും ഉപയോഗിച്ച് മുഖമൂടി ധരിച്ച, ആയുധധാരികളായ ഒരു സംഘം ആക്രമിക്കുകയായിരുന്നു. ഇന്നലെ വെെകീട്ട് ഏഴ് മണിയോടെയാണ് അക്രമ സംഭവങ്ങൾ അരങ്ങേറിയത്. ആക്രമിക്കപ്പെട്ടവരിൽ ജവഹർലാൽ നെഹ്‌റു യൂണിവേഴ്‌സിറ്റി സ്റ്റുഡന്റ്‌സ് യൂണിയൻ (ജെഎൻയുയു) പ്രസിഡന്റ് ഐഷെ ഘോഷ് ഉൾപ്പെടുന്നു. ഐഷെയുടെ തലയ്ക്ക് പരിക്കേറ്റു. അഖിൽ ഭാരതീയ വിദ്യാർത്ഥി പരിഷത്ത് (എബിവിപി) അംഗങ്ങളാണ് ആക്രമണത്തിന് പിന്നിലെന്ന് ജെഎൻയുസു അവകാശപ്പെട്ടു. എന്നാല് എബിവിപി ഇത് നിഷേധിച്ചു.\nRead Also: ഞാനും നിന്റെ വലിയ ഫാന് ആണ്; ഫുക്രുവിനോട് ലാലേട്ടന് പറഞ്ഞത്\nഅതേസമയം, ജെഎന്‍യുവിലെ അക്രമ സംഭവങ്ങള് കേന്ദ്ര സര്‍ക്കാരിനെ ആശങ്കയിലാഴ്ത്തുന്നു. ബിജെപിക്കെതിരെയും വിമര്‍ശനങ്ങള് ഉയരുന്ന സാഹചര്യത്തില് വിഷയത്തില് ഇടപെട്ടിരിക്കുകയാണ് കേന്ദ്ര സര്‍ക്കാര്. ജെഎന്‍യുവിലെ വിദ്യാര്‍ഥികളുമായി സംസാരിക്കാന് ഡല്‍ഹി ലഫ്.ഗവര്‍ണര്‍ക്ക് ആഭ്യന്തരമന്ത്രി അമിത് ഷാ നിര്‍ദേശം നല്‍കി. ജെഎന്‍യുവിലെ വിദ്യാര്‍ഥി പ്രതിനിധികളോട് സംഭവത്തെ കുറിച്ച് സംസാരിക്കണമെന്ന് ലഫ്.ഗവര്‍ണര് അനില് ബയ്‌ജാലിനാണ് അമിത് ഷാ നിര്‍ദേശം നല്‍കിയത്.\nWeb Title: Jnu terror attack abvp sfi students hospitalized


സ്വർണം, ഡയമണ്ട്, ബിസ്കറ്റ്, പായ്ക്ക് ചെയ്ത ഭക്ഷ്യസാധനങ്ങൾ നികുതി കുറയും – OnlineKerala.com\nന്യൂഡൽഹി: ചരക്കുസേവനനികുതി (ജിഎസ്ടി) ജൂലൈ ഒന്നിന് നടപ്പാക്കാനുള്ള തീരുമാനം ജിഎസ്ടി കൗൺസിൽ ആവർത്തിച്ചു. നികുതി നിയമങ്ങളുടെ ചട്ടങ്ങൾ അംഗീകരിച്ചു. സിഗരറ്റ് ഒഴികെയുള്ള ഉത്പന്നങ്ങളുടെയും സേവനങ്ങളുടെയും നികുതികാര്യത്തിൽ തീരുമാനമായി.\nകേന്ദ്ര ധനമന്ത്രി അരുൺ ജയ്റ്റ്‌ലിയുടെ അധ്യക്ഷതയിൽ എല്ലാ സംസ്ഥാന ധനമന്ത്രിമാരും ഉൾപ്പെട്ടതാണ് ജിഎസ്ടി കൗൺസിൽ. ഇന്നലെ തീരുമാനമാകാത്ത സിഗരറ്റ് നികുതി തീരുമാനിക്കാൻ 11നു വീണ്ടും യോഗമുണ്ട്.\nസ്വർണം, ചെരിപ്പ്, ബിസ്കറ്റ്, പായ്ക്ക് ചെയ്ത ഭക്ഷ്യസാധനങ്ങൾ, റെഡിമെയ്ഡ് വസ്ത്രങ്ങൾ, കോട്ടൺ തുണി, സിന്തറ്റിക് ഫൈബർ അടക്കം നാരുകൾ, സോളാർ പാനൽ, നൂൽ, ബീഡി തുടങ്ങിയവയുടെ കാര്യത്തിൽ ഇന്നലെ നികുതിനിരക്ക് നിർണയിച്ചു.\nസ്വർണത്തിനു മൂന്നു ശതമാനമാണ് ജിഎസ്ടി. കേരളം ആവശ്യപ്പെട്ടത് അഞ്ചു ശതമാനമായിരുന്നു. നിലവിൽ കേരളം അഞ്ചു ശതമാനം വാറ്റ് ഈടാക്കുന്നു. കേന്ദ്രം ഒരു ശതമാനം എക്സൈസ് ഡ്യൂട്ടിയും. ജിഎസ്ടി വരുന്പോൾ കേരളത്തിൽ നികു തി പകുതിയാകും. സ്വർണത്തിന്‍റെ കസ്റ്റംസ് ഡ്യൂട്ടി പത്തു ശതമാനം മാറ്റമില്ലാതെ തുടരും. വജ്രാഭരണങ്ങൾക്കും മൂന്നു ശതമാനം. എന്നാൽ, പോളിഷ് ചെയ്യാത്തവയ്ക്ക് കാൽ ശതമാനം മതി.പായ്ക്ക് ചെയ്തതും ട്രേഡ് മാർക്ക് ഉള്ളതുമായ ഭക്ഷ്യപദാർഥങ്ങൾക്ക് അഞ്ചു ശതമാനമായി ഡ്യൂട്ടി.\nബിസ്കറ്റിനു 18 ശതമാനമാണ് ജിഎസ്ടി. നിലവിൽ 20.6 ശതമാനമാണ് ബിസ്കറ്റിന്‍റെ ശരാശരി നികുതി. കേരളത്തിൽ ഇതിലും കൂടുതലാണ്. തന്മൂലം ബിസ്കറ്റ് വില അല്പം കുറഞ്ഞേക്കാം.\nറെഡിമെയ്ഡ് വസ്ത്രങ്ങളെ രണ്ടു വിഭാഗമാക്കി. ആയിരം രൂപയിൽ താഴെയുള്ളതിന് അഞ്ചുശതമാനവും അതിൽ കൂടിയതിന് 12 ശതമാനവും. നൂലും വസ്ത്രത്തിനുള്ള കോട്ടൺ തുണിയും മനുഷ്യനിർമിത നാരുകളും അഞ്ചു ശതമാനം സ്ലാബിലായി. സിന്തറ്റിക് നാരുകൾ 18 ശതമാനം വിഭാഗത്തിലും. ചണത്തിന് നികുതിയില്ല.\nകാർഷികയന്ത്രങ്ങൾക്ക് അഞ്ചു ശതമാനമാണ് ജിഎസ്ടി.\nസോളാർ പാനലും അഞ്ചു ശതമാനം സ്ലാബിൽ വന്നു.\nബീഡിയിലയ്ക്ക് 18 ശതമാനവും ബീഡിക്ക് 28 ശതമാനവും ആണ് നികുതി. ബീഡിക്ക് കുറഞ്ഞ നികുതിക്കായി കേരള ധനമന്ത്രി ഡോ. തോമസ് ഐസക് ശ്രമിച്ചെങ്കിലും ഫലിച്ചില്ല. എന്നാൽ, ബീഡിയെ സെസിൽനിന്ന് ഒഴിവാക്കാനായി. എല്ലാ പുകയില ഉത്പന്നങ്ങൾക്കും സെസ് എന്നായിരുന്നു നേരത്തേ കേന്ദ്ര നിലപാട്. അതു മാറ്റി.\nജിഎസ്ടി വരുന്പോൾ സ്റ്റോക്ക് ഇരിക്കുന്ന സാധനങ്ങൾക്ക് വരുന്ന ജിഎസ്ടിയിൽനിന്ന് നേരത്തേ നൽകിയ എക്സൈസ് ഡ്യൂട്ടി കിഴിക്കാനുള്ള വ്യവസ്ഥ (ഇൻപുട്ട് ടാക്സ് ക്രെഡിറ്റ്) ഉദാരമാക്കി.\nജിഎസ്ടിയുടെ 40 ശതമാനം വരെയേ ഇൻപുട്ട് ടാക്സ് ക്രെഡിറ്റ് നൽകൂ എന്നായിരുന്നു മുൻ നിലപാട്. ആ തോത് ഉയർത്താൻ തീരുമാനിച്ചു.\nPrevious Post:ലണ്ടനിൽ വീണ്ടും ഭീകരാക്രമണം.\nNext Post:കെ.യു.അരുണൻ എംഎൽഎയ്ക്കു പരസ്യശാസന.


Thursday 10 December 2015 10:00 pm IST\nകല്‍പ്പറ്റ: സര്‍ക്കാരുമായി നടത്തിയ ചര്‍ച്ചയെ തുടര്‍ന്ന് 2014ല് അവസാനിപ്പിച്ച നില്‍പ്പ് സമരം പുനരാരംഭിക്കാന് ആദിവാസി ഗോത്രമഹാസഭയും ആദിവാസി ഊരുവികസന മുന്നണിയും തീരുമാനിച്ചു. ആദിവാസികള്‍ക്ക് ഭൂമി പതിച്ചുനല്‍കുന്നത് ഉള്‍പ്പെടെയുള്ള തീരുമാനങ്ങളൊന്നും സര്‍ക്കാര് നടപ്പിലാക്കാത്ത പശ്ചാത്തലത്തിലാണ് ജനുവരി ഒന്നുമുതല് സമരം പുനരാരംഭിക്കുക. ഇതിനുമുന്നോടിയായി ഈ മാസം 17ന് വയനാട് കളക്‌ട്രേറ്റിന് മുന്നില് സൂചനാ നില്‍പ്പുസമരം നടത്തും. മന്ത്രിസഭ കൈകൊണ്ട തീരുമാനത്തിന്റെ പശ്ചാത്തലത്തിലാണ് ആറുമാസം നീണ്ട സമരം നിര്‍ത്തിവെച്ചത്. ഭൂരഹിതര്‍ക്ക് പതിച്ചുനല്‍കുന്നതിനായി കേന്ദ്രസര്‍ക്കാര് കൈമാറിയ 19,600 ഏക്കര് നിക്ഷിപ്ത വനഭൂമി പതിച്ചുനല്‍കുക, ആദിവാസി മേഖലകള് അഞ്ചാം പട്ടികയില് ഉള്‍പ്പെടുത്തുക, മുത്തങ്ങയില്‍നിന്ന് കുടിയിറക്കിയവരെ പുനരധിവസിപ്പിക്കുക, ജയിലിലടക്കപ്പെട്ട കുട്ടികള്‍ക്കും അതിക്രമത്തിനിരയായവര്‍ക്കും നഷ്ടപരിഹാരം നല്‍കുക, അട്ടപ്പാടിയിലെ ശിശുമരണത്തിന് അറുതിവരുത്തുക, കേരളത്തിലെ മുഴുവന് ആദിവാസികള്‍ക്കും ഭൂമി നല്‍കുക, തുടങ്ങിയവയാണ് നില്‍പ്പ് സമരത്തില് ഉന്നയിച്ചത്. എന്നാല് സര്‍ക്കാര് വാഗ്ദാനങ്ങളൊന്നും പാലിച്ചില്ല. ആദിവാസി ഭൂമി അഞ്ചാം പട്ടികയില് ഉള്‍പ്പെടുത്താനുള്ള നിര്‍ദ്ദേശം കേന്ദ്ര സര്‍ക്കാരിന്റെ പരിഗണനയിലാണ്. മുത്തങ്ങസമരത്തിലെ 150 കുട്ടികളില് 26 പേര്‍ക്കുമാത്രമാണ് ഒരുലക്ഷം രൂപ നഷ്ടപരിഹാരം ലഭിച്ചത്. വെടിവെയ്പ്പില് കൊല്ലപ്പെട്ട ജോഗിയുടെ കുടുംബത്തിനും അതിക്രമത്തിനിരയായവര്‍ക്കും നഷ്ടപരിഹാരം ലഭിച്ചിട്ടില്ല. ആദിവാസി ഭൂമി അന്യാധീനപ്പെട്ട അട്ടപ്പാടിയില് കേന്ദ്രസര്‍ക്കാര് കൈമാറിയ 9000 ഏക്കറോളം ഭൂമി പതിച്ചുനല്‍കാന് സംസ്ഥാന സര്‍ക്കാര് തയ്യാറായിട്ടില്ല. ശിശുമരണം തുടരുകയാണ്. പത്രസമ്മേളനത്തില് പങ്കെടുത്ത ആദിവാസി ഗോത്രമഹാസഭ സംസ്ഥാന കോ-ഓര്‍ഡിനേറ്റര് എം. ഗീതാനന്ദന്, സംസ്ഥാന അദ്ധ്യക്ഷ സി. കെ. ജാനു തുടങ്ങിയവര് പറഞ്ഞു.\nഗോത്രമഹാസഭ നില്‍പ്പ് സമരം പുനരാരംഭിക്കുന്നു\nനില്‍പ്പ് സമരം : സി.കെ. ജാനുവിനെ സര്‍ക്കാര് വഞ്ചിച്ചതിങ്ങനെ\nഇടുക്കിയില് ആദിവാസികള് നില്‍പ് സമരത്തിലേക്ക്\nഭരണകൂടം കണ്ണുതുറക്കണം:നില്‍പ്പ് സമരത്തിന് ഹിന്ദുഐക്യ വേദിയുടെ പൂര്‍ണ പിന്തുണ


വൻ മാറ്റത്തിനൊരുങ്ങി സോണി! സ്മാര്‍ട് ഫോണ് ക്യാമറകളെ മുഴുവന് പിന്തളളുമെന്ന് റിപ്പോർട്ട് | Technology | Digital Camera | Sony | Camera News | Malayalam Technology News | Manorama Online\nവൻ മാറ്റത്തിനൊരുങ്ങി സോണി! സ്മാര്‍ട് ഫോണ് ക്യാമറകളെ മുഴുവന് പിന്തളളുമെന്ന് റിപ്പോർട്ട്\nമനോരമ ലേഖകൻ March 01, 2021 12:21 PM IST\nസോണിയുടെ പുതിയ ക്യാമറാ സെന്‍സര് വരുന്നതോടെ സ്മാര്‍ട് ഫോണ് ഫൊട്ടോഗ്രാഫിയില് പുതുയുഗത്തിന് തുടക്കമാകുമെന്നാണ് കരുതുന്നത്. ഇതിന് അധികകാലം കാത്തിരിക്കുകയൊന്നും വേണ്ട താനും. വാവെയ് മെയ്റ്റ് പി50 ഈ സെന്‍സര് ഉപയോഗിച്ചായിരിക്കും നിര്‍മിക്കുക എന്നാണ് അഭ്യൂഹങ്ങള് പറയുന്നത്. ഈ വര്‍ഷം ഇറങ്ങാന് പോകുന്ന ഗൂഗില് പിക്‌സലും ഈ സെന്‍സര് ഉപയോഗിച്ചേക്കുമെന്നും വാദങ്ങളുണ്ട്. ഷഓമിയും അത്തരമൊരു നീക്കം നടത്തിയേക്കും. ചിലപ്പോള് ഐഫോണില് പോലും ഇത്തരത്തിലൊരു മാറ്റം വന്നേക്കാം.\nപിക്‌സല് ഫോണുകളിലെ രാത്രികാല ഷൂട്ടിങ് മികവ് മാറ്റി നിർത്തിയാല് 2016നു ശേഷം ഈ മേഖലയിൽ വലിയ മുന്നേറ്റമൊന്നും കൊണ്ടുവരാന് കമ്പനികള്‍ക്കായിട്ടില്ലെന്നാണ് സ്മാര്‍ട് ഫോണ് ഫൊട്ടോഗ്രാഫിയെക്കുറിച്ചു പഠിക്കുന്നവര് പറയുന്നത്. ഐഫോണ് 12 പ്രോ മാക്‌സില് അല്‍പം വലുപ്പക്കൂടുതലുള്ള സെന്‍സര് കഴിഞ്ഞ വര്‍ഷം ആപ്പിള് ഉപയോഗിച്ചിരുന്നു. കമ്പനികള് ഇനി കൂടുതല് വലുപ്പമുള്ള സെന്‍സറുകള് ഉള്‍ക്കൊള്ളിക്കുന്ന കാര്യത്തെക്കുറിച്ചു ഗൗരവത്തില് ചിന്തിച്ചു തുടങ്ങി എന്നതിന്റെ തെളിവാണിതെന്നും പറയാം.\nപരമ്പരാഗത ഡിജിറ്റല് ക്യാമറകളുടെ ഏറ്റവും വലിയ മികവ് അവയുടെ വലുപ്പക്കൂടുതലുള്ള സെന്‍സറുകളാണ്. സ്മാര്‍ട് ഫോണുകളില് നന്നെ ചെറിയ സെന്‍സറുകളും കംപ്യൂട്ടേഷണല് ഫൊട്ടോഗ്രാഫിയുടെ മികവുമായിരുന്നു ഇതുവരെ ക്യാമറകളുടെ മികവു നിര്‍ണയിച്ചിരുന്നത്. എന്നാല്, അതിലൊരു പൊളിച്ചെഴുത്തു നടത്തുകയായിരിക്കും സോണിയുടെ പുതിയ സെന്‍സര് (Sony IMX800) ചെയ്യുക എന്നാണ് പറയുന്നത്. സ്മാര്‍ട് ഫോണുകള്‍ക്കായി നിര്‍മിച്ച ആദ്യ ഒരു ഇഞ്ച് വലുപ്പമുള്ള സെന്‍സറാണിത്. ഇത്തരം സെന്‍സര് ഉപയോഗിച്ചാല് ഫോണിന്റെ വലുപ്പം കൂടുമെന്നത് ഒരു ന്യൂനതയാണെങ്കിലും ഫൊട്ടോഗ്രാഫുകളുടെ മികവ് നാടകീയമായി വര്‍ധിക്കുമെന്നതിനാല് കമ്പനികള് ആ സാഹസത്തിനു മുതിരുകയാണെന്നു പറയുന്നു. സോണിയുടെ പുതിയ സെന്‍സറിനെക്കുറിച്ച് അധികം കാര്യങ്ങള് ഇപ്പോള് ലഭ്യമല്ല. ടെമെ എന്ന ട്വിറ്റര് യൂസറാണ് ആദ്യമായി ഈ സെന്‍സറിന്റെ ചിത്രം പുറത്തുവിട്ടിരിക്കുന്നത്. https://bit.ly/3r2858C\nഇത് സ്മാര്‍ട് ഫോണുകള്‍ക്കു വേണ്ടി നിര്‍മിച്ച ആദ്യ 1-ഇഞ്ച് സെന്‍സറാണെങ്കിലും ഈ വലുപ്പത്തിലുള്ള സെന്‍സര് ഉള്‍ക്കൊള്ളിച്ച് നേരത്തെ തന്നെ ഫോണ് ഇറക്കിയിട്ടുണ്ട്. ഇത് 2014ല് പുറത്തിറക്കിയ ലൂമിക്‌സ് സിഎം1 ആയിരുന്നു. ഒരു പോയിന്റ് ആന്‍ഡ് ഷൂട്ട് ക്യാമറയ്ക്കുള്ളില് സ്മാര്‍ട് ഫോണിന്റെ ഫങ്ഷനുകളും നല്‍കുക എന്നതായിരുന്നു പാനസോണിക് നടത്തിയ നീക്കം. കൂടാതെ ആ സെന്‍സര് ഒരു ഫോണില് ഉപയോഗിക്കാന് പാകത്തിനുള്ളവയും ആയിരുന്നില്ല. ലഭ്യമായ അഭ്യൂഹങ്ങള് പ്രകാരം ഇപ്പോള് സോണി പുറത്തിറക്കാന് ഒരുങ്ങുന്ന സെന്‍സര് ക്യാമറകള്‍ക്കായി നിര്‍മിച്ചതല്ല, മറിച്ച് സ്മാര്‍ട് ഫോണുകളെ മനസ്സില് വച്ച് ഉണ്ടാക്കിയെടുത്തതാണ് എന്നാണ്.\nമറ്റൊരു അഭ്യൂഹം പറയുന്നത് ഗൂഗിള് അടുത്തിറക്കാന് പോകുന്ന പിക്‌സൽ6മോഡലില് ഒരു പുതിയ സെന്‍സർ ഉള്‍ക്കൊള്ളിക്കുമെന്നതാണ്. അത് സോണിയുടെ പുതിയ സെന്‍സറായാല് അദ്ഭുതപ്പെടേണ്ട എന്നും പറയുന്നു. അതു ശരിയാണെങ്കില് പിക്‌സല് എതിരാളികളെ പിന്നിലാക്കുമെന്നു പറയുന്നു. എന്നാല് സോണിയുടെ പുതിയ സെന്‍സര് തന്നെയായിരിക്കും ഗൂഗിള് ഉപയോഗിക്കുക എന്ന കാര്യത്തില് ഉറപ്പില്ലെന്നും റിപ്പോര്‍ട്ടുകളുണ്ട്. ആപ്പിളും തുടക്ക കാലം മുതല്‍ക്കെ സോണിയുടെ സെന്‍സറുകളാണ് ഐഫോണുകളിലും ഐപാഡുകളിലും ഉപയോഗിച്ചു വരുന്നത്. ഊതിപ്പെരുപ്പിച്ച മെഗാപിക്‌സല് വര്‍ധനയിൽ ശ്രദ്ധിക്കാതെ ഐഫോണുകള്‍ക്ക് 12 എംപി സെന്‍സര് മാത്രം നല്‍കിവന്ന ബ്രാൻഡാണ് ആപ്പിൾ. വെറുതെ പ്രോസസറിന് അധികപ്പണി നല്‍കാമെന്നല്ലാതെ അര്‍ഥവത്തായ ഒരു മാറ്റവും 108 മെഗാപിക്‌സല് എന്നൊക്കെ പറഞ്ഞ് ഇറങ്ങുന്ന ഫോണുകളില് എടുക്കുന്ന ചിത്രങ്ങളില് കാണാനാവില്ലെന്നും വാദമുണ്ട്. അതേസമയം, വലുപ്പം കൂടിയ സ്മാര്‍ട് ഫോണ് സെന്‍സര് എന്ന ആശയം ആപ്പിളിനും ആകര്‍ഷകമായിരിക്കും. ഈ വര്‍ഷത്തെ ഐഫോണില് പുതിയ സെന്‍സര് ഉള്‍ക്കൊള്ളിക്കുമോ എന്ന കാര്യത്തില് യാതൊരു ഉറപ്പുമില്ലെങ്കിലും പിക്‌സല് ഫോണ് ആരാധകര്‍ക്ക് ശ്വാസംപിടിച്ച് കാത്തിരിക്കാം.\nനിക്കോണ് 1 സീരീസ് ക്യാമറകള് പലര്‍ക്കും പ്രിയങ്കരമായിരുന്നു. ഇവയില് 1-ഇഞ്ച് വലുപ്പമുള്ള സെന്‍സറുകളായിരുന്നു ഉപയോഗിച്ചിരുന്നത്. പ്രൊഫഷണലുകളല്ലാത്ത ഫൊട്ടോഗ്രാഫര്‍മാര്‍ക്ക് പൂര്‍ണ സംതൃപ്തി നല്‍കുന്ന തരത്തിലുള്ളവയായിരുന്നു അവയുടെ പ്രകടനം. മിക്ക സാഹചര്യങ്ങളിലും ഇവ മികവു പുലര്‍ത്തുകയും ചെയ്തിരുന്നു.\n∙ പുതിയ സെന്‍സര് വ്യാപകമായി ഉപയോഗിച്ചേക്കില്ല\nസോണിയുടെ 1-ഇഞ്ച് വലുപ്പമുള്ള സ്മാര്‍ട് ഫോണുകള്‍ക്കുള്ള സെന്‍സര് ഏപ്രിലില് പുറത്തിറക്കുമെന്നാണ് ഇപ്പോള് ലഭിക്കുന്ന വിവരം. വാവെയ് മെയ്റ്റ് സീരീസ് ഇത് ഉപയോഗിച്ചായിരിക്കും നിര്‍മിക്കുക എന്നും പറയുന്നു. എന്നാല്, ഈ സെന്‍സര് ഉള്‍ക്കൊള്ളിച്ചുള്ള ഫോണുകള് ധാരാളമായി ഇറങ്ങിയേക്കില്ലെന്നാണ് പറയുന്നത്. കാരണം, ഇത്തരം ഒരു സെന്‍സര് ഉള്‍ക്കൊള്ളിക്കുമ്പോള് ഫോണുകളുടെ വലുപ്പം കാര്യമായ രീതിയില് തന്നെ വര്‍ധിപ്പിക്കേണ്ടതായി വരും. നിലവില് മൂന്നും നാലും സെന്‍സറുകളൊക്കെയാണ് ഫോണുകളില് കാണുന്നത്. എന്നാല്, ഇത്തരം ഒരു സെന്‍സര് ഉപയോഗിച്ചാല് ചിലപ്പോള് മറ്റു സെന്‍സറുകള്‍ക്കായി അധികം സ്ഥലം ലഭിച്ചേക്കില്ലെന്നും പറയുന്നു. വാവെയ് മെയ്റ്റില് മൂന്നു ക്യാമറകള്‍ക്ക് ഇടമൊരുക്കുമെന്നാണ് പറയുന്നത്.\nEnglish Summary: Smartphone photography to reach new heights with new Sony sensor


മലപ്പുറത്ത് വൻ ലഹരിവേട്ട: പിടിച്ചെടുത്തത് ഒരു കോടിയിലധികം വില വരുന്ന ലഹരി വസ്തുക്കൾ; രണ്ട് പേർ അറസ്റ്റിൽ – Media Mangalam\nമലപ്പുറം: മലപ്പുറത്ത് വാൻ ലഹരിവേട്ട. ഒരു കോടിയിലധികം വരുന്ന ലഹരി വസ്തുക്കളാണ് രണ്ട് പേരിൽ നിന്നുമായി പിടികൂടിയത്. പോരുർ പട്ടണംകുണ്ട് വള്ളിയാമ്പല്ലി വീട്ടിൽ മുജീബ് റഹ്മാൻ, കർണ്ണാടക സ്വദേശി സലാഹുദ്ദീൻ എന്നിവരാണ് മലപ്പുറം കാളികാവ് എക്സൈസിന്റെ പിടിയിലായത്. അന്വേഷണത്തിനെത്തിയ എക്സൈസ് ഉദ്യോഗസ്ഥരെ കണ്ട് ഒപ്പം ഉണ്ടായിരുന്ന മറ്റ് രണ്ട് പേര് ഓടി രക്ഷപെട്ടു. പോരൂർ പട്ടണം കുണ്ടിലെ വാടക ക്വാർട്ടേഴ്‌സിൽ വച്ചാണ് പോലീസ് ഇവരെ അറസ്റ്റ് ചെയ്തത്.\nപിടിയിലായവരുടെ പക്കൽ നിന്നും 38 ഗ്രാം എംഡിഎംഎ, 121 ഗ്രാം കൊക്കെയ്ൻ എന്നിവ പിടികൂടി. മയക്കുമരുന്ന് കടത്താനായി ഉപയോഗിച്ച മൂന്ന് കാറുകളും പിടിച്ചെടുത്തിട്ടുണ്ട്. ബംഗളുരുവില് നിന്നാണ് ലഹരി വസ്തുക്കൾ പട്ടണം കുണ്ടിലെ വാടക ക്വാർട്ടേഴ്സിൽ എത്തിച്ചത്. മലയോര മേഖലയിലെ ആവശ്യക്കാർക്ക് എത്തിച്ചു നല്‍കാനാണ് മയക്കുമരുന്ന് കൊണ്ടുവന്നതെന്ന് പിടിയിലായവര് ചോദ്യം ചെയ്യലില് എക്സൈസ് ഉദ്യോഗസ്ഥരോട് സമ്മതിച്ചു.\nനിരോധിത ലഹരി വസ്തുക്കൾ വിൽപ്പനക്കായി കൈവശം വച്ച കേസുകളാണ് പ്രതികൾക്കെതിരെ ചുമത്തിയിരിക്കുന്നത്. പ്രതികളുടെ ഫോണിലേക്ക് വന്ന മണി ട്രാൻസ്ഫർ ഇടപാടുകള് കേന്ദ്രീകരിച്ച് അന്വേഷണം ഊർജിതമാക്കിയതായി കാളികാവ് എക്സൈസ് ഇൻസ്പെക്ടർ പറഞ്ഞു. രക്ഷപ്പെട്ടവർക്കായി അന്വേഷണം ഊർജ്ജിതമാക്കിയിട്ടുണ്ട്.\narrest drugs malappuram


മോദിയെയും പരിവാരങ്ങളെയും നടുക്കി ത്രിണമൂല് എംപിയുടെ കന്നിപ്രസംഗം..!! ഈ രാജ്യം ആരുടെയും തന്തയുടെ സ്വത്തല്ല | Daily Indian Herald\nമോദിയെയും പരിവാരങ്ങളെയും നടുക്കി ത്രിണമൂല് എംപിയുടെ കന്നിപ്രസംഗം..!! ഈ രാജ്യം ആരുടെയും തന്തയുടെ സ്വത്തല്ല\nJune 26, 2019 6:00 pm By : ADMIN PRK\nലോക്‌സഭയെ നടുക്കി ബംഗാളില് നിന്നുള്ള വനിതാ എംപിയുടെ ഉജ്ജ്വല പ്രസംഗം. ലോകസഭയുടെ ആദ്യ ദിനങ്ങളില് പ്രധാനമന്ത്രിയും പ്രതിപക്ഷ കക്ഷി നേതാവും ഉള്‍പ്പെടെയുള്ളവര് പ്രസംഗിച്ചു കയ്യടി നേടിയ സഭയെ അക്ഷരാര്‍ത്ഥത്തില് പിടിച്ചുകുലുക്കുന്നതായിരുന്നു ത്രിണമൂല് എംപി മഹുവ മോയിത്രയുടെ വാക്കുകള്. പ്രസംഗം ഇപ്പോള് സോഷ്യല് മീഡിയയിലും തരംഗമാണ്.\nവന് ഭൂരിപക്ഷമുള്ള സര്‍ക്കാരിനെ കടന്നാക്രമിച്ചും വിയോജിക്കാനുള്ള ജനങ്ങളുടെ അവകാശത്തെ ഉയര്‍ത്തിപ്പിടിച്ചും അക്ഷരാര്‍ഥത്തില് കത്തികയറുകയായിരുന്നു ആ സ്ത്രീശബ്ദം. ശബ്ദമുയര്‍ത്തി നിശ്ശബ്ദയാക്കാന് ശ്രമിച്ചിട്ടും തളരാതെ, പരിഹസിച്ച് ഇരുത്താന് ശ്രമിച്ചെങ്കിലും അവഗണിച്ച്, വാദങ്ങള് അക്കമിട്ട് നിരത്തി മോദിയെയും സര്‍ക്കാരിനെയും നിശ്ശബ്ദമാക്കിയ പെണ്‍ശബ്ദം.\nസര്‍ക്കാരിന്റെ കണ്ണിലെ കരടായും പ്രതിപക്ഷത്തിന്റെ അഭിമാനമായും ഉദിച്ചുയര്‍ന്ന താരം. അടുത്തകാലത്ത് പാര്‍ലമെന്റ് സാക്ഷ്യം വഹിച്ച ഏറ്റവും ഉശിരന് പ്രസംഗം. ഈ ലോകസഭയുടെ നന്ദി പ്രമേയ ചര്‍ച്ച ഇനി ഓര്‍ത്തിരിക്കുക ഒരുപക്ഷേ മഹുവയുടെ പേരിലായിരിക്കും, അവരുടെ വാക്കുകളുടെ ശക്തിയിലും ആശയത്തിന്റെ ഗാംഭീര്യത്തിലും അവതരണത്തിന്റെ ഊര്‍ജസ്വലതയിലും.\nനന്ദിപ്രമേയ ചര്‍ച്ചയില് പങ്കെടുത്ത് പ്രസംഗിക്കാന് മഹുവ എഴുന്നേറ്റപ്പോള് ഒരു സാധാരണ പ്രസംഗം എന്നേ എംപിമാര് കരുതിയുള്ളൂ. പക്ഷേ, പെട്ടെന്നു തന്നെ അവര് ആ വാക്കുകള്‍ക്ക് കാതോര്‍ത്തു. അതു വ്യത്യസ്തമായിരുന്നു. ഒപ്പം ശക്തവും ആരോപണങ്ങളുടെ തീപ്പൊരി ചിതറുന്നതും ആത്മാര്‍ഥതയുടെ തിളക്കമുള്ളതും. ആ വാക്കുകള്‍ക്ക് അറിയാതെ സഭ കാതോര്‍ത്തു.\nഇന്ത്യ ഒരു ഫാസിസ്റ്റ് രാജ്യമായി മാറിക്കൊണ്ടിരിക്കുകയാണെന്ന് ആരോപിച്ച മഹുവ, അതിന്റെ ഏഴു കാരണങ്ങളും എണ്ണിയെണ്ണിപ്പറഞ്ഞു. കുടുംബവാഴ്ചയുടെ പേരിലാണ് കോണ്‍ഗ്രസിനെ ബി.ജെ.പി ആക്രമിക്കുന്നത്. കോണ്‍ഗ്രസ് അത്തരത്തിലുള്ള 36 പേര്‍ക്ക് ഇത്തവണ ടിക്കറ്റ് നല്‍കിയപ്പോള് ബി.ജെ.പി 31 പേര്‍ക്കു നല്‍കിയെന്നും അവര് ചൂണ്ടിക്കാട്ടി.\nഎല്ലാ വിഭാഗം ജനങ്ങളുടേയും രക്തം ഈ മണ്ണിലുണ്ട്.. ആരുടേയും തന്തയുടെ സ്വത്തല്ല ഹിന്ദുസ്ഥാന് (‘സഭീ കാ ഖൂന് ഹേ ശാമില് യഹാ കാ മിട്ടീ മേ.. കിസീ കാ ബാപ് കാ ഹിന്ദുസ്ഥാന് തോഡീ ഹേ..’) എന്ന കവിത ചൊല്ലിയാണ് പത്തുമിനിറ്റ് നീണ്ട തന്റെ പ്രസംഗം അവര് അവസാനിപ്പിച്ചത്.\nTags: lok sabha, mahua moitra, speech


Call Us 0481 6453035 Email us catholiccongressglobal@gmail.com\nMessage: getimagesize(http://www.catholiccongress.org/files/output/news/1583131212_WhatsApp Image 2020-03-02 at 12.00.23 PM.jpeg): failed to open stream: HTTP request failed! HTTP/1.1 400 Bad Request\nകർഷക ഉദ്ധാരണത്തിനായുള്ള പ്രവർത്തനങ്ങളിൽ കൂടുതൽ സജീവമാകണം : കർദ്ദിനാൾ മാർ ജോർജ് ആലഞ്ചേരി\nകാക്കനാട് : ജീവിതപ്രതിസന്ധിയിലായ കർഷകരുടെ ന്യായമായ ആവശ്യങ്ങൾ പോലും പരിഗണിക്കപ്പെടുന്നില്ലാത്ത സാഹചര്യത്തതിൽ കത്തോലിക്ക കോൺഗ്രസ് കർഷകർക്കായി കൂടുതൽ സജീവമാകണമെന്ന് മേജർ ആർച്ച് ബിഷപ്പ് കർദ്ദിനാൾ മാർ ജോർജ് ആലഞ്ചേരി. കാക്കനാട് മൗണ്ട് സെന്റ് തോമസിൽ ചേർന്ന കത്തോലിക്ക കോൺഗ്രസ് രൂപതാ ഡയറക്ടമാരുടെ യോഗം ഉദ്ഘാടനം ചെയ്ത് പ്രസംഗിക്കുകയായിരുന്നു കർദ്ദിനാൾ.\nകാർഷിക ഉൽപ്പന്നങ്ങളുടെ തറവില പ്രഖ്യാപിച്ച് സംഭരിക്കുവാൻ സർക്കാർ തയ്യാറാകാതെ കാർഷിക മേഖലയ്ക്ക് ഇനി മുന്നോട്ട് പോകാൻ സാധിക്കില്ല. കർഷകർ രാജ്യത്തിന്റെ നട്ടെല്ല് ആണ് എന്ന വസ്തുത വിസ്മരിക്കരുത്. കർഷകർക്കും കർഷക തൊഴിലാളികൾക്കുമായി സർക്കാർ കൂടുതൽ പാദ്ധതികൾ ആവിഷ്‌ക്കരിക്കണം. കർഷകരെ ഉദ്ധരിക്കുവാൻ സമഗ്ര പദ്ധതികൾ രൂപീകരിച്ച് മുന്നോട്ട് പോകുവാൻ കത്തോലിക്ക കോൺഗ്രസിനോട് കർദ്ദിനാൾ ആഹ്വാനം ചെയ്തു.\nകത്തോലിക്ക കോൺഗ്രസ് ആരംഭിക്കുന്ന ഹെൽപ് ഡെസ്‌ക്കുകൾ ജാതിമതവ്യത്യാസമില്ലാതെ സഹായങ്ങൾ ജനങ്ങളിലേക്ക് എത്തിക്കുവാൻ സാധിക്കുമെന്ന് സമ്മേളനത്തിൽ അദ്ധ്യക്ഷത വഹിച്ച കത്തോലിക്ക കോൺഗ്രസ് ബിഷപ് ലെഗേറ്റ് മാർ റെമീജിയോസ് ഇഞ്ചനാനിയിൽ പറഞ്ഞു. കത്തോലിക്ക കോൺഗ്രസ് പ്രസിഡന്റ് അഡ്വ. ബിജു പറയന്നിലം കാർഷിക മേഖലയിലെ പ്രതിസന്ധികളും പരിഹാരമാർഗ്ഗങ്ങളും എന്ന വിഷയം അവതരിപ്പിച്ചു. ഗ്ലോബൽ സയറക്ടർ റവ. ഫാ ജിയോ കടവി മുഖ്യ പ്രഭാഷണം നടത്തി. മെയ് 7,8 തീയതികളിൽ ബാംഗ്ലൂരിൽ നടക്കുന്ന കത്തോലിക്ക കോൺഗ്രസ് ദേശീയ പ്രതിനിധി സമ്മേളനത്തിൽ കാർഷിക പ്രശ്നങ്ങൾക്ക് മുൻ‌തൂക്കം നൽകുവാൻ തീരുമാനിച്ചു.\nകാർഷിക ഉൽപ്പന്നങ്ങൾക്ക് തറവില പ്രഖ്യാപിച്ച് സംഭരിക്കുക, വന്യമ്യഗശല്യത്തിന് ശാശ്വത പരിഹാരം കാണുക, 80 :20 എന്ന ന്യൂന പക്ഷ ആനുകൂല്യ വിതരണ അനുപാതം ഭേദഗതി ചെയ്യുക, സാമ്പത്തിക സംവരണം കേരള സർക്കാർ ഭേദഗതി ഇല്ലാതെ നടപ്പിലാക്കുക തുടങ്ങിയ ആവശ്യങ്ങൾ ഉന്നയിച്ച് കത്തോലിക്ക കോൺഗ്രസ് കർഷക ന്യൂനപക്ഷ അവകാശ സംരക്ഷണ ജാഥ നടത്തും. മെയ് 10 ന് കാസർകോഡ് നിന്ന് തുടങ്ങി മെയ് 23 ന് തിരുവനന്തപുരത്തു ജാഥ സമാപിക്കും.\nകോട്ടയം അതിരൂപതാ ഡയറക്ടർ മോൺ. മൈക്കിൾ വെട്ടിക്കാട്ട് , എറണാകുളം - അങ്കമാലി അതിരൂപതാ ഡയറക്ടർ ഫാ. സെബാസ്റ്റ്യൻ ഊരക്കാടൻ, തലശ്ശേരി അതിരൂപതാ ഡയറക്ടർ ഫാ. മാത്യു ആശാരിപ്പറമ്പിൽ, തൃശൂർ അതിരൂപതാ ഡയറക്ടർ ഫാ വര്ഗീസ് കുത്തൂർ, പാലാ രൂപതാ ഡയറക്ടർ ഫാ. ജോർജ് വര്ഗീസ് ഞാറക്കുന്നേൽ, കാഞ്ഞിരപ്പള്ളി രൂപത ഡയറക്ടർ ഫാ. മാത്യു പാലക്കുടി, പാലക്കാട് രൂപത ഡയറക്ടർ ഫാ. ജോർജ് തുരുത്തിപ്പിള്ളി, താമരശ്ശേരി രൂപത ഡയറക്ടർ ഫാ. സെബാസ്റ്യൻ ചെമ്പുകണ്ടം തുടങ്ങിയവർ പ്രസംഗിച്ചു\nAbout Catholic Congress(AKCC)\n© Copyrights 2018 AKCC Powered by SMCIM


റോഡുകള് തകര്‍ന്നാല് അറിയിക്കാം; കരാറുകാരന്റെയും ഉദ്യോഗസ്ഥന്റെയും വിവരങ്ങള് പ്രദര്‍ശിപ്പിക്കും | Wayanad Vision\nറോഡുകള് തകര്‍ന്നാല് അറിയിക്കാം; കരാറുകാരന്റെയും ഉദ്യോഗസ്ഥന്റെയും വിവരങ്ങള് പ്രദര്‍ശിപ്പിക്കും\nപരിപാലന കാലാവധിയുള്ള റോഡുകളില് ബന്ധപ്പെട്ട കരാറുകാരന്റെയും ഉദ്യോഗസ്ഥന്റെയും പേരും ഫോണ്‍നമ്പറും ഉള്‍പ്പെടെ ശനിയാഴ്ചമുതല് പ്രദര്‍ശിപ്പിച്ചുതുടങ്ങും. റോഡുകള് തകര്‍ന്നാല് അക്കാര്യം ജനങ്ങള്‍ക്ക് ബന്ധപ്പെട്ടവരെ അറിയിക്കാം.റോഡുകളുടെ തുടക്കത്തിലും അവസാനത്തിലും ഇത്തരം ബോര്‍ഡുകള് പ്രദര്‍ശിപ്പിക്കും. സംസ്ഥാനതല ഉദ്ഘാടനം ശനിയാഴ്ച ചലച്ചിത്രതാരം ജയസൂര്യയും മന്ത്രിയും ചേര്‍ന്ന് നിര്‍വഹിക്കുമെന്ന് മന്ത്രി പി.എ. മുഹമ്മദ് റിയാസ് പത്രസമ്മേളനത്തില് പറഞ്ഞു.\nആദ്യഘട്ടമായി, ഇത്തരം റോഡുകളുടെ വിവരങ്ങള് പൊതുമരാമത്ത് വകുപ്പിന്റെ വെബ്സൈറ്റില് പ്രദര്‍ശിപ്പിച്ചിട്ടുണ്ട്. 2514 പദ്ധതികളിലാണ് പരിപാലന കാലാവധി നിലനില്‍ക്കുന്നത്. പ്രവൃത്തികള് കൃത്യമായി നടക്കുന്നുവെന്ന് ഉറപ്പാക്കാന് പ്രത്യേക പരിശോധനാസംഘത്തെ നിയമിക്കും. അതേക്കുറിച്ചു പഠിച്ച് റിപ്പോര്‍ട്ട് നല്‍കാന് മൂന്നംഗസമിതിയെ ചുമതലപ്പെടുത്തി.\nസംസ്ഥാനത്ത് റോഡ് അറ്റകുറ്റപ്പണിക്ക് മഴയാണ് പ്രധാന തടസ്സം. മഴ കഴിഞ്ഞാലുടന് പണി ആരംഭിക്കും. ഇതിനായി 271.41 കോടി അനുവദിച്ചു.തങ്ങളുടെ കീഴിലെ റോഡുകളുടെ വിവരം എന്‍ജിനിയര്‍മാര് പരിശോധിച്ച് ഫോട്ടോസഹിതം ചീഫ് എന്‍ജിനിയര്‍മാരെ അറിയിക്കുന്ന സംവിധാനം ഏര്‍പ്പെടുത്തും. പൊതുമരാമത്ത് വകുപ്പിന്റെ പ്രവൃത്തികളുടെ നിലവാരം പരിശോധിക്കാന് പുതിയ സംഘത്തെ നിയോഗിക്കുമെന്നും മന്ത്രി പറഞ്ഞു.\nഉദ്യോഗസ്ഥര് നേരിട്ട് പരാതി നല്‍കരുതെന്ന ഉത്തരവ് വന്നത് അന്വേഷിക്കും\nഉദ്യോഗസ്ഥര് മന്ത്രിക്ക് നേരിട്ട് പരാതി നല്‍കരുതെന്നതരത്തില് പൊതുമരാമത്ത് വകുപ്പ് ഭരണവിഭാഗം ചീഫ് എന്‍ജിനിയറില്‍നിന്ന് ഉത്തരവുവന്നത് എങ്ങനെയെന്ന് പരിശോധിക്കുമെന്ന് മന്ത്രി മുഹമ്മദ് റിയാസ്. 2017-ലെ ഉത്തരവ് നിലനില്‍ക്കെ ഇങ്ങനെയൊരു ഉത്തരവിന്റെ ആവശ്യമില്ല. പുതിയ ഉത്തരവ് റദ്ദാക്കിയെന്നും മന്ത്രി പറഞ്ഞു.\nമണ്ണ് നീക്കിയത് കെട്ടിടത്തിന് ഭീഷണിയായതായി പരാതി\nസ്‌കൂള് അടുക്കള ഉദ്ഘാടനം ചെയ്തു\nകാട്ടാന ആക്രമണം; യുവാക്കള്‍ക്ക് പരിക്ക്\nഓണ്‍ലൈന് ബോധവല്‍ക്കരണ ക്ലാസ് സംഘടിപ്പിച്ചു


covid trivandrum തിരുവനന്തപുരത്ത് കെഎസ്ആർടിസി ഡ്രൈവർ അടക്കം നാല് പേർക്ക് കൊവി‍ഡ്\nതിരുവനന്തപുരത്ത് ഇന്ന് നാല് പേർക്ക് കൊവിഡ് സ്ഥിരീകരിച്ചു. പാപ്പനംകോട് കെഎസ്ആർടിസി ഡിപ്പോയിലെ ഡ്രൈവർ അടക്കം രണ്ട് പേർക്ക് സമ്പർക്കത്തിലൂടെ വൈറസ് ബാധയേറ്റു. ചെന്നെയിൽ നിന്നെത്തിയ വർക്കല സ്വദേശികളായ അമ്മയ്ക്കും കുഞ്ഞിനും രോഗ ബാധ കണ്ടെത്തി.\nതൃശൂർ സ്വദേശിയാണ് കൊവിഡ് സ്ഥിരീകരിച്ച കെഎസ്ആർടിസി ഡ്രൈവർ. വർക്കിംഗ് അറേഞ്ച്മെന്റ് വ്യവസ്ഥ പ്രകാരമാണ് ഇദ്ദേഹം പാപ്പനംകോട് എത്തിയത്. ലോക്ക് ഡൗണിന് ശേഷം ജൂൺ രണ്ടിന് തൃശൂരിൽ നിന്ന് ബൈക്കിൽ തിരുവനന്തപുരത്ത് എത്തി. മൂന്ന് മുതൽ ജോലിയിൽ പ്രവേശിച്ചു. നാലിന് പാപ്പനംകോട് നിന്ന് ഒരു ഷെഡ്യൂളിൽ ജോലി ചെയ്തു. റെയിൽവേ സ്റ്റേഷനിൽ നിന്ന് യാത്രക്കാരെ നിരീക്ഷണ കേന്ദ്രത്തിലേക്കും തമിഴ്നാട് അതിർത്തിയിലും എത്തിച്ച ബസിൽ ഡ്രൈവറായും ജോലി ചെയ്തു. ഞായറാഴ്ച രോഗലക്ഷണം പ്രകടിപ്പിച്ചതിനെ തുടർന്നാണ് സ്രവ പരിശോധന നടത്തിയത്.\nതിരുവനന്തപുരത്ത് മൊബൈൽ കട നടത്തുന്ന മലപ്പുറം സ്വദേശിയായ 28 കാരനും സമ്പർക്കത്തിലൂടെയാണ് രോഗബാധ. മെയ് 27 ന് മലപ്പുറത്ത് നിന്ന് തിരുവനന്തപുരത്ത് എത്തിയ ഇദ്ദേഹത്തിന് രോഗലക്ഷണം കണ്ടതിനെ തുടർന്ന് ഞായറാഴ്ച സ്രവ പരിശോധന നടത്തി. ഞായറാഴ്ച ചെന്നൈയിൽ നിന്നെത്തിയ വർക്കല സ്വദേശികളായ 30 വയസുകാരിക്കും2വയസുള്ള കുഞ്ഞിനും ഇന്ന് കൊവിഡ് 19 സ്ഥിരീകരിച്ചു. ഒരു കൊല്ലം സ്വദേശിയുൾപ്പടെ 14 പേർക്ക് ഇന്ന് ജില്ലയിൽ രോഗം ഭേദമായി.\nഅതിനിടെ രണ്ട് ദിവസം മുമ്പ് വിദേശത്ത് നിന്നെത്തി നിരീക്ഷണത്തിൽ കഴിഞ്ഞിരുന്ന ആറ്റിങ്ങൽ മണമ്പൂർ സ്വദേശി സുനിൽ തീ കൊളുത്തി ആത്മഹത്യ ചെയ്തു. ഭാര്യയുമായി അകന്ന് ജീവിക്കുന്ന ഇദ്ദേഹം മകൻ്റെ മുന്നിൽവച്ചാണ് പെട്രോൾ ഒഴിച്ച് സ്വയം തീ കൊളുത്തിയത്. നിരീക്ഷണത്തിൽ കഴിഞ്ഞിരുന്നതിനാൽ കൊവിഡ് മാനദണ്ഡങ്ങൾ പ്രകാരമായിരിക്കും തുടർ നടപടികൾ.\nമരണപ്പെട്ട ശേഷം രോഗം സ്ഥിരീകരിച്ച വഞ്ചിയൂർ സ്വദേശി എസ്.രമേശൻ്റെ മൃതദേഹം കൊവിഡ് പ്രോട്ടോകോൾ പ്രകാരം സംസ്കരിച്ചു. തൈക്കാട് ശാന്തികവാടത്തിലായിരുന്നു സംസ്കാരം. അതേ സമയം ശ്വാസകോശ സംബന്ധമായ രോഗവുമായി എത്തിയിട്ടും ചികിത്സാവേളയിൽ രമേശൻ്റെ സ്രവ പരിശോധന നടത്താത്തതിൽ ജില്ലാ കളക്ടർ നവജ്യോത് ഖോസ മെഡിക്കൽ കോളജിനോടും,ജനറൽ ആശുപത്രിയോടും വിശദീകരണം തേടി.\nstory highlights- coronavirus, trivandrum, ksrtc driver


വി ഡി സതീശൻ കേരളത്തിലെ കോൺഗ്രസിന്റെ അന്തകനോ!ഐഎന്‍ടിയുസി പൊട്ടി മുളച്ച തകരയോ? » Newsthen\nവി ഡി സതീശൻ കേരളത്തിലെ കോൺഗ്രസിന്റെ അന്തകനോ!ഐഎന്‍ടിയുസി പൊട്ടി മുളച്ച തകരയോ?\nതൊഴിലാളി സംഘടനയായ ഐഎന്‍ടിയുസി കോണ്‍ഗ്രസിന്റെ പോഷക സംഘടനയല്ലെന്ന പ്രതിപക്ഷ നേതാവ് വിഡി സതീശന്റെ പ്രസ്താവനയ്ക്ക് എതിരെ അമര്‍ഷം ശക്തം. വിഡി സതീശന്റെ പരാമര്‍ശത്തിന് എതിരായ പ്രതിഷേധം കെപിസിസിയെ അറിയിക്കാനാണ് സംഘടനയുടെ നീക്കം. ഇന്നലെ ചേര്‍ന്ന ജില്ലാ പ്രസിഡന്റ്മാരുടെ യോഗത്തില് ഇത് സംബന്ധിച്ച തീരുമാനം ഉണ്ടായെന്നാണ് റിപ്പോര്‍ട്ട്. പോഷക സംഘടനയല്ലെന്ന പ്രതിപക്ഷ നേതാവിന്റെ പ്രസ്താവനയ്ക്ക് എതിരെ ചങ്ങനാശ്ശേരിയില് നടന്ന ഐന്‍ടിയുസി പ്രകടനത്തെ നേരത്തെ നേതൃത്വം തള്ളിയിരുന്നു. എന്നാല് നിലവിലെ സാഹചര്യത്തില് പ്രതിഷേധിച്ചവര്‍ക്ക് എതിരെ നടപടി വേണ്ടെന്നാണ് ഐന്‍ടിയുസി നേതൃത്വത്തിന്റെ നിലപാട്.\nദേശീയ പണിമുടക്ക് ബന്ദിനും ഹര്‍ത്താലിനും സമാനമായി മാറിയെന്ന പരാമര്‍ശത്തോടെയാണ് ഐഎന്‍ടിയുസി, കോണ്‍ഗ്രസിന്റെ പോഷക സംഘടനയല്ലെന്ന പരാമര്‍ശം വിഡി സതീശന് നടത്തിയത്. ഇതിനെതിരെ വ്യാപക പ്രതിഷേധം ഉയരുകയും ചെയ്തു. പിന്നാലെ ആയിരുന്നു ചെങ്ങന്നൂരില് പ്രതിഷേധം ഉയര്‍ന്നത്. കോണ്‍ഗ്രസും ഐഎന്‍ടിയുസിയും ഒന്നാണ്, വിഡി സതീശന് പ്രസ്താവന പിന്‍വലിക്കണം എന്നീ മുദ്രാവാക്യങ്ങള് ഉയര്‍ത്തിയായിരുന്നു ഐഎന്‍ടിയുസി പ്രവര്‍ത്തകര് തെരുവിലിറങ്ങിയത്.\nവലിയ തൊഴിലാളി പങ്കാളിത്തമാണ് പ്രതിഷേധത്തിലുള്ളത്. ഇക്കാലമത്രയും ഐഎന്‍ടിയുസി കോണ്‍ഗ്രസിനൊപ്പമാണ്. തള്ളിപറഞ്ഞത് അംഗീകരിക്കാനാവില്ലെന്നും ഐഎന്‍ടിയുസി സംസ്ഥാന വര്‍ക്കിംഗ് പ്രസിഡണ്ട് പിപി തോമസ് വ്യക്തമാക്കുകയും ചെയ്തു.\nIntuc against VD Satheesan V D Satheesan on Intuc\nറഷ്യൻ ആക്രമണം അതിരുകടക്കുന്നു\nകൊല്ലത്ത് മഴയിലും കാറ്റിലും വ്യാപക നാശനഷ്ടം


സ്വപ്നം പോലെ ഒരു കാലം .: അദ്ധ്യായം - 3.\nPosted by keraladasanunni at 10:36 PM\nkeraladasanunni July 2, 2013 at 2:39 AM\nകുറെ നാള് അസുഖമായി കിടപ്പിലായതിനാല് നോവല് പോസ്റ്റ് ചെയ്യാന് വൈകി. വായനക്കാര് ദയവായി ക്ഷമിക്കുമല്ലോ.\nരാജഗോപാൽ July 2, 2013 at 8:59 AM\naswany umesh July 2, 2013 at 11:02 AM\nതുടര്‍ന്നുള്ള ഭാഗങ്ങള്‍ക്കായി കാത്തിരിക്കുന്നു. ആശംസകള്.\nkeraladasanunni July 7, 2013 at 7:10 AM\nവളരെ സന്തോഷം. കൃത്യമായ ഇടവേളകളില് ഓരോ അദ്ധ്യായം വീതം പോസ്റ്റ് ചെയ്യണമെന്നുണ്ട്.\nവിനുവേട്ടന് July 18, 2013 at 11:34 AM\nഎന്ത് പറ്റി കേരളേട്ടാ? ഇപ്പോൾ സുഖമായി എന്ന് കരുതട്ടേ...?\nkeraladasanunni July 18, 2013 at 11:13 PM\nകുറച്ചു കാലമായി ചികിത്സയിലാണ്. വിശദമായ മെയില് അയയ്ക്കുന്നുണ്ട്.\nNalina August 23, 2013 at 3:40 AM\nkure naal njan vannilla..\ndrpmalankot August 25, 2013 at 11:08 PM\nGood going, Dasetta...\nEchmukutty September 3, 2013 at 2:37 AM\nരാജിചേച്ചി എവിടെ ഒക്കെയോ കുട്ട്യേടത്തിയെ ഓര്‍മ്മപ്പെടുത്തുന്നു... ഒരു സങ്കടം..\nkeraladasanunni September 19, 2013 at 11:36 PM\nവൈകിയാലും വായിക്കാൻ എത്തിയല്ലോ.\nഒരുപക്ഷെ സമാനമായ ചുറ്റുപാടിലുള്ളവരായതിനാലാവാം.\nസുധി അറയ്ക്കൽ February 18, 2015 at 12:29 AM\nഅടി വരുമ്പോൾ പഴുത്ത പുളി തിന്നുന്നത് ഓർക്കുന്നത് എങ്ങനെയിരിക്കുമെന്ന് സങ്കൽപ്പിച്ചു നോക്കി.\nഎത്ര നല്ല എഴുത്ത്.


സിറോ മലബാർ സഭ വ്യാജരേഖ കേസ്: ഒരാൾ കൂടി കസ്റ്റഡിയിൽ | Syro- Malabar forgery case one more youth arrested – News18 Malayalam\nസിറോ മലബാർ സഭ വ്യാജരേഖ കേസ്: ഒരാൾ കൂടി പിടിയിൽ\nബംഗളൂരുവില് ജോലി ചെയ്യുന്ന മലയാളി വിഷ്ണു റോയിയെയാണ് പ്രത്യേക അന്വേഷണ സംഘം കസ്റ്റഡിയിലെടുത്തത്\nLast Updated : July 12, 2019, 06:54 IST\nകൊച്ചി: സിറോ മലബാര് സഭ വ്യാജരേഖ കേസില് ഒരാള് കൂടി കസ്റ്റഡിയില്. ബംഗളൂരുവില് ജോലി ചെയ്യുന്ന മലയാളി വിഷ്ണു റോയിയെയാണ് പ്രത്യേക അന്വേഷണ സംഘം കസ്റ്റഡിയിലെടുത്തത്. കേസില് നേരത്തെ അറസ്റ്റിലായ ആദിത്യയുടെ മൊഴിയുടെ അടിസ്ഥാനത്തിലാണ് വിഷ്ണു റോയിയെ കസ്റ്റഡിയിലെടുത്തത്.\nബന്ധുനിയമന വിവാദം: മന്ത്രി കെടി ജലീലിനെതിരായ ഹര്‍ജി പികെ ഫിറോസ് പിന്‍വലിച്ചു\nബംഗളൂരുവില് വിഷ്വല് ഡിസൈനറായ വിഷ്ണു റോയി കേസിലെ മൂന്നാം പ്രതി ആദിത്യന്റെ സുഹൃത്താണ്. കേസുമായി ബന്ധപ്പെട്ട ചില രേഖകള് ഇയാളാണ് നൽകിയതെന്നാണ് ആദിത്യയുടെ മൊഴി. ഇതിന്റെ അടിസ്ഥാനത്തിലാണ് പ്രത്യേക അന്വേഷണ സംഘം ബംഗളൂരുവില് എത്തി വിഷ്ണുവിനെ കസ്റ്റഡിയില് എടുത്തത്. പുലര്‍ച്ചെ കൊച്ചിയില് എത്തിച്ച വിഷ്ണുവിനെ അന്വേഷണ സംഘം വിശദമായി ചോദ്യം ചെയ്യും. കഴിഞ്ഞ ദിവസങ്ങളില് ആദിത്യയെ തുടര്‍ച്ചയായി പൊലീസ് ചോദ്യം ചെയ്തിരുന്നു. കേസുമായി ബന്ധപ്പെട്ട പല നിര്‍ണ്ണായക സൂചനകളും ലഭിച്ചതായാണ് സൂചന.\nഅന്വേഷണം കൂടുതല് വൈദികരിലേക്കും നീളാന് സാധ്യതയുള്ളതായാണ് വിവരം. എറണാകുളം -അങ്കമാലി അതിരൂപതയിലെ ഉന്നത സ്ഥാനങ്ങളില് ഇരിക്കുന്ന ചിലര് ആദിത്യയെ ഫോണില് നിരന്തരം ബന്ധപ്പെട്ടിരുന്നതായും തെളിവുകള് ലഭിച്ചിട്ടുണ്ട്. വിശ്വാസി സംഘടനകളുടെ ഭാരവാഹികളുമായി ആദിത്യയ്ക്കുള്ള അടുത്ത ബന്ധവും അന്വേഷിച്ചുവരികയാണ്. പുതിയ തെളിവുകളുടെ അടിസ്ഥാനത്തില് കേസിലെ ഒന്നും രണ്ടും പ്രതികളായ ഫാദര് പോള് തേലക്കാട്ട്, ഫാ. ടോണി കല്ലൂക്കാരന് എന്നിവരെയും ആവശ്യമെങ്കില് വീണ്ടും ചോദ്യം ചെയ്യും.\nFirst published: July 12, 2019, 06:54 IST\ncardinal mar george alancherifather paul thelakkettuland scampolice caseകർദിനാൾ മാർ ജോർജ് ആലഞ്ചേരിഫാദർ പോൾ തേലക്കാട്ട്സീറോ മലബാർ സഭ


IPL 2021 | പഞ്ചാബിനെ എറിഞ്ഞു വീഴ്ത്തി ദീപക് ചഹര്; ചെന്നൈ സൂപ്പര് കിങ്‌സിന് 107 റണ്‍സ് വിജയലക്ഷ്യം– News18 Malayalam\nCHENNAI SUPER KINGS SET A TARGET OF 107 FOR VICTORY AGAINST PUNJAB JK INT\nIPL 2021 | പഞ്ചാബിനെ എറിഞ്ഞു വീഴ്ത്തി ദീപക് ചഹര്; ചെന്നൈ സൂപ്പര് കിങ്‌സിന് 107 റണ്‍സ് വിജയലക്ഷ്യം\nനാല് ഓവറില് വെറും 13 റണ്‍സ് മാത്രം വിട്ടുകൊടുത്ത് നാല് ടോപ് ഓര്‍ഡര് വിക്കറ്റുകളാണ് ദീപക് ചഹാര് നേടിയത്\nLast Updated : April 16, 2021, 21:33 IST\nപഞ്ചാബിനെതിരെ ചെന്നൈ സൂപ്പര് കിങ്‌സിന് 107 റണ്‍സ് വിജയലക്ഷ്യം. നിശ്ചിത ഇരുപത് ഓവറില് എട്ട് വിക്കറ്റ് നഷ്ടത്തില് 106 റണ്‍സ് നേടാനേ പഞ്ചാബിന് കഴിഞ്ഞുള്ളൂ. ആദ്യ മത്സരത്തിനു വിപരീതമായ രീതിയിലായിരുന്നു ചെന്നൈ ബൗളര്‍മാരുടെ പ്രകടനം. റണ്‍സ് വഴങ്ങുന്നതില് ബൗളര്‍മാരെല്ലാം പിശുക്ക് കാണിക്കുകയായിരുന്നു.\nചെന്നൈയുടെ സ്റ്റാര് പേസര് ദീപക് ചഹറിന്റെ ഉജ്ജ്വല ബൗളിങ് പ്രകടനമാണ് പഞ്ചാബിന്റെ നടുവൊടിച്ചത്. നാല് ഓവറില് വെറും 13 റണ്‍സ് മാത്രം വിട്ടുകൊടുത്ത് നാല് ടോപ് ഓര്‍ഡര് വിക്കറ്റുകളാണ് താരം നേടിയത്.\nടോസ് നഷ്ടപ്പെട്ട് ബാറ്റിങ്ങിനിറങ്ങിയ പഞ്ചാബിന് തുടക്കത്തില് തന്നെ കനത്ത തിരിച്ചടിയാണ് നേരിട്ടത്. പവര്‍പ്ലേയില് തന്നെ വമ്പനടിക്കാരെല്ലാം കൂടാരം കയറി. പവര്‍പ്ലേയില് നാല് വിക്കറ്റ് നഷ്ടത്തില് 26 റണ്‍സാണ് പഞ്ചാബിന് നേടാനായത്. സ്‌കോര്‍ബോര്‍ഡില് 15 റണ്‍സ് കൂട്ടിച്ചേര്‍ക്കുമ്പോഴേക്കും ഓപ്പണര്‍മാരായ മായങ്ക് അഗര്‍വാലിനെയും കെ എല് രാഹുലിനെയും പഞ്ചാബിന് നഷ്ടമായി. ആദ്യ ഓവറിലെ നാലാം പന്തില് ചഹര് മായങ്കിനെ ബൗള്‍ഡ് ആക്കുകയായിരുന്നു. അനാവശ്യ സിംഗിളിന് ശ്രമിച്ച രാഹുലിനെ കിടിലന് ത്രോയിലൂടെ ജഡേജയാണ് പുറത്താക്കിയത്.\nപിന്നീട് ക്രീസിലെത്തിയ തമിഴ്‌നാട് താരം ഷാരൂഖ് ഖാനും, ജൈ റിച്ചാര്‍ഡ്‌സനും ടീമിനെ കര കയറ്റാന് ശ്രമിച്ചു. എന്നാല് 13 ആം ഓവറിലൂടെ മൊയീന് അലി റിച്ചാര്‍ഡ്‌സന്റെ കുറ്റി തെറിപ്പിച്ചു. ഷാരൂഖ് ഖാന്റെ പ്രകടനമാണ് പഞ്ചാബിനെ വലിയ നാണക്കേടില് നിന്നും ഒഴിവാക്കിയത്. 36 പന്തുകളില് നിന്നും നാല് ഫോറുകളും രണ്ട് സിക്‌സറും സഹിതം 47 റണ്‍സാണ് താരം നേടിയത്. സാം കറന് എറിഞ്ഞ അവസാന ഓവറിലെ ആദ്യ പന്തില് ജഡേജയുടെ ക്യാച്ചിലൂടെയാണ് ഷാരൂഖ് പുറത്തായത്.\nചെന്നൈക്ക് വേണ്ടി സാം കറന്, മൊയീന് അലി, ഡ്വയ്ന് ബ്രാവോ എന്നിവര് ഓരോ വിക്കറ്റുകള് വീതം വീഴ്ത്തിയിട്ടുണ്ട്. ഈ മത്സരത്തിലൂടെ ധോണി ഐ പി എല്ലില് ചെന്നൈയ്ക്ക് വേണ്ടി 200 മത്സരങ്ങള് കളിക്കുന്ന ആദ്യ താരമായി. സി എസ് കെയ്ക്കും ധോണിക്കും ഇത് വലിയ നേട്ടമാണ്. മൂന്ന് തവണ ധോണിക്ക് കീഴില് സി എസ് കെ മൂന്ന് തവണ കിരീടം നേടിയിട്ടുണ്ട്. ചാമ്പ്യന്‍സ് ലീഗില് 24 മത്സരങ്ങളില് ചെന്നൈയെ ധോണി നയിച്ചതും ചേര്‍ത്താണ് 200 മത്സരങ്ങള് പൂര്‍ത്തിയാക്കിയത്.\nFirst published: April 16, 2021, 21:33 IST\nchennai super kingsDeepak ChaharIPL 2021Punjab Kings


ഏതാഗ്രഹവും സാധ്യമാക്കാൻ ഈ കർമ്മം ചെയ്യൂ തോൽപ്പിക്കാൻ കഴിയില്ല\nഈ ഒരു കാര്യം ചെയ്തുനോക്കിയാൽ ജീവിതത്തിൽ തുടർച്ചയായി വിജയിക്കാനുള്ള സാഹചര്യങ്ങൾ വന്നുചേരും. ഏതൊക്കെയാണ് ഏത് കർമ്മം ആണ് നമ്മൾ ചെയ്യേണ്ടത് എന്ന് ആണ് ഇന്നത്തെ വീഡിയോയിൽ നിങ്ങൾക്കായി പറഞ്ഞു തരുന്നത്. ഇത് വളരെ പ്രാധാന്യം അർഹിക്കുന്ന ഒരു കർമ്മമാണ്. ഈ കർമ്മത്തിലൂടെ ആഗ്രഹിക്കുന്ന ഏതൊരു കാര്യമാണെങ്കിലും സാഹചര്യങ്ങൾ എന്തൊക്കെയായിരുന്നാലും അത് സഫലീകരിച്ചു കിട്ടുന്നതിന് ഈ കർമ്മം കൊണ്ട് സാധിക്കും.\nഅതിനായി നമ്മൾ വേണ്ടത് ആദ്യം തന്നെ ഒരു ചെറിയ പച്ചപ്പട്ട് എടുക്കുക. അത് എടുത്തു ഒരു പാത്രത്തിനു മുകളിൽ വയ്ക്കുക. ഇത് പൂജാമുറിയില് അല്ലെങ്കിൽ നല്ല വൃത്തിയുള്ള ഏത് സ്ഥലത്ത് വേണമെങ്കിലും വയ്ക്കാവുന്നതാണ്. അതുപോലെ തന്നെ രാവിലെ അഞ്ചിനും ആറിനും ഇടയ്ക്ക് ഈ സമയത്ത് ഇത് ചെയ്യാവുന്നതാണ്. രാവിലെ എഴുന്നേറ്റ് കുളിച്ച് ശരീരശുദ്ധിവരുത്തി വേണം ഇത് ചെയ്യുവാൻ. ഇനി ഈ വിഷയത്തെപറ്റി കൂടുതൽ ആയി അറിയുന്നതിന് നിങ്ങൾ ഈ വീഡിയോ പൂർണമായും കാണേണ്ടതാണ്.


1000 കോടി രൂപയുടെ കടപ്പത്രങ്ങളുമായി ഇന്ത്യബുൾസ് – Sathyam Online\n1000 കോടി രൂപയുടെ കടപ്പത്രങ്ങളുമായി ഇന്ത്യബുൾസ്\nകൊച്ചി: ഇന്ത്യബുൾസ് ഹൗസിംഗ് ഫിനാൻസ് കടപ്പത്രങ്ങളുടെ (എന്‍സിഡി)വിതരണം ആരംഭിച്ചു. 1000 രൂപയാണ് മുഖവില. 200 കോടി രൂപ സമാഹരിക്കാനാണ് ലക്ഷ്യമിട്ടിരിക്കുന്നത്. 800 കോടി രൂപയുടെ അധിക സമാഹരണ ഓപ്ഷന് ഉള്‍പ്പെടെ ഇത് 1000 കോടി രൂപ വരെ ആകാം. വിതരണം ഡിസംബർ 20ന് അവസാനിക്കും. നേരത്തേ അവസാനിപ്പിക്കാനുള്ള ഓപ്ഷനുമുണ്ട്. റേറ്റിംഗ് ഏജൻസികളായ ക്രിസിൽ റേറ്റിംഗ്സ് ലിമിറ്റഡ് ഡബിൾ എ സ്റ്റേബിൾ റേറ്റിംഗും ബ്രിക്ക് വർക്ക്സ് റേറ്റിംഗ്സ് ഇന്ത്യ പ്രൈവറ്റ് ലിമിറ്റഡ് ബ്രിക്ക് വർക്ക് ഡബിൾ എ പ്ലസ് റേറ്റിംഗും നൽകിയിട്ടുണ്ട്. ഇഷ്യു അനുസരിച്ച് എൻസിഡികൾക്ക് 24 മാസവും 36 മാസവും 60 മാസവും കാലാവധിയുണ്ട്.


കൊവിഡ് 19: യുപിയിൽ രണ്ട് മന്ത്രിമാർക്കും കർണാടകയിൽ ഒരു മന്ത്രിക്കും രോഗബാധ സ്ഥിരീകരിച്ചു – Times Kerala\nകൊവിഡ് 19: യുപിയിൽ രണ്ട് മന്ത്രിമാർക്കും കർണാടകയിൽ ഒരു മന്ത്രിക്കും രോഗബാധ സ്ഥിരീകരിച്ചു\nലക്‌നൗ: ഉത്തർപ്രദേശിൽ രണ്ട് മന്ത്രിമാർക്കും കർണാടകയിൽ ഒരു മന്ത്രിക്കും കൊവിഡ് രോഗം സ്ഥിരീകരിച്ചു. ഉത്തർപ്രദേശിൽ മുൻ ക്രിക്കറ്റ് താരവും ക്യാബിനറ്റ് മന്ത്രിയുമായ ചേതൻ ചൗഹാൻ, ഉപേന്ദ്ര തിവാരി എന്നിവർക്കാണ് രോഗബാധ സ്ഥീരീകരിച്ചത്. കർണാടകയിൽ ടൂറിസം മന്ത്രി സിടി രവിയ്ക്കാണ് കൊവിഡ് രോഗം സ്ഥിരീകരിച്ചത്.\nകൊവിഡ് സ്ഥിരീകരിച്ച വിവരം കർണാടക മന്ത്രി തന്നെയാണ് അറിയിച്ചത്. ഒരാഴ്ച്ചയ്ക്കിടയിൽ ഞാൻ രണ്ട് തവണ കൊവിഡ് പരിശോധനയ്ക്ക് വിധേയനായതായും ആദ്യത്തേത് നെഗറ്റീവും രണ്ടാമത്തേത് പോസിറ്റീവുമായിരുന്നെന്നും മന്ത്രി സിടി രവി പറഞ്ഞു. കർണാടകയിൽ രോഗം സ്ഥിരീകരിക്കുന്ന ആദ്യ മന്ത്രിയാണ് സിടി രവി.\nസാരിയിൽ സ്റ്റെലിഷ് ലുക്കിൽ അനുശ്രീ..; ഫോട്ടോഷൂട്ട് ചിത്രങ്ങൾ വൈറൽ\nശ്രീപദ്മനാഭ സ്വാമി ക്ഷേത്ര ഭരണത്തിൽ രാജകുടുംബത്തിന് അവകാശമുണ്ട്- സുപ്രീം കോടതി


ഇന്ത്യ തകര്‍ന്നടിഞ്ഞു. പാകിസ്താന് കപ്പുയര്‍ത്തി - Oneindia Malayalam\nPublished : June 19, 2017, 10:38\nഇന്ത്യ തകര്‍ന്നടിഞ്ഞു. പാകിസ്താന് കപ്പുയര്‍ത്തി\nആത്മവിശ്വാസത്തിന്‍റെ കൊടുമുടിയിലായിരുന്നു ഇന്ത്യന് ക്രിക്കറ്റ് ടീം. എന്നാല് ചാമ്പ്യന്‍സ് ട്രോഫി ഫൈനലില് അത് ഒന്നാകെ തകര്‍ന്ന് തരിപ്പണമായി. അതും ചിരവൈരകളായ പാകിസ്താന് മുന്നില്. ബാറ്റിംഗിലും ബൌളിംഗിലും പേരുകേട്ട ടീം ഒന്ന് പൊരുതുക പോലും ചെയ്യാതെയാണ് കീഴടങ്ങിയത്. 180 റണ്‍സിന്‍റെ ആധികാരിക ജയത്തോടെ പാകിസ്താന് ചരിത്രത്തില് ആദ്യമായി ചാമ്പ്യന്‍സ് ട്രോഫി കിരീടം ഉയര്‍ത്തി.\nchampions trophy jadeja


ന്യു യോർക്ക്: അടുത്തവർഷം ഫോമാ കൺവൻഷൻ മെക്സിക്കോയിലെ ലോകപ്രശസ്ത വിനോദ സഞ്ചാര കേന്ദ്രം കാൻകുനിൽ നടത്തണമെന്നാണ് മിക്കവാറും തീരുമാനിച്ചിരിക്കുന്നതെന്ന് ഫോമാ പ്രസിഡന്റ് അനിയൻ ജോർജ് പറഞ്ഞു. അന്തിമ തീരുമാനം വൈകാതെയുണ്ടാവും. എല്ലാവിധ സൗകര്യങ്ങളും ഉണ്ടെന്നതിനു പുറമെ അധികം ചെലവില്ലാതെ തന്നെ ആളുകൾക്ക് എത്താൻ കഴിയുമെന്ന മെച്ചവുമുണ്ട്. സാന്ത്വന സംഗീതം എഴുപത്തഞ്ചാം എപ്പിസോഡ് ആഘോഷവേളയിൽ പ്രസംഗിക്കുകയായിരുന്നു അനിയൻ ജോർജ്.\nകേരളം കോവിഡ് പിടിയിലമർന്നപ്പോൾ പതിനായിരം ഡോളറിന്റെ സഹായമെത്തിക്കണമെന്ന ലക്ഷ്യത്തോടെയാണ് പ്രവർത്തനം തുടങ്ങിയത്. എന്നാൽ ഇതിനകം മൂന്നു ലക്ഷം ഡോളറിൽ പരം സഹായം എത്തിക്കാൻ കഴിഞ്ഞതിൽ സംതൃപ്തിയുണ്ട്. പത്തനാപുരത്ത് വീട് നിർമിച്ചു നൽകാനുള്ള പദ്ധതിക്ക് ഉടൻ തറക്കല്ലിടും.\nസാന്ത്വന സംഗീതം എപ്പിസോഡുകൾ തുടരണമെന്നാണ് എല്ലാവരും ആഗ്രഹിക്കുന്നത്. ഇക്കാര്യത്തിൽ വലിയ സേവനം നൽകുന്ന സിബി ഡേവിഡിനെ ചടങ്ങിൽ മുഖ്യാതിഥിയും ന്യു യോർക്ക് സിറ്റി പബ്ലിക്ക് അഡ്വക്കറ്റു സ്ഥാനാർത്ഥിയുമായ ഡോ. ദേവി നമ്പ്യാപറമ്പിലും അനിയൻ ജോര്ജും ചേർന്ന് പ്ലാക്ക് നൽകി ആദരിച്ചു.\nഅസൂയാലുക്കൾ കുപ്രചാരണം നടത്തിയാലും ഫോമാ ദൗത്യത്തിൽ നിന്ന് പിന്മാറുകയോ പിന്നോക്കം പോകുകയോ ഇല്ലെന്നു ട്രഷർ തോമസ് ടി. ഉമ്മൻ പറഞ്ഞു. ജനങ്ങളുടെ പിന്തുണയിലാണ് ഫോമാ നിലനിൽക്കുന്നത്.\nമുഖ്യാതിഥി ഡോ. ദേവി തെരഞ്ഞെടുപ്പിന്റെ പ്രാധാന്യം വിവരിച്ചു. പബ്ലിക്ക് അഡ്വക്കറ്റ് എന്നത് അറ്റോർണിയല്ല, മറിച്ച് ജനനഗളുടെ ശബ്ദമായി നിലകൊള്ളുന്ന ഓഫീസ് ആണ്. ഒരാഴ്ചക്കുള്ളിൽ 1,14,000 ഡോളർ സമാഹരിച്ചാലെ സിറ്റിയിൽ നിന്ന മാച്ചിംഗ് ഫണ്ട് ലഭിക്കൂ. എവിടെയുള്ളവർക്കും അതിനു സംഭാവന നൽകാം. മാച്ചിംഗ് ഫണ്ട് ലഭിച്ചാൽ മാത്രമേ എതിർ സ്ഥാനാർത്ഥിയുമായി ഡിബേറ്റിനു അവസരം കിട്ടൂ എന്നത് കൊണ്ടാണ് തുക സമാഹരണം വളരെ പ്രധാനപ്പെട്ടതായത്. ഇത് വ്യക്തിപരമായ ആവശ്യത്തിനല്ല .\nമികച്ച മീഡിയ പ്രവർത്തക കൂടിയായ ഡോ . ദേവിക്ക് ഡിബേറ്റിൽ വലിയ സാധ്യത ഉണ്ടെന്നു പൊതുവെ കരുതപ്പെടുന്നു. (നാളെ റോക്ക്ലാൻഡ് കൗണ്ടിയിലും ശനിയാഴ്ച ക്വീൻസിലും അവർക്കായി ധനസമാഹരണം നടത്തുന്നു. ഓൺലൈനിലും സംഭാവന നൽകാം)\nകാൻകൂണ്..ഹായ് ഹായ്..ചാകരയാണ് അളിയാ.\nഅതിനാൽ ആഘോഷിക്കുന്നതിനുപകരം നിങ്ങളുടെ ജോലി ഒരു വാർത്താ പ്ലാറ്റ്ഫോമായി ചെയ്യുക, പ്രതികളുടെ പക്ഷം പിടിക്കുന്നത് നിർത്തുക. എന്തായാലും നിങ്ങൾ അവരിൽ നിന്ന് പ്രതിഫലം വാങ്ങുന്നുവെന്ന് ഞങ്ങൾക്കെല്ലാവർക്കും അറിയാം.


എവറസ്റ്റ് കീഴടങ്ങി, ഇരുപത്തിനാല്‌വട്ടം | മുസ്ലിം രാഷ്ട്രീയ മഞ്ചിന്റെ ആറാമത്തെ മദ്രസ ഉത്തരാഖണ്ഡില് | മാന് ബുക്കര് പുരസ്‌കാരം ജോഖ അല്‍ഹാര്‍ത്തിക്ക് | വോട്ടെണ്ണൽ: സംസ്ഥാനത്ത് കനത്ത സുരക്ഷ |\nശബരിമലയ്ക്ക് വേണ്ടി ഒരേ മനസ്സോടെ...\nSunday 29 July 2018 3:03 am IST\nശബരിമലയില് യുവതികളെ പ്രവേശിപ്പിക്കണമെന്ന ആവശ്യത്തിന്മേല് പരമോന്നത നീതിപീഠത്തില് വാദം തുടരുകയാണ്. നൂറ്റാണ്ടുകളായുള്ള ആചാരങ്ങളും വിശ്വാസങ്ങളും അപ്പാടെ പരിപാലിക്കണമെന്നും ക്ഷേത്രാചാരങ്ങളുടെ പവിത്രതയും പ്രത്യേകതകളും കാത്തുസൂക്ഷിക്കണമെന്നുമാണ് മുഴുവന് ഹിന്ദുക്കളുടെയും ആഗ്രഹം. ഇതിനുവേണ്ടി നിരവധി ഹിന്ദു സംഘടനകളും പന്തളം രാജകുടുംബവും തന്ത്രി കുടുംബവും ഒരേ മനസ്സോടെ, ഒരേ വിചാരത്തോടെ നിയമപ്പോരാട്ടത്തിലാണ്.\nഅഡ്വ. കൈലാസ നാഥപിള്ള (കേരളാ ക്ഷേത്ര സംരക്ഷണ സമിതി, മാതൃസമിതി, ശബരിമല അയ്യപ്പ സേവാ സമാജം, ദല്‍ഹിയിലെ നാല് അയ്യപ്പ ക്ഷേത്രങ്ങള് എന്നിവരുടെ അഭിഭാഷകന്)\nശബരിമലയിലെ ആചാരങ്ങളുമായി ബന്ധപ്പെട്ട് നടത്തുന്ന ഇടപെടലുകള് അയോധ്യാ പ്രക്ഷോഭത്തിന് സമാനമായ സാഹചര്യം സൃഷ്ടിക്കും. രാജ്യത്തിന്റെ ഭരണഘടന നിലവില് വരുന്നതിന് മുമ്പുള്ള സമ്പ്രദായമാണ് ശബരിമലയിലേത്. ഇതിന് ഭരണഘടനാ സംരക്ഷണം ഉണ്ട്. വ്യാഖ്യാനിച്ചു വ്യാഖ്യാനിച്ചു വിശ്വാസങ്ങളിലേക്ക് കടന്നുകയറ്റം നടത്തരുത്. വിശ്വാസത്തെ ബാധിക്കുന്നതാവരുത് കോടതിയുടെ ഇടപെടലുകള്. ഏതെങ്കിലും ഒരു വിശ്വാസത്തെ ബാധിച്ചാല് ബാക്കിയുള്ളതിനെയും ബാധിച്ചു തുടങ്ങും. ക്ഷേത്ര പ്രവേശനത്തിന് എല്ലാവര്‍ക്കും അവകാശമുണ്ട്, എന്നാല് അത് ക്ഷേത്രത്തെ ബാധിക്കരുത്. ക്ഷേത്രത്തില് കയറാന് തയ്യാറാവുന്നവരേക്കാള് എത്രയോ കോടി ഭക്ത ജനങ്ങള് ക്ഷേത്രത്തില് പ്രവേശിക്കാന് വര്‍ഷങ്ങളോളം കാത്തിരിക്കാന് തയ്യാറുണ്ട്. സമാധാനം കാംഷിക്കുന്നവരാണ് എല്ലാ വിശ്വാസികളും. എന്നാല് വിശ്വാസത്തെ ബാധിക്കുന്ന സാഹചര്യങ്ങളാണ് അയോധ്യയ്ക്ക് കാരണമാകുന്നത്.\nസംസ്ഥാന സര്‍ക്കാര് ഈ കേസില് നടത്തുന്നത് ഒളിച്ചുകളിയാണ്. ശബരിമല ക്ഷേത്രത്തിന്റെയും വിഗ്രഹത്തിന്റെയും പ്രത്യേകതകള് സംബന്ധിച്ച നിരവധിയായ പുരാണ രേഖകള് സര്‍ക്കാരിന്റെ പക്കലുണ്ടായിട്ടും മറച്ചുവെയ്ക്കുകയാണ്. ശബരിമലയിലെ യുവതീ പ്രവേശനത്തെ വിലക്കിക്കൊണ്ടുള്ള സമഗ്രമായ ഹൈക്കോടതി വിധികള് സുപ്രീംകോടതി പരിശോധിക്കണം. കോടിക്കണക്കായ വിശ്വാസികളുടെ മനസ്സ് കോടതി തിരിച്ചറിയണം.\nഅഡ്വ. എം.ആര്. അഭിലാഷ് (ബ്രാഹ്മണ ഫെഡറേഷന്)\nശബരിമലയില് പൊതുധനം ചെലവഴിക്കുന്നു എന്ന വാദം എത്ര ബാലിശമാണ്. സഞ്ചിത നിധിയില് നിന്ന് വെറും 46 ലക്ഷം രൂപ മാത്രമാണ് ശബരിമലയിലേക്ക് നല്‍കുന്നത്. എന്നാല് 2017ലെ തീര്‍ത്ഥാടക കാലത്ത് മാത്രം ശബരിമലയിലെ നടവരവ് 255 കോടി രൂപയാണ്. മുന്‍വര്‍ഷത്തേക്കാള് 45 കോടി രൂപ അധികമാണത്. സഞ്ചിത നിധിയില് നിന്ന് 290 എ പ്രകാരമുള്ള ദേവസ്വം ഫണ്ട് ക്ഷേത്ര ഭരണത്തിന് മാത്രമാണ്. എന്നാല് ശബരിമലയില് നിന്നുള്ള പണം ഉപയോഗിച്ച് തിരുവിതാംകൂര് ദേവസ്വം ബോര്‍ഡിന് കീഴിലുള്ള 1248 ക്ഷേത്രങ്ങള്‍ക്കും സഹായങ്ങള് നല്‍കുകയാണ്. ശബരിമലയിലെ വരുമാനം ശബരിമലയ്ക്ക് പുറത്തേക്കാണ് നല്‍കുന്നത്.\nപുരുഷാധിപത്യം കൊണ്ടാണ് സ്ത്രീകള് ശബരിമലയിലേക്ക് പോകാന് മടിക്കുന്നത് എന്ന തരത്തിലുള്ള കോടതിയുടെ പ്രതികരണങ്ങള് ശരിയല്ല. ഹിന്ദു ആചാരങ്ങളുടെ ആത്മീയ വൈവിധ്യങ്ങളെ സാമാന്യവത്ക്കരിക്കരുത്. ശബരിമലയ്ക്ക് സമീപമുള്ള ചെങ്ങന്നൂര് ക്ഷേത്രത്തില് ദേവി രജസ്വലയാകുന്നതാണ് പ്രധാന ആഘോഷം. ദേവി രജസ്വലയാകുന്ന തുണി ഭക്തര് വലിയ ആഘോഷത്തോടെ കൊണ്ടുപോയി പൂജിക്കുന്നു. മണ്ണാറശാലയിലെ നാഗദൈവതകളുടെ അമ്മയുടെ സ്ഥാനം ക്ഷേത്ര പുരോഹിതരുടെ കുടുംബത്തിലെ മുതിര്‍ന്ന സ്ത്രീയ്ക്കാണ്.\nഇത്തരത്തില് സ്ത്രീ പ്രാധാന്യമുള്ള നൂറുകണക്കിന് ആചാരങ്ങളാണ് കേരളത്തില് മാത്രമുള്ളത്. കോടതി ആവശ്യപ്പെട്ടതിനെ തുടര്‍ന്ന് വാദങ്ങള് കൂടുതലായി എഴുതി നല്‍കും.\nഅഡ്വ. സായ് ദീപക്(പീപ്പിള് ഫോര് ധര്‍മ്മയുടെ അഭിഭാഷകന്)\nശബരിമലയിലെ അയ്യപ്പ വിഗ്രഹത്തിന് നിയമ പരിരക്ഷയുണ്ട്. ഭരണഘടന ഉറപ്പു നല്‍കുന്ന ജീവിക്കാനുള്ള അവകാശം, വ്യക്തി സ്വാതന്ത്ര്യത്തിനുള്ള അവകാശം, സ്വകാര്യതയ്ക്കുള്ള അവകാശം എന്നിവയും അയ്യപ്പനുണ്ട്. ജാതിമത ഭേദങ്ങള്‍ക്ക് അപ്പുറമാണ് അയ്യപ്പ ഭക്തര് എന്ന വിഭാഗം. മൂര്‍ത്തിയിലുള്ള വിശ്വാസം മാത്രമാണ് ഇതിന്റെ അടിസ്ഥാനം. ക്ഷേത്രം പൊതു ആണ് എന്നത് വിഗ്രഹത്തിന്റെ സ്വഭാവം മാറ്റാനുള്ള ന്യായമല്ല. നൈഷ്ഠിക ബ്രഹ്മചര്യം പുരുഷന്മാര്‍ക്ക് മാത്രമല്ല, സ്ത്രീകള്‍ക്കുമുണ്ട്. ആചാരത്തിന്റെ ഭാഗമായി ഒരു വിഭാഗത്തിനുള്ള നിയന്ത്രണം ഒരുതരത്തിലുമുള്ള വിവേചനമായി കണക്കാക്കാനാവില്ല. ആര്‍ത്തവത്തെ അശുദ്ധമായി കണക്കാക്കുന്നുമില്ല. എന്നാല് ആര്‍ത്തവ സമയത്തെ സ്ത്രീകളുടെ ക്ഷേത്ര പ്രവേശനം വിലക്കുന്ന കേരള നിയമത്തിലെ വകുപ്പിലെ റൂള്3ബി ശബരിമലയ്ക്ക് മാത്രമല്ല, എല്ലാ ക്ഷേത്രങ്ങള്‍ക്കും ബാധകമാണ്. ശബരിമലയുടെ കാര്യം പറഞ്ഞ് ആ വകുപ്പ് ഭരണഘടനാ വിരുദ്ധമാണെന്ന് വിധിക്കാനാവില്ല.\nശബരിമല ക്ഷേത്രം നടത്തുന്നത് സര്‍ക്കാര് ഫണ്ട് ഉപയോഗിച്ചിട്ടല്ല. വസ്തുതകള് പരിശോധിച്ചാല് ഇക്കാര്യങ്ങള് മനസ്സിലാക്കാനാവും.\nഅഡ്വ. രാധാകൃഷ്ണന്(പന്തളം രാജകുടുംബത്തിന്റെ അഭിഭാഷകന്)\nഭരണഘടന നല്‍കുന്ന ആരാധനയ്ക്കുള്ള സ്വാതന്ത്ര്യം അന്തിമമല്ല. പൊതുക്രമം, ആരോഗ്യം, ധാര്‍മ്മികത എന്നിവയുടെ അടിസ്ഥാനത്തിലുള്ള നിയന്ത്രണങ്ങള് ബാധകമാണ്. ആര്‍ത്തവ ദിവസങ്ങളില് ഒരു ക്ഷേത്രത്തിലും സ്ത്രീകള് പ്രവേശിക്കാറില്ല. ശബരിമലയിലെ സ്ത്രീ പ്രവേശനത്തിനായി ഹര്‍ജി നല്‍കിയവര് അവിശ്വാസികളാണ്. അയ്യപ്പഭക്തരല്ല ഹര്‍ജി നല്‍കിയത്. ക്ഷേത്രത്തിന്റെ മഹത്വം നഷ്ടപ്പെടുത്താനാണു ഹര്‍ജിക്കാരുടെ ശ്രമം. ക്ഷേത്രത്തിന്റെ അടിസ്ഥാനത്തെയാണ് ഹര്‍ജികള് ചോദ്യം ചെയ്യുന്നത്. ശിവന്റെയും ഭഗവതിയുടെയും മകനല്ല ഗണപതിയെന്ന് നാളെ ഇതേ ഹര്‍ജിക്കാര് വേണമെങ്കില് വാദിക്കും.\nഭരണഘടനയുടെ 25,1 അനുച്ഛേദം ആരാധനാ സ്വാതന്ത്ര്യം വ്യക്തമാക്കുന്നതാണ്. നൈഷ്ഠിക ബ്രഹ്മചാരിയാണ് അയ്യപ്പന് എന്നതിനാണ് ഏറ്റവും പ്രഥമ പരിഗണന നല്‍കേണ്ടത്.\nഅഡ്വ. വി.ഗിരി(ശബരിമല തന്ത്രിയുടെ അഭിഭാഷകന്)\nഅയ്യപ്പ വിഗ്രഹത്തിന്റെ സ്വഭാവമെന്നത് നൈഷ്ഠിക ബ്രഹ്മചര്യമാണ്. ഓരോ പ്രതിഷ്ഠയ്ക്കും ഓരോ സ്വഭാവമാണ്. അതിനെ മാറ്റാനാര്‍ക്കുമാവില്ല. വിഗ്രഹാരാധന എന്നത് ഹിന്ദുമതത്തില് ഒഴിച്ചുകൂടാനാവാത്തതാണ്.\nതന്ത്രി എന്നത് വിഗ്രഹത്തിന്റെ പിതാവും ഗുരുവുമാണ്. ഹൈക്കോടതി ശരിവെച്ചതാണ് ഇത്. ശൈവ ക്ഷേത്രങ്ങളിലെയും വൈഷ്ണവ ക്ഷേത്രങ്ങളിലെയും ആചാരങ്ങളും പൂജകളും മന്ത്രങ്ങളും വത്യാസപ്പെട്ടിരിക്കും. ഇത്തരം കാര്യങ്ങളെ അടിസ്ഥാനമാക്കിയാണ് വിശ്വാസികള് ക്ഷേത്രങ്ങളില് ആരാധന നടത്തുന്നത്. വിഗ്രഹ പ്രതിഷ്ഠ നടത്തുമ്പോള് അതിലേക്ക് പ്രവേശിക്കുന്ന ജീവനെ നിലനിര്‍ത്തുന്നത് പൂജകളും ആചാരങ്ങളും പാലിച്ചുകൊണ്ടാണ്. ക്ഷേത്ര ആചാരങ്ങളിലെ അന്തിമ വാക്ക് തന്ത്രിയുടേത് മാത്രമാണ്. ഞാനൊരു വിശ്വാസിയാണ്. വിഗ്രഹത്തെ ആരാധിക്കുന്ന വിശ്വാസിയാണ്. വിഗ്രഹാരാധന എന്റെ ആരാധനയുടെ അഭിവാജ്യ ഘടകമാണ്. അതിനെ സംരക്ഷിക്കപ്പെടേണം.\nപള്ളികളില് പോകുന്നവര് ഖുറാന് വിശ്വസിക്കുന്നപോലെ ക്ഷേത്രത്തില് പോകുന്നവര് വിഗ്രഹത്തെയും വിശ്വസിക്കണം. വിശ്വാസമില്ലാതെ കാര്യങ്ങള് അടിച്ചേല്‍പ്പിക്കണം എന്നത് അംഗീകരിക്കാനാവില്ല. വിവരമുള്ള വീട്ടമ്മമാരും ആക്ടിവിസ്റ്റുകളുമെല്ലാം ശബരിമലയിലെ നിലവിലെ ആചാരങ്ങളെ അംഗീകരിക്കുന്നവരാണ്.\nഅയ്യപ്പൻ്റെ നൈഷ്ഠിക ബ്രഹ്മചര്യം സംരക്ഷിക്കപ്പെടണം; സുപ്രീം കോടതി\nഹിന്ദുക്കളോട് വീണ്ടും ചതി\nശബരിമല ആചാര സംരക്ഷണം; കര്‍ണാടകയില് രഥയാത്ര ആരംഭിച്ചു\nസ്ത്രീ പ്രവേശനത്തിന് വേണ്ടി സര്‍ക്കാര്; എതിര്‍ക്കാന് ചുമതല ദേവസ്വം ബോര്‍ഡിന്\nശബരിമലയിലേക്ക് പ്രാര്‍ത്ഥനായാത്ര 17 ന് തുടങ്ങും\nഭരണഘടനയ്ക്ക് ചരിത്രത്തിന്റെ കെട്ടുപാടുകള് ബാധകമല്ല: സുപ്രീംകോടതി\nശബരിമല പുന:പരിശോധന ഹര്‍ജികള് ഉടന് പരിഗണിക്കില്ല\nഎല്ലാ സ്ത്രീകള്‍ക്കും മല ചവിട്ടാം\nഎവറസ്റ്റ് കീഴടങ്ങി, ഇരുപത്തിനാല്‌വട്ടം\nമുസ്ലിം രാഷ്ട്രീയ മഞ്ചിന്റെ ആറാമത്തെ മദ്രസ ഉത്തരാഖണ്ഡില്\nമാന് ബുക്കര് പുരസ്‌കാരം ജോഖ അല്‍ഹാര്‍ത്തിക്ക്\nവോട്ടെണ്ണൽ: സംസ്ഥാനത്ത് കനത്ത സുരക്ഷ


ന്യൂദല്‍ഹി: സ്പെക്ട്രം കേസില് കേന്ദ്ര ആഭ്യന്തര മന്ത്രി പി.ചിദംബരത്തിന് പിന്തുണയുമായി വീണ്ടും സി.ബി.ഐ രംഗത്ത്.2ജി സ്പെക്ട്രം കേസില് അന്തിമ തീരുമാനം എ.രാജയുടേതായിരുന്നുവെന്ന് സി.ബി.ഐ കോടതിയെ അറിയിച്ചു. ധനമന്ത്രാലയത്തെ കുറ്റപ്പെടുത്തുന്ന റിപ്പോര്‍ട്ട് സി.എ.ജി നല്‍കിയിട്ടില്ലെന്നും സി.ബി.ഐ കോടതിയില് വ്യക്തമാക്കി. സ്പെക്ട്രം ഇടപാടില് പി.ചിദംബരവും ഉള്‍പ്പെട്ടിട്ടുണ്ടെന്നും അതിനാല് അദ്ദേഹത്തിന്റെ പങ്ക് അന്വേഷിക്കണമെന്നും ആവശ്യപ്പെട്ടാണ് ജനതാപാര്‍ട്ടി നേതാവ് സുബ്രഹ്മണ്യം സ്വാമി സുപ്രീംകോടതിയില് ഹര്‍ജി നല്‍കിയത്. ഈ കേസ് സംബന്ധിച്ച വാദം കഴിഞ്ഞ മൂന്നു ദിവസമായി സുപ്രീംകോടതിയില് നടക്കുകയാണ്. കഴിഞ്ഞ ദിവസം ചിദംബരത്തിനെതിരെ കൂടുതല് തെളിവുകള് സുബ്രഹ്മണ്യം സ്വാമി സുപ്രീംകോടതിയില് നല്‍കിയിരുന്നു. സ്പെക്ട്രം ഇടപാടില് ധനമന്ത്രാലയം പ്രധാനമന്ത്രിയുടെ ഓഫീസിന് അയച്ച കുറിപ്പുകളായിരുന്നു പ്രധാന തെളിവ്. ഈ കുറിപ്പില് ഇടപാടില് ചിദംബരത്തിന് അറിവുണ്ടായിരുന്നു എന്ന് വ്യക്തമാക്കിയിരുന്നു. എന്നാല് സി.ബി.ഐക്ക് വേണ്ടി ഇന്ന് ഹാജരായ കെ.കെ വേണുഗോപാല് ധനമന്ത്രാലയത്തിന്റെ അറിവോടെയല്ല സ്പെക്ട്രം ഇടപാട് നടന്നതെന്ന് അറിയിക്കുകയായിരുന്നു. ടെലികോം മന്ത്രി എ.രാജ തന്റെ അധികാരം ഉപയോഗിച്ചാണ് സ്പെക്ട്രം ഇടപാട് നടത്തിയത്. സ്പെക്ട്രം ലേലം ചെയ്ത് നല്‍കണമെന്നുമായിരുന്നു ധനമന്ത്രാലയത്തിന്റെ ഉറച്ച നിലപാ‍ടെന്നും കെ.കെ വേണുഗോപാല് വാദിച്ചു. അതിനാല് ധനമന്ത്രിയായിരുന്ന ചിദംബരത്തെ ഇക്കാര്യത്തിലേക്ക് വലിച്ചിഴയ്ക്കേണ്ടതില്ലെന്നും സി.ബി.ഐക്ക് വേണ്ടി ഹാജരാ‍യ വേണുഗോപാല് അറിയിച്ചു.\nസ്പെക്ട്രം കേസ് : സുബ്രഹ്മണ്യം സ്വാമിയുടെ മൊഴി രേഖപ്പെടുത്തി


12 ഡിസംബർ 1990 – 11 ഡിസംബർ 1996\n18th Cabinet Secretary of India\n27 മാർച്ച് 1989 – 23 ഡിസംബർ 1989\nതിരുനെല്ലായി നാരായണ അയ്യർ ശേഷൻ\n(1932-12-15)15 ഡിസംബർ 1932\nPalghat, Madras Presidency, British India\n10 നവംബർ 2019(2019-11-10) (പ്രായം 86)\n(m. 1959; died 2018)\nമദ്രാസ് ക്രിസ്ത്യൻ കോളജ്\nRamon Magsaysay award (1996)\nഇന്ത്യയുടെ പത്താമത്തെ മുഖ്യ തെരഞ്ഞെടുപ്പ് കമ്മീഷണർ ആയിരുന്നു തിരുനെല്ലായി നാരാ‍യണയ്യർ ശേഷൻ (ജീവിതകാലം: 15 ഡിസംബർ 1932 - 10 നവംബർ 2019). 1990 ഡിസംബർ 12 മുതൽ 1996 ഡിസംബർ 11 വരെയാണ് അദ്ദേഹം മുഖ്യ തെരഞ്ഞെടുപ്പ് കമ്മീഷണർ പദവി വഹിച്ചത്. 1955 തമിഴ്നാട് ഐഎഎസ് ബാച്ചിലെ അംഗമായിരുന്നു അദ്ദേഹം. തെരഞ്ഞെടുപ്പുകളിലെ അധിക ചിലവിനും പൊതുജനോപദ്രവത്തിനും അഴിമതിക്കുമെതിരേ അദ്ദേഹം കൊണ്ടുവന്ന കർശനമായ ചില പരിഷ്ക്കാരങ്ങൾ അദ്ദേഹത്തിന് ‘അൾശേഷൻ’ തുടങ്ങിയ ഓമനപ്പേരുകൾ സമ്മാനിച്ചു. തെരഞ്ഞെടുപ്പ് കമ്മീഷണറാവുന്നതിനുമുൻപ് 1989 ൽ ഇന്ത്യയുടെ പതിനെട്ടാമത്തെ ക്യാബിനറ്റ് സെക്രട്ടറിയായും അദ്ദേഹം സേവനമനുഷ്ഠിച്ചിട്ടുണ്ട്.\nശേഷന്റെ ജീവചരിത്രം, മാഗ്സെസേ അവാർഡ് സൈറ്റിൽ Archived 2009-12-13 at the Wayback Machine.\n"https://ml.wikipedia.org/w/index.php?title=ടി.എൻ._ശേഷൻ&oldid=3632765" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 17:26, 13 ഓഗസ്റ്റ് 2021.


എന്താണ് ഹാം റേഡിയോ? – YERDU.COM\nപലതരത്തിലുള്ള ഹോബികളെപ്പറ്റി കേട്ടിട്ടുണ്ടാകും. എന്നാൽ ലോകം മുഴുവൻ സുഹൃത്തുക്കളെ ഉണ്ടാക്കാൻ സഹായിക്കുന്ന ഒരു ഹോബിയുണ്ട്; സാധാരണ റേഡിയോയിലൂടെ നമുക്ക് കേൾക്കാൻ മാത്രമല്ലേ കഴിയൂ? എന്നാൽ ഹാം റേഡിയോയിലൂടെ കേൾക്കാനും സംസാരിക്കാനും സാധിക്കും. ലോകത്തിന്റെ വിവിധ ഭാഗങ്ങളിലുള്ള ഹാം റേഡിയോ ഓപ്പറേറ്റർമാരോട് നിങ്ങളുടെ വീട്ടിലിരുന്നു സംസാരിക്കുന്നതിനെക്കുറിച്ച് ഒന്ന് സങ്കല്പിച്ചു നോക്കൂ. വിനോദം, സന്ദേശ വിനിമയം, പരീക്ഷണം, പഠനം, അടിയന്തരസന്ദർഭങ്ങളിലെ വാർത്താവിനിമയം തുടങ്ങിയ ആവശ്യങ്ങൾക്ക് നിശ്ചിത ആവൃത്തിയിലുള്ള തരംഗങ്ങൾ ഉപയോഗിച്ച് സ്വകാര്യവ്യക്തികൾ നടത്തുന്ന റേഡിയോ സന്ദേശവിനിമയത്തെയാണ് ഹാം റേഡിയോ അഥവാ അമച്വർ റേഡിയോ എന്നു പറയുന്നത്. രാജകീയ വിനോദമെന്നും ഹാം റേഡിയോ അറിയപ്പെടുന്നു. ഹാം റേഡിയോ ഉപയോഗിച്ച് ആശയ വിനിമയം നടത്തുന്നവർ ഹാം എന്നറിയപ്പെടുന്നു. ലോകവ്യാപകമായി അൻപത് ലക്ഷത്തിലധികം ആളുകൾ ഹാം റേഡിയോ പതിവായി ഉപയോഗിക്കുന്നുവെന്ന് കണക്കാക്കുന്നു. ഇവരിൽ ആരോട് വേണമെങ്കിലും സൗജന്യമായി സംസാരിക്കാൻ ഹാം റേഡിയോ ഉപയോഗിക്കാം. മതപരമായകാര്യങ്ങൾ, ബിസിനസ് പ്രൊമോഷൻ, രാഷ്ട്രീയം, മ്യൂസിക് ബ്രോഡ്കാസ്‌റ് തുടങ്ങിയവ ഒഴികെ പ്രപഞ്ചത്തിലെ എന്തിനെക്കുറിച്ചും ഹാം റേഡിയോയിലൂടെ ചർച്ച ചെയ്യാം. പ്രകൃതിക്ഷോഭങ്ങൾ ഉണ്ടാവുമ്പോൾ വൈദ്യുതിയും സാധാരണ ഉപയോഗത്തിലുള്ള വാർത്താവിനിമയ ഉപാധികളും താറുമാറാകുമ്പോൾ സാമൂഹ്യ പ്രതിബദ്ധതയുള്ള ഹാമുകൾ അവരുടെ ഉപകരണങ്ങളുപയോഗിച്ച് പുറം ലോകവുമായുള്ള ബന്ധം നിലനിർത്താൻ സഹായിക്കാറുണ്ട്.\nതീർച്ചയായും ഇത് വായിച്ചു കഴിഞ്ഞാൽ നിങ്ങൾക്ക് ഒട്ടനവധി സംശയങ്ങൾ ബാക്കിയുണ്ടാകാം … ചോദ്യത്തര രൂപത്തിൽ അക്കാര്യം കൂടി വ്യക്തമാക്കാം.\n1. ആർക്കൊക്കെ ഹാം റേഡിയോ ഓപ്പറേറ്റർ ആവാം ?12 വയസ്സ് കഴിഞ്ഞ ആർക്കു വേണമെങ്കിലും ഹാം റേഡിയോ ഓപ്പറേറ്റർ ആകാം അതിനായി ഒരു പരീക്ഷ പാസാവേണ്ടതുണ്ട്.2. ലൈസെൻസ് ആവശ്യമാണോ ? ആരാണ് ലൈസൻസ് നൽകുന്നത് ?കേന്ദ്ര വാർത്താവിനിമയ മന്ത്രാലയത്തിന്റെ കീഴിലുള്ള വയർലെസ് പ്ലാനിങ് ആൻഡ് കോ ഓർഡിനേഷൻ വിങ് അഥവാ ഡബ്ള്യു പി സി ആണ് ഇന്ത്യയിൽ ലൈസൻസ് നല്കാൻ ചുമതലപ്പെട്ട അതോറിറ്റി പരീക്ഷ നടത്തി ലൈസൻസ് ഇഷ്യു ചെയ്യുന്നതും അവർതന്നെ 3. പരീക്ഷ എങ്ങനെയാണു ? ഇന്ത്യയിൽ രണ്ടുതരം ലൈസന്സുകളാണ് ലഭ്യമായിട്ടുള്ളത് 1. ജനറൽ ഗ്രേഡ് 2. റെസ്ട്രിക്ടഡ് ഗ്രേഡ് റേഡിയോ തിയറി ആൻഡ് പ്രാക്റ്റീസ് , റേഡിയോ റെഗുലേഷൻസ് , മോഴ്സ് കോഡ്, ബേസിക് ഇലക്ട്രോണിക്സ് എന്നീ വിഷയങ്ങളിൽ നിന്ന് നൂറു മാർക്കിന്റെ ചോദ്യങ്ങൾ ഉണ്ടാവും റെസ്ട്രിക്ടഡ് ഗ്രേഡ് ലൈസൻസിന് മോഴ്സ് കോഡ് ആവശ്യമില്ല.യഥാക്രമം 55%, 50% മാർക്ക് വാങ്ങിയാൽ പരീക്ഷ പാസ് ആകാം. 4. പരീക്ഷ പാസ്സ് ആയാൽ വയർലെസ്സ് സെറ്റ് ഉപയോഗിക്കാമോ ?ഇല്ല, പരീക്ഷ പാസ് ആയ ശേഷം നിർദിഷ്ട ലൈസൻസ് ഫീസ് അടച്ചു കാത്തിരിക്കുക.\nപോലീസ്,IB, വെരിഫിക്കേഷനുകൾക്ക് ശേഷം നിങ്ങളുടെ ലൈസൻസ് തപാലിൽ അയച്ചു കിട്ടും അത് കയ്യിൽ കിട്ടിയാൽ വയർലെസ്സ് സെറ്റ് ഉപയോഗിച്ച് തുടങ്ങാം5. ആരോടൊക്കെ സംസാരിക്കാം?ഇന്ത്യയിൽ 38000 ലൈസൻസ് ഹോൾഡർ മാരാണ് ഉള്ളത് പത്തു വര്ഷം മുൻപ് നടത്തിയ കണക്കെടുപ്പ് പ്രകാരം ലോകത്താകമാനം അൻപതുലക്ഷത്തിലതികം ഹാം റേഡിയോ ഓപ്പറേറ്റർമാരുണ്ട്ഇവരിൽ ആരോട് വേണമെങ്കിലും സൗജന്യമായി സംസാരിക്കാൻ ഹാം റേഡിയോ ഉപയോഗിക്കാം 6. വയർലെസ്സ് സെറ്റുകൾക്ക് അഞ്ചു കിലോമീറ്റര് ദൂരമല്ലേ റേഞ്ച് കിട്ടു, പിന്നെങ്ങനെ ഇത്ര ദൂരം സംസാരിക്കും ?തെറ്റിദ്ധാരണയാണ്, പോലീസ് കാരും മറ്റും ഉപയോഗിക്കുന്ന ചെറിയ സെറ്റുകൾ കണ്ടിട്ടാണ് പലരും ഇങ്ങനെ സംശയിക്കുന്നത്.\nഹാംറേഡിയോ പ്രവർത്തിപ്പിക്കുന്നത് പ്രധാനമായും മൂന്ന് തരം ഫ്രീക്വൻസി ഉപയോഗിച്ചാണ്. HF ,VHF , UHF ഇവയിൽ തന്നെ വിവിധ ബാൻഡുകൾ വേറെയുമുണ്ട് എച് എഫ് ഫ്രീക്വൻസി ഉപയോഗിച്ച നിങ്ങൾക്ക് ലോകത്തിന്റെ എല്ലാ കോണിലേക്കും സംസാരിക്കാൻ കഴിയും . കൂടാതെ ഇന്റർ നാഷണൽ സ്പേസ് സ്റ്റേഷനിലെ സയന്റിസ്റ്റുകളോട് പോലും ഹാം റേഡിയോ ഓപ്പറേറ്റർക്ക് സംസാരിക്കാൻ അനുവാദം ഉണ്ട്.7 .എവിടെ വേണമെങ്കിലും കൊണ്ട് നടന്ന് ഉപയോഗിക്കാമോ ?വളരെ പ്രസക്തമായ ചോദ്യമാണ്. വയർലെസ്സ് സെറ്റുകൾ കൊണ്ട് നടന്ന് ഉപയോഗിക്കാൻ അനുവാദം ഇല്ല ലൈസൻസ് നൽകുന്നത് ഏത് അഡ്രസ്സിൽ ആണോ അവിടെ മാത്രമേ ഇത് ‘നിയമപരമായി’ഉപയോഗിക്കാൻ കഴിയു. എന്നാൽ ചില പരീക്ഷണങ്ങൾക്കു വേണ്ടിയും, ഹാം റേഡിയോ ഓപ്പറേറ്റർമാർ സംഘടിപ്പിക്കുന്ന പരിപാടികൾക്ക് വേണ്ടിയും പ്രകൃതി ദുരന്തങ്ങൾ സംഭവിക്കുമ്പോഴും മറ്റും ഒരു സ്ഥലത്തേക്ക് പ്രത്യേക ലൈസൻസുകൾ അനുവദിക്കാറുണ്ട്. വാഹനങ്ങളിൽ ഘടിപ്പിച്ച ഉപയോഗിക്കാനും മറ്റും അനുവാദം ഇല്ല.8. മൊബൈൽ ഫോണുകളും മറ്റും ഇത്ര വ്യാപകമായ കാലത്ത് എന്തിനാണ് ഇത്ര ബുദ്ധിമുട്ടി ഹാം ആകുന്നത്?ഹാം റേഡിയോ തികച്ചും ഒരു ഹോബി ആണ്. സൗഹൃദങ്ങൾ ഉണ്ടാക്കാനും ഇലക്ട്രോണിക്സ് പരീക്ഷണ നിരീക്ഷണങ്ങൾ നടത്താനും താല്പര്യമുള്ളവർക്ക് ഹാം റേഡിയോ സഹായകരമാകും. ആദ്യത്തെ സോഷ്യൽ മീഡിയ എന്നറിയപ്പെടുന്ന വിനോദമാണ് ഹാം റേഡിയോ9 എന്താണ് പ്രയോജനം ?സൗഹൃദ വലയമാണ് ഏറ്റവും വലിയ പ്രയോജനം.\nകേരളത്തിന്റെ എന്നല്ല ഇന്ത്യയുടെ എന്നല്ല ലോകത്തിന്റെ തന്നെ എല്ലാകോണിലും സുഹൃത്തുക്കൾ ഉണ്ടാകാൻ ഹാംറേഡിയോ സഹായിക്കും. മറ്റു സോഷ്യൽ മീഡിയ പോലെ ഫേക്ക് അക്കൗണ്ടുകൾ ഇല്ല എന്നതാണ് നേട്ടം ഓട്ടോ ഡ്രൈവർ ,കർഷകൻ തുടങ്ങി നാസ ശാസ്ത്രജ്ഞൻ മുതൽ അമേരിക്കൻ പ്രസിഡന്റ് വരെ അടങ്ങുന്ന വലിയ കമ്മ്യൂണിറ്റി ആണ് ഹാം റേഡിയോ. ശെരിക്കും നാനാത്വത്തിൽ ഏകത്വം. എല്ലാവരെയും തുല്യരായി കാണുന്ന ഈ കൂട്ടയ്മയിൽ വലിപ്പച്ചെറുപ്പമില്ലാതെ ആരെയും പേരെടുത്തു വിളിക്കാം എന്നതും വലിയ പ്രത്യേകതയാണ്.10. എത്ര ചെലവ് വരും? പരീക്ഷ ഫീസ് 100 രൂപ , ലൈസൻസ് ഫീസ് 20 വര്ഷം കാലാവധി ഉള്ളതിന് 1000/രൂപ ലൈഫ് ടൈം ലൈസൻസ് 2000/രൂപ.കേരളത്തിൽ പലയിടത്തും പരീക്ഷ എഴുതികാം എന്ന് വാഗ്ദാനം ചെയ്തു ഭീമമായ തുക ഈടാക്കുന്ന തട്ടിപ്പുകാർ ധാരാളമായുണ്ട്. അവിടെയൊന്നും ചെന്നുപെട്ട വഞ്ചിക്കപ്പെടാതിരിക്കുക. ഗവണ്മെന്റ് സൈറ്റ് ലിങ്ക് താഴെ ചേർക്കുന്നുണ്ട്.ആയിരം രൂപയിൽ താഴെചിലവാക്കി ലോകം മുഴുവൻ സംസാരിക്കാവുന്ന തരം വയർലെസ്സ് സെറ്റുകൾ നിർമിക്കാൻ കഴിയും. അതിനു ഹാം റേഡിയോ ഓപ്പറേറ്റർമാർ സഹായിക്കുകയും ചെയ്യും. അതിനു കഴിയില്ലെങ്കിൽ ഓൺലൈൻ സൈറ്റുകളിലൂടെയും മറ്റും വാങ്ങാവുന്നതാണ് രണ്ടായിരം രൂപമുതൽ ലക്ഷങ്ങൾ വിലയുള്ള എക്വിപ്മെന്റ്സ് വരെ ലഭ്യമാണ്. 11. ലൈസൻസ് ഇല്ലാതെ ഉപയോഗിച്ചാൽ എന്ത് സംഭവിക്കുംവയർലെസ്സ് മോണിറ്ററിങ് സ്റ്റേഷനുകൾ എന്നൊരു സംവിധാനം ഉണ്ട് എല്ലാ വയർലെസ്സ് സന്ദേശങ്ങളും അവരുടെ നിരീക്ഷണത്തിലാണ്. ഇല്ലീഗൽ ട്രാൻസ്മിഷനുകൾ കണ്ടുപിടിക്കാൻ പ്രത്യേക സംവിധാനങ്ങൾ തന്നെ അവിടെയുണ്ട്. പിടിക്കപ്പെട്ടാൽ രാജ്യദ്രോഹക്കുറ്റം വരെ ചുമത്തപ്പെടാം\nകൂടുതൽ എന്തെങ്കിലും ?\nവളരെ ഏറെ സാമൂഹ്യ പ്രതിബദ്ധതയുള്ളവരാണ് ഹാം റേഡിയോ ഓപ്പറേറ്റർമാർ. ദേശാന്തര വാർത്താവിനിമയം അസാധ്യമായിരുന്നു കാലത്തു അന്യരാജ്യങ്ങളിൽ സുഹൃത്തുക്കളുമായി ബന്ധപ്പെട്ട് അത്യാവശ്യ മരുന്നുകൾ പൈലറ്റ് മാർ വഴി എത്തിച്ചു കൊടുത്തിരുന്നു. സുനാമി വന്നപ്പോൾ ഒറ്റപ്പെട്ടുപോയ ആൻഡമാൻ നിക്കോബാർ ദ്വീപുകൾക്ക് സഹായം എത്തിച്ചത് അവിടെ നിന്ന് പ്രവർത്തിച്ച വനിതാ ഹാം റേഡിയോ പ്രവർത്തകയാണ്. കുവൈത് യുദ്ധകാലത് അവിടുന്ന് ഇന്ത്യയിലേക്ക് കമ്മ്യൂണിക്കേഷൻ എത്തിച്ചത് ഒരു ഹാം റേഡിയോ ഓപ്പറേറ്റർ ആയിരുന്നുനേപ്പാൾ ഭൂകമ്പ സമയത് ലോകത്തു തന്നെ ആദ്യമായി ആ രാജ്യവുമായി വാർത്താവിനിമയ ബന്ധം സ്ഥാപിച്ചത് കോഴിക്കോടുള്ള ബാങ്ക് ഉദ്യോഗസ്ഥനായ ഹാം റേഡിയോ ഓപ്പറേറ്റർ ആണ്ചെന്നൈ ദുരന്ത സമയത്ത് സ്തുത്യർഹ സേവനം നടത്തിയിരുന്നുഓഖി ചുഴലിക്കാറ്റിൽ കാണാതായ മത്സ്യത്തൊഴിലാളികളെ കണ്ടെത്തിയതിൽ കൊല്ലത്തെ ഹാംറേഡിയോ ഓപ്പറേറ്റർ മാർ നൽകിയ സേവനം വിലമതിക്കാനാവില്ല. രാജീവ് ഗാന്ധി വധത്തെ തുടർന്ന് എൽ ടി ടി സന്ദേശങ്ങൾ ചോർത്തി സൈന്യത്തിനെ സഹായിച്ചത് ഹാംറേഡിയോ പ്രവർത്തകരാണ്ചില പ്രമുഖ ഹാം റേഡിയോ ഓപ്പറേറ്റർമാരെ കൂടി പരിചയപ്പെടുത്തി അവസാനിപ്പിക്കാംയൂറി ഗഗാറിൻ കല്പന ചൗളജോർദാൻ രാജാവ് കിംഗ് ഹുസൈൻ രാജീവ് ഗാന്ധിഅമിതാഭ് ബച്ചൻ കമൽ ഹാസൻചാരുഹാസൻസോണിയ ഗാന്ധിമമ്മൂട്ടി ലോക് നാഥ് ബെഹ്‌റ സിബി മാത്യൂസ്ഇനിയും ഉണ്ട് ഒരുപാട്.\nകടപ്പാട് : എന്റെ ഹാം റേഡിയോ സുഹൃത്തുക്കൾക്ക്\nNB: ലൈസൻസ് ഇല്ലാതെ ഇന്ത്യയിൽ സി ബി റേഡിയോ ഉപയോഗിക്കാം 8000രൂപക് സെറ്റ് ലഭിക്കും. ഗൂഗിൾ നോക്കുക.\n📁 രാജേഷ് പറമ്പിൽ\n807 കാഴ്ച ; പുതിയ ആലേഖനങ്ങൾ അറിയിക്കുന്നതിന് താഴെയുള്ള ബെൽ അടയാളം അമർത്തുക\n376 കാഴ്ച ; പുതിയ ആലേഖനങ്ങൾ അറിയിക്കുന്നതിന് താഴെയുള്ള ബെൽ അടയാളം അമർത്തുക\n1,560 കാഴ്ച ; പുതിയ ആലേഖനങ്ങൾ അറിയിക്കുന്നതിന് താഴെയുള്ള ബെൽ അടയാളം അമർത്തുക


Web Desk Sep 6, 2018, 06:17 pm IST\nനാഗ്പൂർ : സ്വവർഗ്ഗ ലൈംഗികത കുറ്റമല്ലെന്ന സുപ്രീം കോടതി വിധിയെ സ്വാഗതം ചെയ്യുന്നതായി ആർ.എസ്.എസ് . എന്നാൽ സ്വവർഗ ലൈംഗികതയെ പിന്തുണയ്ക്കുന്നില്ലെന്നും അത് പ്രകൃതിക്ക് അനുസൃതമല്ലെന്നും ആർ.എസ്.എസ് അഖില ഭാരതീയ പ്രചാർ പ്രമുഖ് അരുൺകുമാർ പ്രസ്താവനയിൽ അറിയിച്ചു.\nസ്വവർഗ്ഗ ലൈംഗികത കുറ്റമാണെന്ന് ആർ.എസ്.എസ് കരുതുന്നില്ല. എന്നാൽ അത് പ്രകൃതിക്ക് അനുസരിച്ചുള്ളതല്ല എന്ന നിലപാടിൽ മാറ്റമില്ലെന്നും ആർ.എസ്.എസ് വ്യക്തമാക്കി. സ്വവർഗ്ഗ ലൈംഗികത ക്രിമിനൽ കുറ്റമാണെന്ന ആർട്ടിക്കിൾ 377 റദ്ദാക്കിക്കൊണ്ട് സുപ്രീം കോടതി ഇന്നാണ് ഉത്തരവിട്ടത്.\nസ്വവർഗ്ഗ ലൈംഗിത ക്രിമിനൽ കുറ്റമാണെന്ന് കരുതുന്നില്ലെന്ന് ആർ.എസ്.എസ് നേരത്തെ തന്നെ വ്യക്തമാക്കിയിരുന്നു.


Home Malayalam Raji Raghavan ShortStory വിശപ്പ്\n,Malayalam ,Raji Raghavan ,ShortStory\nചോറ് വയ്ക്കാൻ അരി ഉണ്ടായിരുന്നിട്ടും വെയ്ക്കുവാൻ മടിച്ച് അങ്ങനെ ഫോണും നോക്കി ഇരിക്കുബോഴാണ് ബന്ധത്തിലുള്ള\nആ അമ്മൂമ്മ വന്നത്. എപ്പോൾ വന്നാലും അമ്മ ഭക്ഷണം കഴിപ്പിക്കാതെ അമ്മമ്മയെ തിരിച്ചയക്കാറില്ല. അങ്ങനെ ഇന്ന് നല്ല വിശപ്പോടെ വന്നു ചോറ് ചോദിച്ചപ്പോൾ അരി ഉണ്ടായിരുന്നിട്ടും ചോറ് വെയ്ക്കാൻ മടിച്ചതോർത്ത് എനിക്ക് എന്നോട് തന്നെ വെറുപ്പ് തോന്നി. അച്ഛൻ എന്നും പറയും ഒരാൾക്ക് ഉള്ള ചോറ് എന്നും കലത്തിൽ കരുതിയിരിക്കണമെന്ന്.\nഅത് കേൾക്കുബോൾ ഒരിക്കൽ പോലും അങ്ങനെ ആരു വരാൻ എന്ന് ഞാൻ ചിന്തിക്കും.\nപക്ഷേ എൻ്റെ വീട്ടിൽ വന്നാൽ വയറു നിറച്ചു ഭക്ഷണം കഴിക്കാമെന്ന അമ്മമ്മയുടെ പ്രതീക്ഷയുടെ വൻ മരത്തിൽ ഞാൻ മഴു കൊണ്ട് ആയിരം തവണ വെട്ടിയെന്ന് എനിക്ക് തന്നെ തോന്നി. പെട്ടെന്ന് ചായയും വച്ച് ,അവലും നനച്ച് ഞാൻ നൽകി. അവരത് കഴിക്കുന്നതിനിടയിൽ മക്കൾ ഉച്ചയ്ക്ക് ഭക്ഷണം പാകം ചെയ്യുകയില്ലെന്നുമൊക്കെ പറഞ്ഞു.\nഅറുപത് കഴിഞ്ഞ അമ്മയ്ക്ക് ഉച്ച ഭക്ഷണം നൽകാത്ത മക്കൾ,പ്രായമായവരെ കുട്ടികളെ പോലെ പരിചരിക്കേണ്ടവർ അവഗണിക്കുന്നു.\nഅവൽ കഴിച്ചു കഴിഞ്ഞു അമ്മമ്മ പറഞ്ഞു\n"ഇപ്പോഴാ മോളെ ആശ്വാസം ആയത് "\nഅത് കേട്ടപ്പോൾ എൻ്റെ ഉള്ളു പിടഞ്ഞു.\nപോകാനൊരുങ്ങിയ അമ്മമ്മയെ ഞാൻ തടഞ്ഞു.ഓരോന്നും സംസാരിച്ചു. പെട്ടെന്ന് തന്നെ കഞ്ഞിയും, മുട്ട ഓംലെറ്റും ആക്കി അതും കഴിപ്പിച്ചതിന് ശേഷമാണ് അമ്മമ്മയെ ഞാൻ പോകാൻ അനുവദിച്ചത്.\nപ്രായമായവരെ പട്ടിണിക്കിട്ട് കൊല്ലാക്കൊല ചെയ്യുന്നതെന്തിനാണ്.അവർ ഒരിക്കലും ഭാരമല്ല.നമ്മൾ ഇന്ന് ഇങ്ങനെ ജീവിക്കുന്നത് അവർ കഷ്ടപ്പെട്ടത് കാരണമാണ്.\nഅവരെ സന്തോഷിപ്പിക്കുവാൻ വില കൂടിയ സമ്മാനങ്ങൾ വേണ്ട.അടുത്തിരുന്ന് സ്നേഹത്തോടെ രണ്ടു വാക്ക് പറഞ്ഞാൽ മതി. എത്ര തന്നെ എഴുതപ്പെട്ടാലും പിന്നെയും പിന്നെയും ഒരായിരം അച്ഛനമ്മമാർ ഇങ്ങനെ വിശന്നു അലയുന്നുണ്ടാവാം.കിടപ്പിലായവർ ചിലപ്പോൾ വറ്റി വരണ്ട തൊണ്ടക്കുഴിയിൽ ഒരിറ്റു ദാഹനീർ കിട്ടാതെ പിടഞ്ഞൊടുങ്ങി,പുഴുവരിച്ചഴുകിയിട്ടുണ്ടാവും.\nമനുഷ്യ ജന്മങ്ങളുടെ തെറ്റുകളുടെ യാത്ര ഇതെങ്ങോട്ടാണ്.രക്ത ബന്ധങ്ങൾ വെള്ളത്തിൽ വരച്ച ചിത്രം മാത്രം................\nCategories Malayalam# Raji Raghavan# ShortStory#\nLabels: Malayalam, Raji Raghavan, ShortStory


വിഎസിന് ക്യാബിനറ്റ് പദവി ; ഭേദഗതി ബില്ലിനെതിരെ പ്രതിപക്ഷം - Pravasishabdam\nHome News Kerala വിഎസിന് ക്യാബിനറ്റ് പദവി ; ഭേദഗതി ബില്ലിനെതിരെ പ്രതിപക്ഷം\nകൊച്ചി : വി എസ് അച്യുതാനന്ദന് ക്യാബിനറ്റ് പദവി നല്‍മ്പോള് ഉണ്ടാകാവുന്ന ഇരട്ടപ്പദവി വിഷയം ഒഴിവാക്കുന്നതിനായി സര്‍ക്കാര് നിയമസഭയില് കൊണ്ടുവന്ന ഭേദഗതി ബില്ലിന് പ്രതിപക്ഷത്തിന്റെ തടസ്സവാദം. പ്രതിപക്ഷ നേതാവ് രമേശ് ചെന്നിത്തലയാണ് എതിര്‍പ്പുമായി രംഗത്തു വന്നത്. നിയമസഭയുടെ തുടക്കത്തില് തന്നെ ഈ ബില്ല് കൊണ്ടു വരുന്നതിന്റെറ ആവശ്യകത എന്തെന്ന് മനസിലാകുന്നില്ലെന്ന് ചെന്നിത്തല പറഞ്ഞു. ഏത് വ്യക്തിക്കു വേണ്ടിയാണ് ഭേദഗതി ബില്ലെന്ന് രമേശ് ചെന്നിത്തല നിയമസഭയില് ചോദിച്ചു. ബില് ഭരണഘടനാ വിരുദ്ധമാണെന്നും ചെന്നിത്തല അഭിപ്രായപ്പെട്ടു. എ കെ ബാലനാണ് ബില്ല് നിയമസഭയില് അവതരിപ്പിച്ചത്. അതേസമയം ബില് ലളിതവും ഭരണഘടനാ അനുസൃതവുമാണെന്ന് മന്ത്രി എ കെ ബാലന് മറുപടി നല്‍കി. ഈ മാസം മൂന്നിനാണ് വിഎസിന് ക്യാബിനറ്റ് പദവി നല്‍കാന് നിയമഭേദഗതി വേണമെന്ന് ചീഫ് സെക്രട്ടറി ശുപാര്‍ശ നല്‍കിയത്. വിഎസിനെ ക്യാബിനറ്റ് റാങ്കുള്ള ഭരണപരിഷ്‌കരണ കമ്മീഷന് അധ്യക്ഷനാക്കിയാല് അത് ഇരട്ട പദവിയായി കണക്കാക്കപ്പെടുമെന്നാണ് ചീഫ് സെക്രട്ടറി സര്‍ക്കാരിനെ അറിയിച്ചത്. അതിനാല് ഈ പ്രതിസന്ധി ഒഴിവാക്കാന് നിയമഭേദഗതി വേണമെന്ന് അദ്ദേഹം ശുപാര്‍ശ ചെയ്തിരുന്നു. ഇതിനെ തുടര്‍ന്നാണ് ഭേദഗതി ബില് കൊണ്ടുവരാന് സര്‍ക്കാര് തീരുമാനിച്ചത്.\nഅതേസമയം ഭേദഗതി ബില്ലിനെ തങ്ങളായി എതിര്‍ക്കില്ലെന്നായിരുന്നു ഉമ്മന് ചാണ്ടി നേരത്തെ അഭിപ്രായപ്പെട്ടിരുന്നത്. അതിന് ഘടകവിരുദ്ധമാണ് പ്രതിപക്ഷത്തിന്റെ ഇപ്പോഴത്തെ നിലപാട്.\nവി എസിന് ക്യാബിനറ്റ് റാങ്കോടെ ഭരണപരിഷ്‌കരണ കമ്മീഷന് ചെയര്‍മാന് ആക്കാന് നേരത്തെ ധാരണയായിരുന്നു. ഇതിന് വി എസും അനുകൂലമായിരുന്നു. ഇതിനെ തുടര്‍ന്ന് ഭരണപരിഷ്‌ക്കരണ കമ്മീഷന്റെ ഘടന തീരുമാനിക്കാന് ചീഫ് സെക്രട്ടറിയെ ചുമതലപ്പെടുത്താന് സംസ്ഥാന മന്ത്രിസഭാ യോഗം തീരുമാനിച്ചു. ഇരട്ടപദവി ഉള്‍പ്പെടെയുളള വിഷയങ്ങളില് പോംവഴി തേടാനും സംസ്ഥാന സര്‍ക്കാര് തീരുമാനിച്ചിരുന്നു. ഇതിന്റെ അടിസ്ഥാനത്തിലാണ് ചീഫ് സെക്രട്ടറി നിയമഭേദഗതി ശുപാര്‍ശ ചെയ്തത്.\nPrevious articleകമല്‍ഹാസന് ആശുപത്രിയില്\nNext articleഷീല ദീക്ഷിത് മുഖ്യമന്ത്രി സ്ഥാനാർഥി\nലോക്ക് ഡൗൺ ലംഘനം; രമ്യ ഹരിദാസും വിടി ബൽറാം ഉൾപ്പെടെ6കോൺഗ്രസ് നേതാക്കൾക്കെതിരെ...